
Prefaţă 


Am cutezat a fi un pic îndrăzneață hotărârea mea de a construi” o monografie, dar probabil 
nimic nu ne definește mai concret decât ceea ce suntem în prealabil, şi nicio semnificație nu-şi 
găseşte ideea cu o mai largă ardoare decât a te reprezenta printr-o tradiţie. Tradiţie izvorâtă din 
trăirile unor oameni mai aleşi, a unor evenimente deosebite, tradiție cusută cu trudă de către bătrânii 
satului și oferită tinerelor „vlăstare”. Alte motive care au stat la baza constituirii acestei monografii 
au fost: slaba cunoaştere a tradiţiilor şi a valorilor bănăţefie în telelalte regiuni ale ţării, precum și 
interesul scăzut al tinerilor din ziua de astăzi faţă de folclorul şi obiceiurile satului românesc. 

Locul natal este locul unde ne-am născut și am copilărit fiecare dintre noi, este leagănul 
copilăriei noastre, leagăn în care am crescut, am învăţat să muncim în pace și să ne iubim glia și 
obiceiurile moștenite de la strămoși. Aici, am învăţat să rostim dulcele grai românesc, este locul 
unde ne întoarcem cu dragoste din orice colț al ţării unde ne-am afla, fiind locul pe care îl cântă cu 
atâta dor în poezii, balade și cântece, doine și proză, toți poeţii şi scriitorii români. 

Îndemnaţi de această dragoste fierbinte a vetrei natale străbune, fiecare are datoria de onoare 
de a-şi cunoaște din toate punctele de vedere locul unde s-a născut, unde a crescut și unde pentru 
prima dată a rostit cuvântul: „mama”. Puternica strigătură a copiilor pe ulițele satului, munca 
efortului fizic de a-și prospera și întreţine singura avere, agricultura și animalele, cât și monotonia 
reprezentată prin străzile pustii din miezul iernii au creat geniul blagian de afirmare: „veşnicia s-a 
născut la sat”. Acestea adună adevărata comoară tradițională a unui loc, a satului românesc vechi 
„deodată cu lumea”, atât de cunoscut şi apreciat de cele mai impozante şi lucide minţi pe care le-a 
cunoscut istoria noastră națională. 

Așezată la răscrucea drumului ce ducea la oraş, la poalele codrului, în valea ce stă în 


nemijlocită legătură cu munții cei înalţi și pitoreşti, o rămășiță din catena munților Carpaţi, satul Var 
a reuşit să-și consolideze şi conserve frumuseţile locale prin oamenii de marcă ai locului, aşa cum 
afirma părintele Sinesiu, cel mai de seamă slujitor al altarului din satul Var, că: „văranul e zelos într- 
u cercetarea sfintei biserici, şi ţine necondiţionat la neamul său...”. 

Ireproşabil biserica satului şi-a îndeplinit rolul de pedagog. A arătat oamenilor prin părinţii 
slujitori că bunătatea, îngăduinţa, iubirea, milostenia şi smerenia sunt adevăratele tezaure ale vieţii 


omeneşti. Am călcat cu toţii pragul ei, atât omul simplu cât şi omul şcolit şi am învăţat că suntem un 


tot unitar susţinut doar de puternica credință în Dumnezeu. Atât bucuriile unei vieți, cât și tristețile 


1 


ei ne-au condus pe drumul pe care satul l-a avut cel mai de preţ, drumul spre biserică. Niciodată 
biserica nu și-a părăsit „sufletele ei”, niciodată nu a zăvorât uşa sa şi niciodată nu a arătat dispreţ 
faţă de oameni. I-a crescut, consultat, învăţat şi demonstrat că mai presus de orice, ea cunoaște 
drumul cel adevărat, ea zideşte cărarea Raiului. 

Biserica de atunci, cât și Biserica de astăzi rămân aceleași porţi ale credinței, aceleași 
stăruitoare culegătoare de suflete, sălăjluind în inimile noastre aceeaşi iubire pe care Mântuitorul 
nostru lisus Hristos ne-a transmis-o. Găsim astfel potrivit ca şi mai simplii şi trecători oameni, să-i 
dovedim loialitatea şi noblețea noastră, să arătăm că este atât de moral să regăsim astăzi mai mult ca 
oricând, biserica în principiul nostru de bază. Datori suntem să fructificăm idealuri, să clădim fizic şi 
spiritual biserica, aşa cum şi ea zideşte sufletele noastre, așa cum nimeni și nimic nu ne-a arătat cu o 
mai aleasă frumuseţe acest fapt, decât biserica veche sătească, locul de glorie înălțătoare a credinței. 

Lucrarea este structurată in şase părţi: o introducere și cinci capitole. 

În introducere am realizat o prezentare generală a judeţului Caraș-Severin, din punct de 
vedere geografic şi istoric. 

În capitolul întâi al lucrării am prezentat probleme generale de geografie, în ceea ce priveşte 
aşezarea localităţii, satele învecinate, relieful, clima, flora, fauna etc. 

În capitolul al doilea atenţia mea s-a concentrat asupra problemelor de toponimie, insistând 
asupra etimologiei numelui satului. 

În capitolul al treilea am încercat să cuprind câteva aspecte în ceea ce priveşte probleme de 
demografie şi sociologie: numarul locuitorilor satului în diferite perioade de timp, alte naţionalităţi 
conlocuitoare, diferite recensăminte etc. 

În capitolul al patrulea am concentrat informaţiile referitoare la istoria satului, a parohiei, a 
bisericii, a şcolii şi am prezentat câteva figuri de marcă sa satului Var. 

Ultimul capitol este destinat exclusiv prezentării elementului lingvistic al satului, precum şi 
elementelor de etnografie şi folclor: prezentarea obiceiurilor şi a datinilor de sărbători, precum și a 
portului popular. 

Sunt îndreptăţit acum la sfârşitul acestei lucrări să aduc cele mai frumoase și înălțătoare 
mulțumiri, şi să păstrez onorant întâlnirile cu domnia sa, Profesor Paul Brusanowski, cel care m-a 
sfătuit în ceea ce priveşte realizarea acestei lucrări de licenţă, mulțumindu-i pentru disponibilitatea 
de care a dat dovadă. Totodată doresc să demonstrez cea mai înaltă apreciere părinţilor mei, prin 


realizarea acestei lucrări, ei fiindu-mi adevăratul şi realul suport în ceea ce mă priveşte, umărul pe 























Care am suspinat și mâinile care m-au întreţinut, linia de la care am plecat şi punctul în care am 
ajuns. 

Deosebita plăcere trebuie să o încredinţez domniei sale, Colonel (7). Liviu Groza, atât pentru 
nenumăratele întâlniri cât și materialul documentar pe care mi l-a oferit în realizarea acestei lucrări. 
Trebuie să menţionez că locurile bănăţene îşi găsesc o valoarea mai mare prin prezența domnului 
colonel Liviu Groza, care a omagiat prin viața sa, istoria patriei noastre. 

Aceleaşi gânduri și sentimente le ofer și Profesorului Cubin Ion, care mi-a dovedit din plin 
răbdarea și devotamentul său şi mi-a oferit materialul necesar, rămânându-i foarte îndatorat pentru 
aceasta. M-a încuviințat să-i răsfoiesc biblioteca și m-a îndrumat cu cele mai potrivite sfaturi, astfel 
câștigându-i aleasa prietenie care ne leagă. 

Am lăsat pentru final, pe omul care nu doar că mi-a dispus toate materialele de care aveam 
nevoie, ci mi-a implementat moralul unei vieţi bineplacute lui Dumnezeu, m-a crescut şi învăţat că 
nu este nimic altceva în afară de credință, am găsit atâta ajutor la dânsul, simţindu-l aproape de mine 
la fiecare impas. El mi-a făcut cunoscută istoria parohiei Var, realizând că este pe drept un urmaș 
adevărat al slujitorilor Sfântului Altar, aceasta în persoana Părintelui Paroh iconom stravofor Sârbu 
Eftimie. Îmi este cu atât mai onorantă dragostea sa, cu cât ne leagă gradul de rudenie, unchi-nepot. 
Nenumărate sunt dăţile în care povesteam pe diverse teme, el mi-a propășit drumul spre teologie, 
arătându-mi că nu este alt mod mai desăvârșit pentru Dumnezeu decât acesta şi că slujirea Lui este 
cea mai frumoasă misiune. Mi-a spus că o istorie e și grea şi frumoasă, că Biserica este credinţa 
pură, și că omul doar desăvârșit este om. Mi-a dat de înțeles că o monografie este spre folosul 
tuturor, și că realizarea ei va însemna foarte mult pentru mine, atât într-o înțelegere pe deplin a 


istoriei noastre natale, cât şi în însemnarea primului meu folos intelectual dobândit. 











Introducere 


Prezentarea geografică a judeţului Caraş-Severin. 

Satul Var este așezat în cadrul judeţului Caraş-Severin. Judeţul Caraş-Severin este situat în 
partea de sud-vest a României şi are o suprafață totală de 8.514 km? (3,6 % din suprafaţa ţării) și 
ocupă locul al treilea, ca mărime, între judeţele ţării. 

Limita vestică a județului este dată de frontiera de stat dintre țara noastră şi Serbia- 
Muntenegru (în ziua de astăzi statul Serbia-Muntenegru este divizat în două state : Serbia şi 
Muntenegru, ca urmare a proclamării independenţei Republicii Muntenegru). De asemenea, limita 
vestică a judeţului urmează cursul Dunării, de la Baziaș până la Moldova-Nouă. 

Limita nordică, spre judeţul Timiș, poate fi urmărită din Culmea Blauca și până la izvoarele 
văii Cinca, străbătând culmea principală a Dealurilor Sacoș-Zăgujeni. De aici, limita primeşte o 
direcţie sud-est până la regiunea de izvoare a văii Vârciorova, de unde se îndreaptă spre nord-est 
până la Vârful Padeș (1.374 m), apoi spre est până la Vârful Rusca (1.335 m). 

Limita estică coboară din Vârful Rusca spre sud-est, trecând peste Vârful Fagul Înalt (1.041 
m) şi, ajungând la Poarta de fier a Transilvaniei (700 m), părăseşte Munţii Poiana Ruscă, 
îndreptându-se spre sud. Ea ajunge în Munţii Godeanu, unde trece prin Vârful Branu (2.026 m) şi 
Vârful Gugu (2.291 m). De la Vârful Rusca şi până la Vârful Gugu, județul Caraş-Severin se 
învecinează cu judeţul Hunedoara. La sud de Vârful Gugu, limita estică a judeţului coboară spre 
sud-est, înspre Valea Cernei. Pe această porţiune, judeţul Caraş-Severin se învecinează cu judeţul 
Gorj. Limita sudică poate fi urmărită din Valea Cernei către Munţii Almăjului până la Vârful 
Cherbelezu (1.102 m), de unde se arcuieşte mai apoi spre Dunăre, urmărind frontiera cu Serbia- 
Muntenegru. Pe porţiunea dintre Valea Cernei şi Dunăre, județul Caraş-Severin se învecinează cu 


Judeţul Mehedinţi. 





* Sencu V.; BĂCĂNARU L., “ Monografia judetului Caraş- Severin ”, (Bucureşti, 1976), p.9. 

Prezentarea istorică a judeţului Caraş-Severin. 

Cele mai vechi urme materiale despre existenţa unei comunităţi umane pe teritoriul județului 
Caraş-Severin datează de la sfârșitul perioadei paleoliticului mijlociu. Săpăturile arheologice 
executate au dus la descoperirea celor mai timpurii urme de aşezare românească pe teritoriul 
localităţii Gornea (com. Sicheviţa). 

Neoloticul în judeţul Caraş-Severin este atestat printr-un număr mare de descoperiri 
arheologice, ca rezultat al numeroaselor sondaje și săpături executate pe teritoriul mai multor 
localități. Noua etapă a pietrei șlefuite a reprezentat o adevărată revoluţie- revoluţia neolitică- în 
dezvoltarea istorică a străvechilor comunităţi omenești, pe drumul lor spre treptele superioare ale 
civilizaţiei. 

Perioada de trecere de la neolitic spre epoca metalelor (circa 2.500-1.700 î.e.n.) aparţine așa 
numitei epoci a aramei, care este reprezentată de purtătorii culturii Coțofeni. Urmele vieţuirii acestor 
locuitori au fost găsite la Gornea, Moldova Veche (Insula Decebal), Băile Herculane (Peștera 
Hoţilor), ş.a. 

Descoperirile arheologice mai vechi sau mai recente- în cazul din urmă, majoritatea încă 
inedite- dovedesc că, în antichitate, teritoriul actualului judeţ Caraș-Severin făcea parte integrantă 
din perimetru în care s-a format, cristalizându-se treptat, o viguroasă cultură materială și spirituală, 
mai întâi specific daco-getică, apoi daco-romană, participând în mod activ la procesul de etnogeneză 
a poporului român. 

Prezenţa populaţiei daco-gete, element autohton fundamental în formarea poporului român 
este pusă în evidență de cercetările arheologice efectuate în hotarul unor localități situate fie în 
partea de sud a judeţului, fie mai spre nord, în culoarul Timiş-Cerna și pe Valea Bârzavei. 

După cucerirea romană a Daciei în anul (106,)eritoriul judeţului intră sub administraţie 
romană. Această administraţie, sesizând puterea economică a zonei, bogată în minereuri de fier , aur 
şi argint, au adus coloniști, care să lucre în minele deschise. S-au descoperit urme ale unor mine din 
perioada romană la Mehadia, Băile Herculane și Rusca Montană. 

După retragerea aureliană dintre anii 261-265, populația daco-romană se organizează în obşti 
sătești, care reprezintă nucleul de formare a viitoarelor cnezate și voievodate. 

Este neîndoielnic faptul că în secolele X-XI, teritoriul Banatului de sud a făcut parte integrantă 
din formațiunea politică condusă de ducele Glad, apoi din hotarele mai cuprinzătoare ale 


voievodatului lui Ahtum. 





Între secolele XII-XIII, teritoriul Banatului de sud este cucerit de către Regatul maghiar. 
Stăpânirea maghiară durează până în anul 1526, când în urma victoriei de la Mohacs, Imperiul 
Otoman anexează 3/4 din suprafața Regatului feudal maghiar, intrând aici și Banatul de sud. 
Stăpânirea otomană durează până în anul 1718, când, în urma păcii de la Passarowitz, Imperiul 
Habsburgic recuperează teritoriile pierdute în anul 1526. Din acest an, Banatul de sud intră sub 
stăpânire austriacă până în anul 1918, când se unește cu Patria Mamă. În anul 1926 ia fiinţă judeţul 
Caraș-Severin, prin unirea departamentelor Caraș și Severin. Această denumire s-a păstrat până 


astăzi şi nu s-au mai operat modificări în ceea ce priveşte suprafața teritoriului sau titulatura sa. 




















I.PROBLEME DE GEOGRAFIE 
1.1. Aşezarea şi limitele parohiei 

Localitatea Var, este așezată în partea de N-E a judeţului Caraș-Severin, între paralelele de 
45%36 şi 4526 latitudine nordică şi meridianele de 25*10 şi 2223 longitudine estică,întinzându- 
se pe o suprafaţă de 126,63 km? în componenţă cu satele Obreja, Ciuta și Iaz, la o distanță de 8,5 km 
pe drumul de pământ, sau la răsărit de Iaz, pe valea râului Axin în sus, la o distanţă de 6 km pe drum 
pietruit (şosea comunală), situat la poalele codrului ce stă în nemijlocita legătură cu munţii cei înalți 
şi pitoreşti, o rămăşiţă din catena munţilor Carpaţi. Fiind un sat cu un număr mic de locuitori, din 


punct de vedere administrativ, aparţine comunei Obreja, împreună cu satele vecine: Iaz și Ciuta. 

Hartă topografică 1:25.000, L 34-93- A, B, C.D 


„Satul se află situat la loc mai mult șes și într-o regiune cu aer curat şi izvoare reci, dătătoare 
de sănătate. Mai exact satul Var e situat pe o vale, și valea în timp de primăvară abundă în flori de 
câmp și de cireş şi meri şi peri, izvoare cu apă cristalină şi o liniște seducătoare, căci totul stralucește 


A A potul ci E Ale TEI fi 31392 
în culori diferite şi-ţi oferă ochiului o privelişte măreaţă. 





2 SinEsiu BISTRIANU, “O şezătoare cultural într-un sat obscur”, în: rev. Foaia Diecezană, Caransebeș, anul XLVII, 
nr.9, 28 februarie 1932, p.5. 

Satele învecinate localităţii Var sunt: În partea de N, satul Var este învecinat cu comunele: 
Obreja şi Glimboca. În partea de S, cu satele: Cicleni şi Zerveşti. În partea de V, cu satele: Iaz și 
Obreja, iar în S-V, cu orașul Caransebes. 

Varul, este aşezat într-o depresiune deluroasă, singura cale de acces fiind o vale care leagă 
satul nostru de satul Iaz. Prin felul ei, aşezarea este totuși impresionantă, satul fiind aidoma unei 
cetăţi străjuite din toate părțile de dealuri cu o singură poartă deschisă spre lume. 

În partea de N este străjuit de, dealurile numite: Cornului şi Cremenea, în partea de S, de dealul 
Găina, la E de dealul Vârful Bătrân, care este cel mai înalt dintre ele, având 927 m, iar la V, de 
dealurile: Olan, Muieșu și Răgijoru. 


1.2. Clima 


Particularităţile microclimatice ale satului Var se datorează așezării acestuia între munții 
Poiana Ruscă şi cei ai Țarcului, în culoarul Bistrei, şi a dechiderii spre golful de câmpie al 
Lugojului. Astfel, acest teritoriu suportă influențe climatice montane, dar şi stepice, așa încât 
etichetarea climei ca fiind de tranziţie între climatul montan și cel cu caracteristici stepice din vest, 
ni se pare potrivită şi suficient de expresivă. Temperatura medie anuală este de 10,5 “C. 
Temperatura medie a celei mai calde luni (Iulie) a fost de 21*C, iar a celei mai reci (Ianuarie) a fost 
de 0,8*C. Pe anotimpuri, temperatura medie a fost de: 

-larna- 0,4 *C; 

-Primăvara- 10,5 *C; 

-Vara- 20,1 *C; 

-Toamna- 11,2 *C. 

Temperatura maximă absolută a fost de 39,3 *C, iar cea minimă absolută de 32,2 *C. Brumele 
timpurii de toamnă sunt semnalate de obicei în prima decadă a lunii octombrie, iar brumele târzii, 
primăvara până în decada a doua a lunii aprilie (foarte rar în mai). 

Precipitaţiile medii anuale au fost de 737,2 ml, cele mai multe precipitaţii cad în lunile mai și 
iunie, iar cele mai puţine, în ianuarie și februarie. Precipitaţiile maxime în 24 h= 89,0 mm. Pe 
anotimpuri precipitaţiile medii au următoarele valori: 

-larna- 139,4 mm; 
-Primăvara- 198,9 mm; 
-Vara- 237,4 mm; 


-Toamna- 161,5 mm. 











În zonă nu se semnalează grindine frecvente, ci numai accidental și numai la intervale mari. 
Numărul mediu al zilelor cu ninsori a fost de 28,8. Media anuală a umidității relative aerului a fost 
de 74% cu un minim de 6% în iulie şi un maxim de 88% în ianuarie. 

Vânturile cele mai frecvente bat din direcţia S-E şi N-V. Calmul reprezentând 50,9% din 
timp. Intensitatea cea mai mare o au vânturile din S-E, cu o viteză medie de 3,4 m/s.ă 

Perimetrul satului Var, este situat într-un climat temperat de nuanță continentală, aceasta 
fiind consecința directă a aşezării geografice faţă de principalele componente ale circulaţiei generale 
a atmosterei, la care se adaugă și ceilalţi factori fizico- geografici. „Masele da aer predominante sunt 
cele subpolare, continentale şi maritime. Masele de aer subpolare și continentale se fac simţite din 
noiembrie până în februarie. În acest interval se remarcă și influenţa ciclonilor din nordul Oceanului 
Atlantic, care determină o umezeală pronunțată şi, în unele ierni zăpezi abundente. Acestora li se 
aduagă și invaziile de aer cald dinspre Marea Mediterană, care dau naştere unor creșteri bruște de 
temperatură, însoţite de dezgheţ și de topiri parţiale ale zăpezii. Primăvara domină prezența aerului 
temperat-oceanic, care determină producerea unor precipitaţii bogate (mai-iunie), în perioada iulie- 
septembrie frecvența cea mai mare o au masele de aer tropical; în aceste condiţii ariditatea este mai 
crescută. Toamna ca urmare a deplasării vânturilor de vest spre tropice, are loc o nouă predominare 
a maselor de aer subpolar, maritim ceea ce duce la sporirea cantității de precipitaţii.” Suma gradelor 
de temperatură şi temperatura medie anuală pot asigura condiţii favorabile pentru creșterea şi 
dezvoltarea culturilor obişnuite, cu excepţia celor cu pretenţii mai mari la căldură. Nu se 
înregistrează luni fără precipitaţii, şi ca atare sunt condiţii bune de dezvoltare a plantelor. 

Din punct de vedere climatic, zona din care face parte teritoriul satului Var este favorabilă 
culturilor de cereale, plante furajere, precum şi pentru pomi fructiferi. 
1.3. Relieful 

Relieful actual al satului Var s-a constituit şi modificat cantitativ şi calitativ într-o perioadă 
îndelungată de timp, punând în evidenţă existența mai multor etape morfogenetice. „Faza modelării 
actuale a reliefului se instalează în postglaciar şi se face remarcată prin procese fluvio-torenţiale 
(formarea luncilor albiilor minore, ravenări, etc.), pornituri de teren şi apariţia formelor antropice. 
Îndelungata activitate agropastorală, forestieră, de minerit și transport a dus, pe deoparte la apariţia 
unei game variate de forme antropice (balastiere, halde de steril, căi de comunicaţie, canale de 


drenaj), iar pe de altă parte la declanșarea și impulsionarea degradării prin torenţi şi pornituri ale 





= ITINEANŢU PETRU, coordonator, “Monografia comunei Obreja”, (Caransebeș, 2002), p. 16. 
* CUBIN ION, “Lucrare de diplomă: Monografia geografică a comunei Obreja”, (Timişoara, 2000), p.21. 

terenurilor. Observăm astfel o dispunere în trepte a reliefului cu descreșteri altitudinale dinspre 
zonele montane spre Valea Bistrei. Toate formele de manifestare a agenţilor externi tind să 
modeleze relieful până Ia stabilirea unui profil de echilibru, însă instabilitatea tectonică a acestei 
părţi a României împiedică această premisă, fapt care perpetuează lupta dintre factorii morfogenetici 
interni și externi prezentaţi până aici.” Analizând formele de relief existente pe teritoriul satului Var, 
observăm că există între acestea o îmbinare armonioasă. Această îmbinare între munte, deal, terase 
şi luncă, face posibilă cultivarea cerealelor în imediata apropiere, a livezilor de pomi deasupra 
cărora se ridică pădurile bogate în lemn și cu o faună tot atât de apreciată. 

Zona de munte reprezintă o suprafaţă restrânsă situată în prelungirile sudice ale munților 

Poiana Ruscă şi nordice ale munţilor arcu. Energia de relief foarte puternică a fost premisa creării 
aici a unei mari diversităţi de forme: ravene adânci și ramificate, versanţi cu pante de 20-50%, culmi 
înguste. Munţii Poiana Ruscăi sunt situaţi în partea de nord, constituind un masiv insular înconjurat 
de jur în prejur de depresiuni tectonice. Masivitatea lui este numai aparentă deoarece prezintă 
altitudine reduse (vf. Padeş 1374 m) fiind intersectat radiar de numeroase ape curgătoare ce-l 
fragmentează pe direcția văilor înconjurătoare. 
Munţii Țarcu se înalță în sud-estul satului, în zona înaltă a acestor munți dezvoltându-se relieful 
glaciar, cu circuri şi văi glaciare săpate mai ales în suprafaţa de nivelare superioară la 1800-2000 m 
altitudine. Sub această suprafață, periferic, către culoarul Bistra-Caransebeş se dispun alte două 
trepte, la 1000-1500 m și 500-800 m, ultima regăsindu-se pe teritoriul Varului, ceea ce dă un aspect 
de amfiteatru, aici întâlnindu-se: culmea Strahu (768 m), culmea Penei, culmea Spinei, dealul Găinei 
(518 m) ş.a. În cea mai mare parte acest spaţiu montan este alcătuit din formaţiuni eterogene 
aparținând autohtonului danubian. 

Zona de deal ocupă extremitatea sudică respectiv nordică a zonei montane. Altitudinea 
acestor dealuri piemontane variază între 300-400 m. Văile sunt adânci (10-20 m), cu numeroase 
ramificații ce-şi au obârşia în apropierea culmilor, versanţi de formă convexă, mai rar concav- 
convexă, coboară lin dinspre culme, dar devin abrupți spre partea inferioară, iar cumpenele de apă 
sunt înguste, toate aceste elemente arătând că ne aflăm în prezenţa unui relief încă tânăr în formare. 
Dealurile coboară de obicei brusc spre lunca Bistrei cu o cădere de 20-30 m, terasele fiind foarte 
puţin extinse. Prezenţa unei rupturi tectonice este deci confirmată pentru definirea originii culoarului 


Bistrei. 





” ibidem, pp. 11-12. 

de evoluţie în fiecare an. Structura litologică este condiţionată de schimbări petrecute în dinamica 
acestor râuri și afluenților acestora. Deoarece în bazinele hridrografice s-au executat regularizări 
sporadice, lunca a fost supusă inundaţiilor în perioadele de viitură. Datorită încărcăturii a pantei 
mari de scurgere, Timișul şi Bistra au depus în luncă mari cantități de pietriş care acoperă alte 
depuneri mai vechi sau terenuri fertile. În consecinţă terenurile agricole din luncă sunt parţial 
acoperite cu pietriş sau bolovăniș la suprafaţă sau în interiorul profilului de sol. Pe unele porţiuni 
materialele grosiere lipsesc total, prezența sau absenţa acestora alternând în funcție de modul de 
revărsare al râului. 

Așa cum am prezentat mai sus, modelarea actuală a reliefului se caracterizează prin procese 
permanente, generate predominant de acțiunea rețelei hidrografice (eroziunea liniară intensă, 
transport şi depuneri de aluviuni) şisturile cristaline, care constituie roca dominantă, dau naștere la 
un relief puternic cu pante accentuate, care urcă relativ repede din câmpiile aluviale ale Timișului și 
Bistrei spre partea centrală a munţilor. Relieful modelat pe roci magnetice (granodierite) şi pe 
formaţiuni vulcanogen-sedimentare, alcătuind forme monotone flancate de versanţi abrupți. Relieful 
modelat pe conglomerate, gresii, marne și argile îi corespund culmi bombate, interfluvii cu aspect 
îngust, bazine de eroziune diferenţială, etc. Relieful fluviatil se remarcă prin complexul de forme de 
eroziune şi acumulare specific albiilor minore, luncilor şi teraselor. Relieful antropic este frecvent 
prin formele sale negative, generat prin lucrări de excavaţie (căi de comunicaţii, exploatări de 
minereuri) şi pozitive, rezultate prin depozitarea, umplerea, construirea cu diferite materiale 
(rambleuri, halde, taluzuri, etc.) 5 


1.4. Solurile 


„Solurile s-au format și au evoluat în condiţiile unui climat temperat continental moderat 
(temperaturi de 8-10*C, precipitaţii de 800-1000 mm/an în zona de munte şi deal respectiv 700-800 
mm/an în zona depresionară) sub o vegetaţie de făgete și quercinee (munte și deal ) și zăvoi (luncă), 
pe seama unor materiale parentale destul de eterogene. 

În condiţiile unor forme de mezo- și microrelief diferite, într-un regim hidric cu apa freatică 
între 0,76- 2,0 m în luncă, 3-10 m pe terase și peste 10 m în zona de deal și munte procesele de 
formare a solurilor prezintă particularităţi specifice. Astfel circulația descendentă a apei fluviale a 


favorizat procesele de alterare şi levigare din zona de terase și din dealuri piemontane. 





* ibidem, pp. 16-21. 
di 


Carbonaţii de calciu au fost spălaţi complet de pe profilul de sol și acumulaţi la adâncimi 
foarte mari. Levigarea carbonatului de calciu şi a argilei coloidale a fost urmată de o parţială 
debazificare a complexului argilo-huminic. Coloizii în mare parte saturați în cationi bazici au fost 
levigaţi şi acumulaţi sub orizontul de humus, formând un orizont B argiloiluvial. 

Pe măsură ce procesele pedogenetice au evoluat, odată cu bazele eliberate din 
descompunerea materiei organice, au fost spălați spre adâncime și coloizii minerali (argile și 
sescvioxizi) care s-au acumulat într-un orizont mai compact și cu elemente structurale mai mari și 
alungite. A apărut astfel o diferenţiere a orizontului din ce în ce mai pronunţată, orizontul B 
argiloiluvial devenind treptat impermeabil din cauza unei compactităţi accentuate. În acest caz 
circulația descendentă a apei și a elementelor chimice a fost și este îngreunată, stagnarea în sol 
generând procese de pseudogleizare. Din cauza mineralizării celei mai mari părţi din resturile 
organice, ce s-au depus anual la partea superioară solului, s-a format o cantitate redusă de humus în 
care acizii fulvici predomină asupra celor huminici, de unde derivă culoarea brun-gălbuie a 
orizontului A” 

„Solul de luncă- se disting aluviunile şi solurile aluvionare, recent depuse, fiind foarte slab 
solificate. Ele ocupă grindurile din imediata apropriere a cursului apei, formate din aluviuni noi, 
nisipuri, argile și pietrişuri. Aluviunile au un conţinut de humus cuprins între 0,8% şi 2%, iar cel de 
azot între 0,07-0,12%. 

Solurile aluviale corespund stadiului incipient de solificare a depozitelor aluviale din 
grinduri mai rar inundate. Conţinutul de humus este de 1,3-7%, iar de azot de 0,07-0339%. Aceste 
soluri beneficiază de un regim hidric ridicat și sunt valorificate prin cultivarea cu cereale și legume 
cu bune rezultate. Suprafeţe întinse formează „zăvoaiele” cu sălcii, răchită și anini sau pășuni de 
luncă și fânețe. 

Solurile brune de pădure şi brunde de pădure podzolite au o mare extindere în zona de terase 
şi premonturi deluroase, între 200-800 m altitudine. Sau format în condiţii de relief fragmentat, pe 
culmile şi versanţii sudici ai munţilor Poiana Ruscă cât şi pe cei nordici ai munţilor Ţarcu- Muntele 
Mic. Întinse suprafeţe sunt ocupate de păşuni şi fânețe naturale dar și livezi de pruni și măr, cât și 
culturi de porumb și cartofi. Ridicarea fertilităţii acestor soluri necesită îngrăşăminte organice și 
chimice. 

Vegetaţia solurilor brune de pădure și brune podzolite este reprezentată prin păduri de 


foioase amestecate cu litieră de frunze foarte bogate. În sezonul secetos s-au produs cazuri izolate de 





7 ibidem, p.44. 

incendii de pădure cu pagube materiale foarte mari. În general localnicii păstrează pădurea- „aurul 
verde”, o bogăţie însemnată a satului ce oferă lemn pentru construcții și foc dar și fructe de pădure: 
mure şi zmeură cât şi o mare varietate de ciuperci comestibile: crăițe, bureţi galbeni şi iuți, ete.” 
1.5. Flora şi Fauna 

„Fiind situată în sud-vestul ţării, unde se întrepătrund și se suprapun elementele sudice 
(submediteraneene, balcanice, balcano-moesice, balcano-ilirice), vestice, răsăritene și nordice, 
teritoriul satului Var are o vegetaţie complexă și eterogenă. 

Activitatea umană, atestată de milenii în acest teritoriu, a exercitat o influență profundă 
asupra “condiţiilor ecologice, astfel că starea actuală a vegetației este rezultatul interacțiunii dintre 
factorii naturali şi antropici. Ca urmare, vegetaţia naturală existentă s-a fragmentat, s-a diminuat ca 
extindere, sub presiunea nevoilor de terenuri agricole, fiind înlocuită în mare parte cu plante de 
cultură. Referitor la fondul forestier, s-a procedat la refacerea acestuia prin plantaţii, în timp ce unele 
terenuri au devenit neproductive ca urmare a accelerării proceselor de degradare pe spaţiile 
defrişate. 

Relieful înalt al munţilor Poiana Ruscă și Țarcu a influenţat dispunerea vegetaţiei,deosebit de 
bogate, în etaje. În funcţie de altitudine, climă şi sol se disting diferite formaţii vegetale zonale. O 
serie de factori secundari, cum ar fi, spre exemplu, orientarea culmilor, înclinarea versanților, 
particularităţile topoclimatice, alcătuirea petrografică, particularităţile unor soluri, etc., la care se 
adaugă şi influența omului, au făcut posibile existența unor particularităţi în cadrul etajelor și 
subetajelor de vegetaţie.” 

Alături de plantele cultivate se găsesc și plante necultivate, care cresc singure. Acestea 
formează vegetaţia naturală. În apropierea apelor cresc: trestia, papura, salcia, răchita, plopul. O 
mare parte a teritoriului o constituie pădurile, pășunile și fânețele. 

Dealurile sunt acoperite de păduri bătrâne, dese, de: fag (69%), stejar, carpăn (9%), 
mesteceni (6%), tei (3%), pin, paltin, frasin, molid (3%), cer (2%) şi gorun (2%); iar culmile sunt 
acoperite de brazi care îşi ridică semeţ vârfurile asemenea unor săgeți spre cer, vestind cei dintâi 
printr-un şuier sosirea vânturilor. Întreaga vegetaţie a domeniului forestier din satul Var se întinde 
pe o suprafață de 2048,6 ha. Gradul de împădurire se reduce pe măsură ce scade altitudinea. 

Desişul pădurilor este împânzit de animale sălbatice ca: cerbi cu coarnele lor mari şi falnice, 


căprioara cu piciorele subţiri și sprintene ca nişte săgeți, mistrețul cu colţi tari și puternici care 





* JTINEANŢU PETRU, coordonator, op. cit. p.23. 
* CuBin ON, op. cit.; p.38. 

coboară uneori chiar până în culturile de porumb provocând pagube, lupul, vulpea cea vicleană, 
jderul de pădure, jderul de piatră- mai cunocut de localnici și sub numele de jder de cleanţ, iepurele 
roșcat, pe când alte mamifere precum: pisica sălbatică, râsul sau ursul sunt mai puţin întâlnite. 
Rozătoarele sunt reprezentate de veverița cu ochişorii negrii, care sare printre crengi ca o minge 
castanie de păr, iar pe malul apelor sau în locuri mai umede poate fi observat șobolanul mic de apă, 
şobolanul negru. 

Dintre păsări se remarcă: sticleții cu pete de sânge, piţigoii rotunzi cu pene cenuşii şi negre, 
prepelița, graurul, prigoarea- care se spune că cere ploaie, guguștiucul, fazanul, barza albă- ce poate 
fi întâlnită frecvent în ochiurile mlăștinoase, rațe, gaița, codobatura vânătă, privighetoarea mare, 
cucul, mierla, cinteze cu piepturile cărămizii. 

Mai găsim şi reptile ca: şopârla de munte, șopârla cenuşie, vipera comună, șarpele de casă, 
şarpele de alun, șarpele orb, năpârca, tritonul de munte, salamandra sau solomândra. Dintre 
amfibieni amintim: broasca râioasă comună, broasca brună și broasca de pământ. Animalele 
nevertebrate sunt reprezentate printr-o mare varietate de specii: orthoptere (cosași, greieri, lăcuste), 
coleoptere, artropode și miriapode. Insectele sunt reprezentate de furnici care se hrănesc cu larve, 
omizi și alți daunători ce au o contribuţie importantă la igiena pădurilor. 

Din fauna acvatică, o importanță deosebită o au peştii, fiind repartizaţi în zone ecologice, 
potrivit speciilor dominante .Zona păstrăvului și a lipanului- aceştia cresc în ape curate, repezi şi 
bine oxigenate așa cum sunt râurile noastre de munte. Zona scobarului și a cleanului- scobarul se 
asociază obijnuit cu cleanul, care în unele porţiuni devine dominant de asemenea și mreana în 
sectorele nisipoase. O participare frecventă apare şi în cazul porcușorului comun- cunoscut de săteni 
sub numele de porconi. Foarte rar se mai găsesc şi fâsele- peştii mici dotați cu mici ace în jurul 
gâtului, cu care înțeapă. 

1.6. Hidrografia 

Teritoriul satului Var este străbătut de râul Axin, din direcţia E spre V, apa freatică aflându- 
se sub 10 m adâncime în zona de deal şi la 0,5- 2 m în lunci. Se remarcă faptul că pe terenurile mai 
plane din zona de deal, precum și la interferența acestora cu lunca, apa stacnează la suprafaţă, în 
timpul precipitațiilor abundente se impun măsuri de evacuare a excesului de apă. Luncile au un 


caracter inundabil şi sunt necesare măsuri pentru prevenirea inundaţiilor. 

Râul Axin, larna 


Pe teritoriul Varului, curg la vale următoarele pâraie: Valea Satului (S= 61 km?, L= 10 km) şi 
Valea Văruţului. Punctul de confluență a celor două pâraie formează râul Axin. 

Valea Satului se formează prin unirea pâraielor Strahia cu Văruţu. Strahia izvorăște de sub 
Vârful Bătrân (927 m), masivul muntos Muntele Mic (1802 m), din Valea Rea şi primește afluenţi 
mici din Culmea Penei, Culmea Strahu şi Dealul Găinii pe: Blidaru, Sâmtu, Strau și Drăguşu, Găina, 
Podronţu, Larga, Scurtu şi Scoarța. 

Valea Văruţului, izvorăşte din Muga Mare şi primeşte ca afluenți următoarele pâraie: Pârâul 
Neamţului, Pârâul cu Goarga, Muga Mică, Răchițaua, Sântu, Floreiu, Bercu, Negura și Torgea.!0 

Valea Satului trece prin mijlocul satului și cât de plăcut este să-i asculți clipocitul undelor 
sale cristaline și curate ca lacrima și să inspiri din plin fermecătorul miros al florilor de salcâm și tei 
dătătoare de sănătate, care-i ţin compania şi-l umbresc. Acesta pune în mişcare, moara cu roată de 


piatră din capătul satului. 





19 ITINEANŢU PETRU, coordonator, op. cit., p. 20. 

Moara satului. 


Valea Văruţului curge la N de sat, iar din undele sale frumos curgătoare și limpezi ca 
cristalul, sătenii îşi extrag necesarul de apă folosit în gospodării. 
Cele două pâraie se unesc în partea de N-V a satului, într-un râu numit Axin care primește 


afluent la „Vadu Ioane”, pârâul Cicleanu şi împreună curg spre satul Iaz. 

II.PROBLEME DE TOPONIMIE 
II.1. Etimologie 
Localitatea Var, îşi găsește numele în preocuparea locuitorilor de a produce piatra de var, și 


astăzi mai găsindu-se cuptoarele în care se cocea piatra de calcar (varniţe), extrasă tot din apropierea 


satului, ca să fie transformată în piatră de var. 





Varniţă 


“Unii cercetători mai dau şi o altă explicație, numele localităţii găsindu-și motivaţia în 
maghiarul vâr, care înseamnă cetate. Aceștia îşi susțin afirmaţia pe faptul că localitatea este situată 
în apropierea Cetăţii Caransebeș, aici existând în trecut şi o stradă numită Calea Varului, în prezent 
Traian Doda. Este necesar să precizăm că în Caransebeș există și astăzi strada Cetăţenii, ceea ce ar 
putea să găsească motivaţia în maghiarul vâros.”!! 

În continuare voi prezenta evoluţia în timp a denumirii localităţii: “La începutul secolului al- 
XV-lea este amintit de către istoriografii unguri sub numele de Mezfalva. La 1411, prefectul de 
Timişoara, Ozorai Pipo atribuie poss Mezfalva (satul de var) lui Farcaș, Ștefan și Ladislau 
Muthnoki. La 1480, regale Matei donează vila Mezfalu lui Ladislau Fiath, împreună cu alte 
localităţi, iar Paul Chinezu la 1485 ţine o judecată cu vicebanii Severinului și cu această ocazie 
atribuie acest sat lui Ladislau Rakoviczay”.” 

“În anul 1504, cei doi bani severineni, Iacob Gârleşteanu şi Petru Măcicaș (ambii români) 
dau sentință în cazul unui proces la care participă următorii iobagi: Dimitrie Peia, Petru Berlă, Petru 


Tancul, Nicolae Reșina, Pazbatha Stan, toţi din Var alias Mezfalu. În anul 1548 se aminteşte de un 





Mu: 
ibidem, p.12. 
12 LOTREANU LOAN, “Monografia Banatului”, (Timişoara, 1935), p. 435. 

alt proces în care sunt menţionaţi aceeași iobagi la care se mai adaugă Matei Laczko şi Iovan 
Dragomir, la fel toți din Mezffalaw. 

Satul Var a mai apărut în documente ulterioare sub următoarele denumiri: Maszfalu (1577), 
Meszfalva (1584), Var alias Mezfalva (1590), Meszfalu (1599), Meszfalva (1603), Vaar (1699), Var 
(1690-1700), Waar (1829), Vâr (1840).”'5 Referitor la evoluţia în timp a denumirii localităţii, putem 
constata din cele expuse mai sus că între anii 1690- 1700 denumirea originală este identică, cu 
denumirea actuală: Var- Var. “Documentul se află în colecţia Marsigli din Bologna ce păstra un 
folio mic de cinci coale având inscripţia: Conscriptio Districtuum. Hârtia bine conservată avea 
culoarea gălbuie cu filisnan ce reproducea pajura încoronată cu două capete sub care era 
monograma HE. În față erau două, iar în spate o foaie albă. Datarea nu se găsește. Editorii acestui 
act o fixează în deceniul ultim al secolului XVII. Conscripția districtelor din Banat și a unor sate din 
câmpie a fost editată necomentat de Szilady Aron şi Szilagyi Sandor. Acest izvor atât de important 
pentru istoria Banatului a fost utilizat sporadic doar de Pesty Frigyes. Istoricii care s-au ocupat cu 
câmpia bănăţeană nu-l citează. În monumentala lucrare a regretatului Coriolan Suciu “Conscripția 
din 1690- 1700” este citată, însă nu direct, ci numai după Pesty. Conscripția din colecţia Marsigli 
conţine însă multe lacune; nu toate localităţile care existau în acea perioadă- unele menționate în 
izvoare documentare sau narative- sunt menţionate în cuprinsul ei. 

Lista districtelor conţine numele a 390 localităţi bănăţene, care cu excepţia celor 36 localităţi 
din lugoslavia, se găsesc pe teritoriul ţării noastre. Majoritatea grupărilor de sate sunt numite 
districte, astfel Districtul Caransebeş cu 69 aşezări, Lugoj cu 14, Bocșa 19, Ciacova 27, Vârşeţ 35, 
Palanca 34, Panciova 16- toate-în Iugoslavia- Poreca 10, Mehadia sau Orşova 18, Almăj 14, Făget 
42 şi Vărădia de pe Mureş 9. Nu sunt cuprinse în districte 11 sate din Lunca Lugojului, 14 din Lunca 
Lipovei, 17 sate cucerite atunci din ținutul Lipovei, 30 de sate recucerite din ţinutul Timişoarei și 10 
Sate situate la sud de Timișoara. Numărul mare de localităţi atestă o densitate rurală relativ mare 
chiar la sfârşitul epocii otomane. În ultimul deceniu al secolului XVII mai existau multe sate care la 
începutul stăpânirii habsburgice nu mai existau. Toponimia satelor în mai toate cazurile este română 
sau sârbă. Cu excepția localităţilor din districtele Panciova şi Vârşeţ, majoritatea covârșitoare a 
satelor erau româneşti. Între acest număr mare de localități se regăseşte și satul Var, cu precizarea 
făcută în prealabil.” Totusi, mai plauzibilă este prima explicaţie deoarece Mezfalva, precum şi alte 


forme asemănătoare, înseamnă “satul cu var” şi nicidecum simplu var. 





* Sua C., “Dicţionar istoric al localităţilor din Transilvania, vol 1 (O-Z)”, (Bucureşti, 1968), p.236. 
** BINDER PAVEL, în lucrarea sa: “Lista localităţilor din Banat de la sfârşitul secolului al XVII-lea”. 

Cu toată îngustimea văii, satul Var a avut în scurgerea timpului, încă două vetre nu departe 
de cea actuală. Cele două vetre ale satului au fost pe Valea Cremenea, Valea Văruţului și Valea 
Satului. Fiecare Vatră a avut biserica ei. Cauzele care au determinat mutarea nu se cunosc. Este 
posibil ca acestea să fie puse în legătură cu ordinele de sistematizare a localităţilor în timpul trecerii 
satului la regimentul de graniță valaho-ilir. Afirmația se bazează pe legile grănicerești care 
prevedeau ca satele să nu fie răsfirate ci adunate pentru a putea fi supravegheate. 

11.2. Consideraţii toponimice 

“Slavii au tradus şi au adaptat numele topice autohtone într-o vreme când stabiliseră cu 
locuitorii băştinași multiple contacte (sociale, economice, spirituale, etc.), evident după ce învățase 
limba românească. Dintre contactele care au avut loc, poate cel mai important pentru a explica 
transferul de toponime dintr-o limbă în alta, traducerea, adaptarea sau calchierea și, apoi preluarea 
lor, au fost relaţiile economice, în speţă cele legate de practicile agropastorale care se găseau în 
strânsă legătură cu realităţile terenului, dar și cele sociale, mai ales cele care exprimau raporturi de 
apropiere, în fapt tot asupra pământului. 

Când numele topice au fost traduse de slavii bilingvi, deci când același loc avea două nume, 
(unul românesc și altul slav) s-a ivit prilejul înlocuirii unuia din acestea şi anume a celui incomod 
pentru masa mare a vorbitorilor, pentru români, căci Camena şi Piatra acționau în starea de 
bilingvism aidoma termenilor sinonimi, iar Piatra se întâmplă să intre adesea în “coliziune 
omonimică” cu piatră, care era şi nume comun şi nume de loc (propriu), uneori și de persoană.”!5 

“Impresia că toponimia românească este de aspect slav provine dintr-o eroare în 
caracterizarea toponimiei spaţiului românesc bazată pe afirmaţia că nume topice ca Obreja, Rovina, 
Var, ș.a. provin direct din cuvintele slave corespunzătoare, ignorându-se o realitate evident că ele 
puteau să fi fost date şi de români, de vreme ce limba românească posedă apelative române ca: 
dumbravă, grădiște, obrejă, etc.”!€ Acelaşi autor spune că obrejă înseamnă malul unei ape. 

Dintre toponimele mai importante amintim: 

-Ştiubei- trunchi de copac scobit, îngropat în pământ la un izvor sau la o fântână puţin adâncă; 
-Vâna- pârâu sau mic izvor; 

-Crac- picior de munte sau de deal între două ogașe (Cracul cu Goruni); 

-Dos: versantul nordic al unui munte sau deal. 


-Faţă înseamnă versantul sudic, însorit al unui munte sau deal (Faţa Cremenei); 





zi IONIŢĂ VASILE, “Nume de locuri din Banat”, (Timişoara, 1982), p.212. 
16.1: 
ibidem, p. 213. 

-Gură- capătul văii sau sfârşitul unui pârâu; 
-Obârşie- locul de unde porneşte un râu; 
-Obraţ- drumul de la marginea ogoarelor din țarină; 
-Ogaş- pârâu cu vale îngustă; 
-Tău- băltoacă mică; 
-Zăbran- pădure rară; 

“Dintre oronime amintim: -Cioaca Blidarului- asemănătoare unui loc cu un blid, “scobitură 
de teren” sau locuri pe care au fost descoperite mari aglomerări de cioburi de ceramică; 
-Strahu- sin. strigoi, moroi- s-a păstrat în numele topic Strahu, direct sau prin intermediul unui 
antroponim. Documentele cartografice din secolul trecut menţionează în zona respectivă o stână cu 
numele Străoni, uitata în prezent. Absența unor dovezi care să confirme existența antroponimului, 
lasă loc presupunerii că Străonii se puteau naște prin analogie, după modelul Strigoniu, Moroniu. 
Provine din vechea slavă, în care strahii este echivalent cu grecul phobos, în limba română 
păstrându-se strașnic care altădată avea sensul “înfiorător, groaznic”. 

În ceea ce privește hidronimele mă voi opri doar la două:-Axiniu- apă care are ca temă un 
antroponim primar, nederivat; 


-Muga-provenit din radicalul mug, invocat în originea lui mugur.”!? 





* Cuin ION, op. cit., p.8- 

III. PROBLEME DE DEMOGRAFIE ŞI SOCIOLOGIE 


III.1. Locuitorii satului, etnia şi confesiunea 

“Oamenii din satul Var, sunt în general robuşti, plini de viaţă şi vlagă, veseli şi îndestulaţi cu 
soarta, lucră cu sârguință, fac din noapte ziuă ca să poată susține mulțimea de copii, cu care i-a 
înzestrat Dumnezeu, căci copiii sporesc precum şi Făcătorul a dispus. Grija pentru îndestularea 
copiilor a mijlocit acea bunătate, că beţia şi măreţia n-are trecere. Ca şi creştin, văranul e zelos întru 
cercetarea sfintei biserici, mai ales femeile, ascultând cu atenţie și evlavie sfintele slujbe şi predica. 
Căsătoriţii dau contigentul celor morali. Cearta şi procesele nu mai au omenia de odinioară, și în 
locul acestora s-a sălășluit pacea și buna înțelegere, căci văranul ţine necondiţionat la neamul său. 

Tinerimea e cam viscoloasă în patimi, jocul le este sălbatic şi firea tinerilor este adesea 
înclinată spre silnicii, dovadă că le lipseşte cartea românească, cultivătoarea minții şi a inimii. 

Casele locuitorilor sunt modeste, dar curate şi-n rând așezate, așa încât dau o privelişte 
plăcută ochiului. Grădinile casei sunt pline de meri şi peri dar şi de zarzavaturi şi cele mai de lipsă 
alimente pentru casă. Stăpânii de case îngrijesc de viitorul copiilor, dându-i la meşteşuguri diferite: 
tipografii, fauri, rotari, cojocari, croitori, frânari ş.a., sporind tot mereu.” 18 

Localiatea Var, din vechime şi până în ziua de astăzi, a fost populată aproape în întregime de 
către români.Chiar dacă în timpul stăpânirilor turceşti, austriece sau maghiare, în sat s-au așezat 
familii de colonişti, acestea nu au reuşit să se adapteze la condiţiile de mediu de aici şi au părăsit la 
scurt timp satul. 

În ceea ce priveşte etniile locuitorilor din Var, care au populat satul în trecut, precum şi 
confesiunile de care au aparținut avem puţine date scrise şi păstrate. Acest fapt ne conduce spre 
ipoteza că majoritatea locuitorilor erau români ortodocşi. Într-un manuscris alcătuit de preotul 
Dimitrie Cioloca despre „Istoricul comunelor din raionul Caransebeș” amintește că în anul 1878 

locuitorii satului erau români ortodocşi având parohie și școală. 


“% Arhiva Bisericii: “Cronica Parohiei 1915”, întocmită de preot Sinesiu Bistrianu. 
1 Ciooca DIMITRIE, “Istoricul comunelor din Raionul Caransebeş ”- însemnări olografe, manuscris aflat în biblioteca 
personal a dl. col. (r) Liviu Groza. 

Structura populaţiei după limba maternă şi confesiune în anul 1910.20 





Limba maternă Confesiunea 








Ro- | Ma- Ger- | Slo- | Ru- | Cro- | Sârbă | Alta | Orto- | Rom | Grec | Re- | Evan- | Uni | Iza AL- 
mână | ghiară | mană | vacă | teană | ată doxă | catol | catol | form | ghel | tari | elit |ta 

Anul 1940, numără în satul Var o populaţie de 1008 români dintre care 1004 ortodocşi grupaţi 
în parohie de clasa a doua sub păstorirea vrednicului preot Sinesie Bistrian, azi pensionar şi 4 
baptiști fără casă de adunare. Populaţia se înmulțește necontenit.?! 

În baza ordinului nr.1735/57 B/2008 emis de Serviciul Administrativ Bisericesc al Episcopiei 
Caransebeşului, preotul paroh Sârbu Eftimie raportează că: Parohia Ortodoxă Română Var are un 
număr de 110 familii ortodoxe cu 281 suflete. Culte neoprotestane: romano-catolici 1, baptişti 2, 
penticostali 50, alte culte 6, insumând un numar total de 342 persoane. 

III.2. Raportul procentual al populaţiei din Var în diferite perioade istorice 
“Înainte de trecerea la militarizare s-a făcut conscripția celor 40 de localităţi, satul Var având 
71 de case și aici îşi avea reşedinţa un felcel medical. Tratativele cu autoritatea militară le-a purtat 
Florea Cereșan care împlinea funcţia de chinez. Din comisie au mai făcut parte Trăilă Iacobescu, 
Martin Teodor, Petru Lazăr, loan Sârbu, loan Morunu și Lupu Morunu.”” La intrarea în batalion, 
localitatea avea următoarea zestre: 
-Bărbaţi = 93 din care: 
-Stăpâni de case = 71 
-Fraţi și fii căsătoriţi = 20 
-Fraţi şi fii necăsătoriți = 2 
-Văduve cu case = 12% 
Un alt raport îl găsim în anul 1809 realizat de preotul Gheorghe Prisecan paroh în acea 
vreme, stabilind numărul caselor la 90. “În 1868 găsim statistica locuitorilor şi a caselor acestora din 


satul Var, Eparhia Caransebeşului ridicându-se la 150 case cu 200 familii dintre care 456 bărbaţi şi 





* PARvU LON; SANDU VALENTIN, “Cultură și comunitate pe Valea Bistrei 1962-1919”, (Timişoara, 2005), pp. 135-136 
21 CORNEAN NICOLAE, “Monografia Eparhiei Caransebeș”, (Caransebeș, 1940), p.603. 


*"TRINȚU MĂRAN, “Documente din istoria graniței militare bănătene” vol.I, (Viena, 1993), p.139. 
, ibidem, p. 72. 

420 femei, suma totală însumând 856 suflete.”24 


Evoluţia şi dinamica localităţii se află într-o 
permanentă schimbare, astfel în anul 1869 numărul caselor se ridică la 115 numărând 167 familii cu 
o populaţie civilă de 866 suflete. "În 1878 avea 866 locuitori cu 115 case, ca posesori se amintesc în 
cursul timpului Vasile Fiat, Vasile Racoviţa, Gaşpar Ostrovan, Franc de Mâtnic şi alţii”55, iar din 
Arhivele Bisericii mai aflăm şi faptul că satul se întindea pe o suprafață de 4140 jugăre şi 1,220 
stânjeni de pământ. Doi ani mai târziu în 1880, numărul caselor creşte până la 142 fumuri şi 856 
suflete. În anul 1897 satul Var număra 177 case, dintre care 189 familii și 1078 suflete- 536 bărbaţi 
şi 542 femei, căsătorii nelegitime 4 şi 14 perechi în concubinaj- În 1900 numărul caselor existente 
fiind de 191 cu o populaţie de 1077 persoane. Șapte ani mai târziu în 1907 satul Var se numără pe 
lista raportului populaţiei gr.ort de pe Valea Bistrei, clasificate conform Regulamentului Bisericesc 
din 1906, întocmit de protopopul A. Ghidiu în data de 2/22 martie 1907 la Caransebeș, fiind a cincea 
comună din totalul de doisprezece însumând 1110 locuitori. Un raport mai amplu îl găsim în anul 
1910: 
-Suprafața hotarului= 5996 jug. 
-Case  existente= 243; construite din: piatră+cărămidă=5; pitră+văiugă=159;  văiugă=5; 
lemn+altele=74; acoperite cu: ţiglă=169; şindrilă=71; trestie+paie=3. 
-Populaţia civilă= 1126. 
-Militari= 1. 
-Bărbaţi= 554. 
-Femei= 573. 
-Necăsătoriți= 619. 
-Căsătoriţi= 415. 
-Văduvi= 93. 
-Divorţaţi= 0. 
-Emigranţi= 3. 
-Grupe de vârstă: 0-6=163; 6-12=161; 12-19=191; 20-39=295; 40-59=235; peste 60=82.% 

Între anii 1912- 1914 aflăm următoarele date despre populaţia din Var: 194 case, 220 familii 
şi 1119 suflete, 17 căsătorii şi 7 copii născuţi din concubinaj.” “Cu sfârşitul anului 1914 comuna se 


alcătuiește din 1130 suflete, toţi români, cu peste 179 case, perechi cununate fiind 231, văduvi 42, 





2 BRĂTESCU CONSTANTIN, “Orrodoxismul în granița bănățeană”, (Caransebeş, 1996), pp. 163-164. 
25 CioLocA DIMITRIE, op.cit. 
2 Pânvu LON, “Biserica şi comunitatea în Banat şi Transilvania 1”, (Timişoara, 2007), pp.121-129. 
27 PâRvu ION, SANDU VALENTIN, op. cit... pp. 126-149. 

văduve 82, copii 311 şi fete 233. În decursul acestui an au avut loc 26 de naşteri, 9 cununii şi 19 
morţi.”” Satul e o rămășiță dacică, plină de sentimente patriotice, dârză şi conservativă. Populaţia se 
înmulțește necontenit ridicându-se la cifra de 1008 români.” Acest raport a fost întocmit în anul 
1939 pe vremea păstoririi părintelui Sinesiu Bistrianu. 

Astăzi, numărul locuitorilor satului Var a scăzut la jumătate, datorită scăderii sporului 
natalității, precum şi datorită migrării tinerilor la oraș sau în străinătate. În anul 2002 satul număra 
120 de familii cu 351 suflete ortodoxe, cu o suprafață de 5996 jugăre și 515 stânjeni. La ora actuală 
populaţia satului este alcătuită din 110 familii însumând 342 suflete.” 

III.3. Situaţia economică, socială şi culturală a locuitorilor din Var în trecut şi 
astăzi. 

“În trecut cultivarea pământului de produs grău şi cucuruz (porumb) lasă mult de așteptat şi 
nu se face cu raţiuni din pricina câştigului cel oferă zilnic transportul de var „lemnele şi măturile, ce 
zădărnicesc ocuparea mai intensivă a economiei. 

O parte a izlazului comunal conţine piatră de var care se arde în două cuptoare (varniţe) 


» 


primitive, pe “valea văruțului” şi arendându-se aduce câştig satului. Lemnele scoase din averea 
grănicerească, ce se administrează printr-un comitet al comunităţii de avere sunt şi ele un izvor de 
venit pentru săteni. Facerea măturilor e industrie veche şi se face din mesteacănul izlazului comunal, 
în deosebi iarna fiind un câștig destul de rentabil, mai ales pentru oamenii bătrâni. 

Pământul menit pentru susţinerea locuitorilor, e mai mult şes decât coline, fiind rece şi puţin 
productiv, şi nici nu e îndestulător în proporție cu numărul sufletelor. Braţe de muncit sunt, dar 
pământ nu este și cultivarea raţională încă lasă de dorit. Izlazul ar fi mare şi bine situat, dar e neglijat 
foarte, căci e plin de tufe de carpeniță şi spini. Cai de ham are mai fiecare stăpân de casă, boi mai 
puţini iar vacile sunt îndestulătoare şi s-au îmbunătăţit binişor în soi. Oile s-au împuţinat simţitor 
prin gălbează provenită din ploile anilor trecuţi. Capre sunt puţine deşi și acestea ar fi de prisos, căci 
sunt foarte dăunătoare moşiilor.”! j 

Pe drept cuvânt se poate spune că la Var a existat o bogată activitate culturală. Primele date 
scrise le aflăm din “Foaia Diecezană” care deşi cu un puternic caracter religios nu stânjeneşte 
importanţa rolului cultural. Astfel menţionăm articolul din “Foaia Diecezană” scris în anul-1938 de 


către preotul paroh Sinesiu Bistrian: 


% Arhiva Bisericii: “Cronica Parohiei 1915” întocmită de preot Sinesiu Bistrianu. 

* CORNEAN NICOLAE, op.cit. p.603. 

E Raport de activitate 20.10.2008, întocmit de preot paroh Sârbu Eftimie. 

* Arhiva Bisericii: “Cronica Parohiei 1915” întocmită de preot Sinesiu Bistrianu. 

“ O şezătoare culturală într-un sat obscur! 

Să nu credeţi că e unica, prima şi ultima şezătoare culturală dată în acest sat obscur şi 
învecinat cu codrul secular. De vreo şase ani s-au perindat multe şezători de felul acesta, şi am 
hotărâta încredere că câtă vreme vrednicul nostru învăţător Nicolae Sârbu va fi în viaţă și sănătos: 
şezători culturale vor urma, mai ales iarna, căci e dovedit că: puterea şi voința omului e mai solidă 
ca orice zid. 

Varul e un sat obscur, că e nevoioasă comunicarea cu orașul, drumul vara e pietros și în 
vremea rea ori iarna desfundat şi greoi; iar poteca mai scurtă- peste deal- vara ar fi mai 
ademenitoare, dar își are cusurul că trebuie să urci o colină, și afurisita asta de colină creşte mereu- 
vreau să înțeleg- pentru noi cei mai bătrâni. 

[... ] Colea apei, în colina satului se ivește păcurariul cu înfățişarea-i albă și oițele lui parcă 
îmbrăcaseră un lințiol roșu-auriu, reflex al soarelui. Şi-n acest anotimp- fie orice murdărie ce 
acoperă- ici-colea, pământul primește un luciu ca argintul. Chiar şi colinele mai răsărite au o 
înfăţişare albastra-alburie, şi aerul e atât de curat şi înviorător. Râuleţul de ambii țărmuri e 
împodobit cu straturi de flori. Pământul emulează cu firea însăşi, arătându-şi podoaba, e o 
desăvârșită viață. De către munte mândrul soare, zice parcă: eu sunt cel mai sincer vecinicul prieten 
al vieţii! 

În satul meu obscur nu e tot astfel și iarna, nu-i ca la orașe, unde nimerești conglomeraţie, 
strigăte trăsuri saltătoare, automobile ş.a. haos zilnic. 

Aici dai de un contrast izbitor: tot natul cu ale lui. Omul muncit numai zăpadă şi ud leoarcă, 
cum își îndeamnă- mai cu buna și mai apoi cu japiţa- pe sărmanul animal ca să zorească a târâ după 
sine greoiul lucrului. 

Şi unica distragere ce i se îmbie obositului muncitor, e momentul ce-i oferă- tot la patru 
saăptămâni- domnul lor învățător, chemându-i în cutare Duminecă după amiaz la casa culturală, că 
se dă o şezătoare culturală. 

Şi clopotul -cel mijlociu al bisericii- dă signalul de chemare. 

Casă culturală! E și'n satul nostru obscur o casă culturală. Dar să nu vă închipuiți că a 
noastră casă culturală nu e vre-un local măreţ,- palat- cum sunt în unele comune mari. E un edificiu 
cam de a doua mână ridicat mai din cerşite, mai contribuiri cu braţul; dar e o sală încăpătoare, cam 
pentru 500 de înşi, cu bină, culise, odaie pregătitoare. Iar această casă culturală s-a întemeiat anume 


ca înv. N Sârbu să-și dezvolte şi dovedească vrednicia sa și-n afară de şcoală. 

Acest iubit învăţător, fiu al comunei, îşi are la activul său: conștiențiozitatea și stăruința, că e 
unul din cei aleşi şi de seamă învăţători din şcoală: educând și mintea şi sufletul. Pentru decorul 
serviciului divin are la îndemână- creaţia sa- un cor mixt: bărbaţi, fete și băieți, şi un cor- şcolar- pe 
două voci, așa că nu lipseşte Duminecă să n-avem ocazie a ne edifica prin cântare sfântă; iar 
cântarea în biserică; rostită lin şi cu convingere umple spaţiul de evlavie şi dă îndemn- spre credință- 
bietului om obosit de muncă. Bisericuța din satul nostru devine lăcaş îngerilor şi cei prezenți sunt 
constrânși a chema cu smerenie şi venerație pe Tatăl ceresc să pogoare între ei. Omul muncitor, 
obosit cu corpul, parcă luptă sufleteşte contra viscolului vieţii, cu imensele tempestăţi... și 
odihnit... aduce rugă de mulțumită, cântare de biruință, și iese întovărășit de o fericită nadejde. 

La orașe e adevărata civilizație, dar și civilizaţia nu e tot una cu, cultura, că civilizaţia e mai 
mult o ridicare la nivel și nu la superioritate. 

E Duminecă d.a. în 7 februarie a.c. și clopotul bisericii ne îndeamnă a porni la casa culturală. 
E plin- plinuță de bărbaţi, femei, băieți şi fete; iar pe podul mai răsărit, -bina- ne aşteaptă 
conştiențiosul luminător de neam, înconjurat de corul său, copii și copile; iat ochiului ţi se oferă o 
privelişte drăgălașă. 

Privesc spre public şi cu satisfacție sufletească constat că partea cea ponderoasă, cei mai 
mulţi din cei prezenți sunt de aceia cari- probabil- la sărbători mari au cercetat biserica, deci 
îndemnul spre a se distrage va contribui şi la o ciselare a relei porniri cu cari se îndeletnicesc, că zis- 
a: Poporul de rând nu e o asociaţie de intelectuali, acela pretinde colorit, voce sonoră şi privelişte 
ademenitoare. 

Sună clopoţelul şi d-l învăţător dă semnalul; iar corul şcolarilor cântă duios, lin şi cu pietate, 
pe două voci, după Stef. : * Pre tine te lăudăm” rostită ca o rugăciune Dumnezeescului Tată. 
Urmează poezia: 

“Apă de izvor” decl. de o fetiţă, cu îndemnul a ne crea o stare sufletească mulțămitoare, ca să fim 
îndestulați cu viața. = 

“ Toamna şi greerușul” tot de o fetiță, arată suferințele şi neajunsurile celui ce nu munceşte la timp. 
“ Folositoarele învățături” discurs rostit de un elev, ne istorisește cum bărbatul şi nevasta au vândut 
o pereche de boi, atât de dragi celor trei copilași; iar din necunoaşterea de carte i-a dat pe niște bani 
falși, și îndeamnă pe cei prezenţi a-şi da copii regulat la şcoală. 

Sa cântat “Păsăruică” de Breton- duet de băieţi cu solo de sopran. Conţinutul: dragostea de 


animale. Și s-a cântat frumos. 

“Combaterea alcoholului” a fot rostită liber și cu mult efect de d învăţător N. Sârbu. Conţinutul: 
Patimile şi plăgile ce asediază omenimea, s-au hotărât a ţinea un congres- cum de obicei se ţine în 
țara noastră- şi și-or hotărât cu această ocazie să-şi aleagă şi totodată să-și încoroneze pe regele lor. 
La tribună s-or perindat multe patimi şi însușiri rele, ca: holera şi ciuma născute din necurăţenie, 
oftica, urmare a traiului neregulat și alte multe rele- cari eu om bătrân nu le ţin minte. Erau hotărâți 
să încoroneze desfrâul ca rege al lor, când pe neașteptate se iveşte o vedenie, mai că asemănătoare 
omului, dar era un om pipernicit, slab, zdrenţos, cu ochii afundaţi în orbite, tremurând din întreg 
corpul şi cu un glas stâns, le zice: eu sunt numai trimis ai stăpânului meu, ca să vă încredințez că 
regele tuturor relelor ce bântuie lumea, e alcoholul, e rachiul, că eu de dragul acestui stăpân am 
părăsit soție, copii, moşia părintească, cinste, sănătatea și pe Dumnezeu însuși. Trăiască regele 
nostru: rachiul, strigă congresiştii. Şi conferința se sfârşeşte cu sfatul cuminte, domol şi atât de 
convingător al blândului luminător de neam. A fost o conferință mult succesă, încât nu dubitez de 
rezultatul în parte. 

O fetiţă declamă cu mult pathos poezia “Mama” carea cu atâta dor şi iubire pândește- dar în 
zadar- sosirea feciorului. 

“Sergentul” rostită de un elev, ne reamintește un episod din eroismul ostaşului român la Plevna. 
“Doi muncitori” spusă de un elev sfătuieşte pe românul năimitor să lucreze şi cu mai puţină plată, 
dar să nu lenevească. 

“Dumnezeu cu Sf. Petru” aci ne îndeamnă un elev să nu ambiţionăm la stări nepotrivite poziţiei 
noastre. 

Frumoasa cântare: “Hai, hai, spic de grâu” pe două voci, de Vidu e răsplătită cu aplauze. 
Urmează o declaraţie hazlie “Ţiganul la furat”. “Moşul şi cocoşul” aci ne îndeamnă o fetiță la ajutor 
reciproc. Cântecul “Puii de vrabie” două voci de Săidel. Se remarcă bucuria părinţilor revăzându-şi 
copilaşii fericiţi. 

“ Ştefan Vodă şi Tolpa” istorisită de un elev, ne reamintește episoade glumeţe de la curtea marelui 
domnitor. 

Se perindă hazliile episoade: “Altă gâscă” și “* Tărăboi şi Tărăbuţa”. “Sub teiul cu frunza lată”, o 
horă de I.Crișan, cântată pe două voci, animează lumea la joc şi voioşie, ca să uite cele neajunsuri. 
Se declamă “La Dărăbielu” reminiscenţe din vremuri de restriște. 


“Cântec voinicesc” solo de o sopranistă şi acompaniament de cor. 

“Negustorul şi prostul” canţ. Teatrală. Precupeţul din ţara mamă, cercetând Banatul, nimerește între 
“nem tudom” și “weiss nicht” şi mai convine cu un prostuț de bănăţean, deziluzia lui de locuitorii 
băștinași. 

Și se încheie cu cântecul —Doină: “Codrule Măria Ta!”, pe trei voci de Popovici; iar la fine 
tot cel ce muncește ne mai și mulţumeşte că l-am onorat cu prezența și am dovedit indulgență 
exemplară. 

Prin atingere mai amintesc că acest vrednic luminător a conferenţiat adeseori în specialitatea 
agripomii şi viticulturei. A urmărit pe Popa Tanda- Slavici, în perioada de spornică lucrare; căci şi 
până acum s-a dovedit de cel mai stăruitor și raţional agronom și stăpân de casă. 

Cu un astfel de luminător am convingerea că și poporul din obscurul meu sătuţ va progresa 
în cele bune și îndestulitoare. Eu ca om nădăjduiesc; iar nădejdea e adesea unicul bun ce mai 

posedăm.[...]. 


*2 SINESIU BISTRIANU, în: rev. cit., pp. 5-6. 

IV.PROBLEME DE ISTORIE 
IV.1. Vechimea satului 

“Făcând o scurtă incursiune în zbuciumata istorie a Banatului, ne putem ușor imagina că 
locuitorii s-au impus prin priceperea lor, fiind statornici acestor locuri. Ei au rezistat în fața tuturor 
năvălitorilor şi au reuşit să-şi păstreze limba, credința, obiceiurile şi fiinţa naţională”53 Poziţia 
geografică, relieful, clima relativ- blândă, fauna, pădurile, zăcămintele locale au constituit resursele 
material necesare viețuirii fiinţei umane din cele mai vechi timpuri. Mileniu după mileniu socetatea 
paleolitică a parcurs diferite etape, atestate arheologic prin produsele muncii unui lung şir de 
generații. Bazându-ne pe cercetările erheologice, putem spune că pe aceste meleaguri omul a trăit 
încă din cele mai vechi timpuri. 

“Populaţia satului e o rămăşiţă dacică, plină de sentimente patriotice dârză și conservativă. | 
Satul Var este foarte vechi, se crede că au existat aşezăminte omenești şi pe timpul romanilor, care 
aveau nevoie de var. Atestatul documentar în anul 1411 prin actul emis din porunca regelui 
Sgismund de Luxemburg în care se confirma stăpânirea moşiei Var de către Ștefan Farcaș şi Nicolae 
Bizere care a ocupat-o abuziv.% 

Satu Var, situat la poalele dealului Cremenea, este un sat de tip adunat în lungul “Drumului 
Mare”, adică a uliței principale. La intrarea în sat pe partea dreaptă se desprinde o uliţă mică “a 
celăilor”, iar pe stânga ulița lui Şușoi ce duce la moară. Pe partea dreaptă urmează uliţa lui Viorel, 
iar pe stânga ulița mică. 

În centrul satului sunt situate biserica, școala, căminul cultural și magazinul sătesc, acesta 
din urmă, a îndeplinit mai multe funcţii în decursul timpului. La început a îndeplinit funcţia de 
Primărie până în anul 1962, de la acest an până în 1989 a funcţionat ca C.A.P. După revoluţie, din 
anul 1990 până în prezent activează ca și magazin sătesc. De aici spre dreapta se ramnifică uliţa 
mare ce duce peste deal spre satul vecin Cicleni. De la biserică, ulița principala se continuă pe Valea 
Satului spre cimitir până la moara lui Franţ. Pe Valea Văruţului este o ulicioară numită “Pe 
margine”- Lângă Valea Satului este cazanul de ţuică a lui Ghiţă și al lui Golea. Datorită pânzei 
freatice aflată la mică adâncime, locuitorii evită să-şi construiască pivnițe la case. Apa din multe 
fântâni nu este potabilă. Casele au un aspect îngrijit și majoritatea sunt construite în ultimii 50 de 


ani, dar se păstrează și câteva case vechi grănicerești. 


33 JOvĂNESCU N., “Istoricul comunei Obreja”, în: ziarul Timpul, (Reşiţa, 1996), p. 8. 
3 CORNEAN NICOLAE, op.cit. p.603. 
3% ŢEIcu DUMITRU, “Banatul montan în Evul Mediu”, (Timişoara, 1998), p. 390. 

Din punct de vedere administrativ localitatea Var a făcut parte din plasa Caransebeș a 
aceluiaşi district şi aproviziona cetatea Caransebeşului cu cele necesare. După cum se ştie şi din 
Cronica Banatului a protopopului Nicolae Stoica de Haţeg în războiul austro-otoman din anii 1736- 
1739 românii din zonă au fost de partea trupelor otomane. După război au fost efectuate mai multe 
anchete. Una din acestea a fost pusă pe seama lui Ianăș Zăstran numit în funcţia de obercneaz. 
Împotriva acestuia s-au plans 29 de sate pentru faptul că este mereu beat și nu-şi îndeplineşte 
atribuţiile de serviciu cu conștiinciozitate. Comisarul aulic Kempf a constituit o comisie de anchetă 
pentru anchetarea lui Zăstran acuzat de abuzuri de ordin material. La Caransebeş au fost prezenţi 
delegaţii din cele 29 de sate care s-au plâns de atitudinea lui Zăstran. Din satul Var s-au prezentat 
Gheorghe Mihard şi Mihai Todie, care au onfirmat abuzul obercneazului Zăstran cu cei 100 de 
frasini, bani de tranzit. Acesta ar fi pretins și încasat bani suplimentari și din satul lor, dar suma nu le 
era cunoscută. Delegații din Var s-au pronunțat în favoarea lui Curia Pepa pentru funcţia de 

obercneaz."$ 





Dispunerea teritorială a companiilor şi a comunelor 
grănicerești 


e FENEȘAN COSTIN, “Cnezi și obercnezi în Banatul imperial (1718-1778)” , (București, 1996), pp. 93-112. 

Pentru apărarea frontierei de est a Imperiului Habsburgic afost înfiinţate 17 regimente de 
graniţe, în Banat fiind Regimentul de graniță româno- bănăţean numărul 13, care a fost organizat la 
pace pe 12 companii. În perioada military grănicerească, Obreja, Ciuta, Iaz şi Var au aparţinut de 
compania 12-a care îşi avea sediul la Ohaba Bistra.” 

“În vara anului 1914 prin iulie se ivesc simtomele războiului celui mai crâncen și dezastruos, 
ce până acu a văzut lumea. Când s-a făcut prima anunţare de mobilizare în acel moment critic şi cu 
grave consecinţe, a fost pentru tinerimea ostașă, care n-avea familie, un motiv de a se deda la excese 
prin jocuri și beţii; iar ostașii mai în etate, cei căsătoriţi şi cu copii , stăteu nedumeriţi și gânditori. 

Însă la apelul împărătesc toţi au alergat a se înrola sub steag, fără murmur, ba pot afirma că 
au plecat cântând la Caransebeș. Aflând îm cămara primăriei un steag al ţării cu, culori cam şterse, 
fetele l-au împodobit cu cununi de flori și purtat în front, l-au însoțit până în oraș: ostașii și feciorii, 
femei și fete într-un număr impunător, așa că a impus respect străinilor rău voitori."8 

Din succinct însă şi-au dat seama că acest război cerea mari sacrificii umane și material. 
Rând pe rând casele se îndoliau la vestea că a căzut în luptă tata, fratele sau soțul plecat. 

Într-o însemnare pe care ne-a lăsat-o vrednicul părinte Sinesie Bistrian am găsit numele a o 
parte din soldaţii plecaţi până la 1 martie 1915 și a căror soartă nu a fost cea mai fericită. Spre a nu-i 
uita am găsit de cuviință să le trec numele şi în prezenta monografie: “Ilie Bojin- căzut în Galaţia la 
15 februarie 1915, Elizar Cărăbia- căzut în luptele din Galiţia, Pantelimon Cărăbia- prins în Rusia, 
Petru Adam- mort în Galiţia, lova Morariu- prins în Rusia, Nicolae Pantelie- mort în Galiţia, Petru 
Jurcă- prins în Rusia, Luca Borlovanu- mort în Galiţia, David Șuşoi, cantor- prins în Serbia, Iova 
Bălan- prins în Rusia. Toţi aceştia fac parte dintr-un număr de 145 vărăni plecaţi pe frontul de luptă 
pentru apărarea patriei şi a neamului românesc”. 

După anul 1989, ca după furtună, satul Var la fel ca şi celelate sate învecinate reintră în 
normal. 

IV.2. Istoricul bisericii şi al parohiei 

Prima biserică despre care ne vorbeşte tradiţia, a fost situată în cimitir pe locul unde astăzi se 

află o Troiță veche, aşezată de căpitanul Stan Gheoghe în anul 1893. Tot tradiţia ne spune că a fost 


construită din nuiele şi acoperită cu şindrilă. 


“ Gaoza LIVIU, “Grănicerii bănăţeni”, (Bucureşti, 1983), p.20. 
33 Arhiva Bisericii: “Cronica Parohiei 1915” întocmită de preot Sinesiu Bistrianu. 
* ibidem. 

A doua biserică a fost construită pe locul unde astăzi se află o Troiță numită “Crucea Viilor” 
ridicată în anul 1924 de coriștii bisericii. Aceasta a fost construită din piatră de râu, acest lucru 


putându-se observa până astăzi. Troiţa este așezată chiar pe locul unde se afla Sfântul Altar. 





Biserica actuală, ca lăcaș de rugăciune, situată în centrul comunei, la loc ales, a fost ridicată 
de srămoșii noştrii ca o zidire solidă, trainică și ca înfăţişare măreaţă. “Zidirea s-a început în anul 
|] 1824 şi s-a sfârșit cu întreg aranjamentul intern la 1830, în stil baroc-vienez, obişnuit în Banat, cu o 
turlă principală de 26 m înălțime deasupra pronaosului. Biserica este lungă de 20 m, lată de 8 m şi 
înaltă de 7 m. Nu se cunoaște arhitectul care a făcut planurile. Este zidită din piatră de râu, din 
belşug în aceste locuri şi cărămidă, pe un fundament de piatră de munte. Această construcție a 
bisericii s-a făcut în timpul preotului Gheorghe Guliman, care a fost paroh în Var între anii 1824- 
1838, protopop la Caransebeș fiind preotul Tomiciu. Ctitorii au fost credincioșii ortodocși români 
din Var, costul zidirii ei nu se cunoaşte. | 

Turnul înalt de 26 m, este zidit din cărămidă cu intarse de piatră şi a fost acoperit cu tablă de 
aramă. Bolta semicilindrică “Berceaux”din cărămidă şi acoperită cu tablă galvanizată, cu trei arcuri 
având pe câte o parte trei geamuri, în Sfântul Altar două geamuri, iar în turnul bisericii un ceas, 


aşezat în anul 1957. 

Este de remarcat faptul că Altarul bisericii din Var nu este îndreptat spre răsărit, o regulă | ia 
general pentru bisericile ortodoxe, ci spre nord. Se spune că la zidire, anul 1824, au avut o influență 
mare ofițerii din regimental grăniceresc austro-ungar, care au supravegheat lucrările." 

În Sfântul Altar se află o pisanie veche pe tablă, așezată în spatele iconostasului, care face 
unele precizări despre Biserică și care are următorul conţinut: 

“Întru eternă amintire! 
Acest Sfânt lăcaș s-a ridicat întru mărirea lui Dumnezeu, de credincioșii ortodocși români din Var la 
anul 1824, iar în anul 1910 s-a zugrăvit din nou prevăzându-se cu iconostas și tot mobilierul necesar 
şi a, cu cheltuiala Sfintei biserici și a românilor de lege ortodoxă orientală română, și s-a sfinţit în 


ziua hramului Sf.M. martir Dimitrie, adică în 26 octombrie 1910. 


Dumnezeu să fie cu noi și urmașii noștrii”. 








* Arhiva Bisericii: “Istoricul parohiei 1967”, întocmit de preot Nicolae Bojin. 

Iar pe Antimis: 

“Cu daruri Preasfântului şi de viaţă făcătorului Duh sființitu-s-a acest antemis de Presfinţitul Domn 
Dr. Elie Miron Cristea, drept credinciosul Episcop Român al Eparhiei Caransebeşului, şi s-a predat 
spre întrebuințare la sfintele liturghii din Comuna Var, cu hramul Sf. M.M. Dimitrie, în anul 
Domnului 1910, luna octombrie, ziua 26.” 

Biserica a fost înainte sfințită în anul 1830 de către protopopul Ioan Tomici. În 26 octombrie 
1910, odată cu sfârșirea lucrărilor de renovare a fost înainte sfințită prin vrednicul protă Andrei 
Ghidiu. Sfinţirea propriu-zisă a avut loc în vara anului 1938 pe 31 iulie de către Episcopul Dr. 
Vasile Lăzărescu. Acest eveniment a fost prezentat în revista Foaia Diecezana cuprinzând următorul 
conţinut: 

“Modestul preot sătesc cunoscut sub acest pseudonim, Sinesiu Bistrean din Var, după o 
rodnică activitate pastoral de 58 de ani, ajuns la adânci și cinstite bătrâneţe să primească Arhiereul în 
mijlocul turmei sale ascultătoare. Cei ce însoțesc la drum pe P.S. Sa Dr. Vasile Lăzărescu în sutele 
de misionade apostolic n-au avut ocazia încă să vadă o primire de Arhiereu așa ca la Var. Cei doi 
factori conducători ai comunei, părintele Sinesie și DI. Dir. Şcolar Sârbu au dovedit cu această 
ocazie că acolo unde biserica conlucră în bună înțelegere cu şcoala, treburile comunei prosperă. 

Ziua de duminică, 31 iulie a.c. va rămâne memorabilă în memoria celor care au trăit clipe de 
mare praznic în comuna Var. Dis de dimineaţă străzile mișunau de lume frumos îmbrăcată. Casele 
curat văruite, ferestrele împodobite cu covoare, lumini aprinse în pahare cu flori, străzile decorate 
din belșug cu ramuri de copaci, porţi triumfale impozant aranjate, toate dădeau aspect impresionant. 

Sosirea Arhiereului este anunțată la ora 9 dimineața prin avangardă de călăreţi şi bubuit de 
toascuri. 

Era un moment solemn. 

Strada principal prin care intra Arhiereul era încolonată cu băieţi şi fete. Pe margini mulţime 
de credincioși; toți cu luminiţe aprinse în mâini. Vedeai țărani cu fața suptă de muncă, pe a căror 
obraji arşi de soare se prelingeau lacrimi de bucurie duhovnicească. În faţa unei porți de verdeață, 
inimosul înv. Sârbu salută Arhiereul în numele şcolii, iar corul mixt de sub conducerea sa intonează 
imnurile de slavă. P.S. Sa, impresionat de această primire rară duhovnicească, mulţumeşte 
reprezentantului şcolii de frumoasa primire, rugându-l să continue cu această fericită colaborare 
dintre şcoală şi biserică. De aici drumul presărat cu flori şi verdeață se parcurge cu litie până în faţa 
bisericii, unde pr. Sinesie Bistrian, cu o figură de patriarch din Biblie, evocă şcene din istoria 


bisericii bănăţene, pe care dânsul le-a trăit acum 50-60 de ani, cu cuvinte simple, dar pline de talc 

exprimă bucuria crednicioşilor, văzând prima oară Arhiereul în comuna lor. Luminiţele aprinse în 
mâinile credincioşilor cu mic cu mare- era simbolul unei lumini a sufletului lor. 

Biserica îşi aşteaptă de 115 ani mirele să o miruiască. P.S. Episcop Vasile Lăzărescu, dorind 
ca și aici să așeze și să pecetluiască sfinte moaște, a săvârșit cele prescrise la sfinţirea bisericii. Se 
începe Sf. Liturghie arhierească format dintr-un sobor de preoți şi anume: P.On. D. Romulus Ancuşa 
consilier eparhial, On. D. I. Suru administrator protopopesc, On. Dimitrie T. Roşca, protodiacon, 
On. D. Teodor Șandru, professor în Caransebeş, preoţii S. Bistrian, D. Ţerovan şi I. Ostrovan. La 
priceasnă P.S. Sa păşește în faţa credincioşilor, explicându-le însemnătatea sfințirii bisericii prin 
aşezarea Sfintelor Moaşte în Sfânta Masă. 

Moaştele Sfinţilor să fie un imbold permanent- spune P.S. Sa- pentru viaţa creştină, iar 
luminiţile aprinse cu care l-au primit în satul lor să fie de acum înainte scântei nestinse din suflet la 
suflet, din generaţie în generaţie. 

Erau de faţă şi mulţime de tineri intelectuali ai comunei... 

La împărţirea anaforei, corul mixt compus din țărani aleși, după ce au executat răspunsurile 
lui Muzicescu, au cântat impresionant imnuri de mărire românească. La sfârșit P.S. Sa cercetează 
(vizitează n.n.) casa părintelui Sinesie şi a d-lui director şcolar Sârbu, mulțumindu-le pentru 
frumoasa colaborare din care a rezultat praznicul duhovnicesc de azi.” 

Documentul care atestă această informaţie este tocmai o scrisoare din anul 1938 găsită în 
interiorul Sfintei Mese din Sfântul Altar, făcând şi alte referiri mai amănunțite. Pentru a ne da seama 


voi relata fidel tot ceea ce scrie în ea înlocuind părţile ce lipsesc cu puncte, puncte: 


S Var, 6... 1938. 
Ca să se ştie! 
Biserica ortodoxă română a comu........... sa edificat începând cu 1824 iar la 1830 s'a 
înainte sfințit........ teleptul protoprezbiter Ioan Tomici. În an. 1910 renovându...e ....... a înainte 


sfinţit prin vrednicul protă Andrei Ghidiu. 


Duminecă în 31 Iulie 1938 s'a sfinţit prin P.S.S. Episcopul Vasile Dr. Lăzărescu. 


Pieisaecă mumei era Sinesiu Bistrianu, născ. aci la 1859.......... pentru parohia Giurgiova (1. 
Oraviţa.) pe care a păstorito........1909; iar dela acest an până la facerea acestei 
SCIISORI Lo) aaa ata na sa- Var —ajuns în al optzecilea an al etăţii. 

Epitropi bisericești: Bătrânul Petru Şuşoi, Nicolae Boleanu și........ Balint. 


* Sinesiu BISTRIANU, “Sfinţirea bisericii din Var”, în: rev. Foaia Diecezană, 32/7 august 1938, pp. 3-4. 

adora ai de seamă: Ion Bojin Nr. 17, Gheorghe Cărăbea 91, Pavel C.....ea 48, Sinesiu Burdea 119, 
David Șuşoi 166, Ion Bona 154, Pavel Burdea 164, Sinesie Pârvu 13, Ion Ciutean 176, Ion Jula 35 și 
alţii, și alții. 
Dumnezeu cu noi. 
(semnătura şi ştampila)? 

Biserica a avut de la început iconostas din piatră, ca majoritatea bisericilor de pe Valea 
Bistrei; în anul 1910 s-au făcut scaune noi din lemn de stejar, tronul arhieresc, al Maicii Domnului 
precum şi iconostasul din lemn sculptat. Toate aceste lucrări au fost executate de cei mai vestiți 
meşteri din vremea aceea, fraţii Ioan și Aurel Cotârlă din Oraviţa.” 

Tot în anul 1910, s-a pictat a doua oară biserica de Nicolae Popovici din Cranasebeş, 
respectându-se în cea mai mare parte erminia. Pictura a fost executată în ulei. În Altar, la răsărit este 


pictată Sfânta Treime în formă ovală, Dreptul Judecător la locul “Scaunului de sus”, Apostolul loan 


şi Sfântul Apostol Luca de cele două părți. La proscomidiar este pictat lisus Hristos, binecuvântând. 





În nava bisericii (naos), icoanele se succed deasupra geamurilor: Sfinţii Evanghelişti, 
Învierea lui Lazăr, lisus vindecă pe omul demonizat, Învierea tânărului din Nain, Minunea din Cana, 
Sfântul Duh în chip de porumbel. Pe boltă, pe arcele semicircular a fost pictat Drumul Crucii. 

Iconostasul din lemn cu stâlp din capiteluri, are trei uși și pictura se prezintă pe cinci registre. 
Pe uşile Împărătești este pictata Buna Vestire, pe cele laterale sunt: Sfântul Arhidiacon Ștefan şi 
Sfântu Dimitrie, străjuiți de Sfântul Ioan Botezătorul şi Sfântul Nicolae. Domnul isus Hristos şi 


Maica Domnului străjuiesc uşile Împărăteşti de o parte şi de alta. Rândul doi la centru: Învierea 





“2 Scrisoarea există în original, în Arhivele Bisericii. Aceasta datează din anul 1938 şi a fost descoperită abia în anul 
2008 de către preotul paroh Sârbu Eftimie, în interiorul Sfintei Mese din Sfântul Altar. 
* Arhiva Bisericii:, “Istoricul parohiei 1967”, întocmit de preot Nicolae Bojin. 

Domnului şi alte şase Praznice împodobesc iconostasul: Botezul „Înălţarea, Pogorârea Sfântului 
Duh, Întâmpinarea Domnului, Nașterea și Adormirea Maicii Domnului. Pe rândul trei se derulează 
chipurile celor doisprezece Apostoli. Partea superioară a iconostasului se termină, ca la toate 
bisericile cu Răstignirea, Maica Domnului și Apostolul Ioan. 

Un lucru interesant privește Tronul Arhieresc din biserică, care are pictat chipul 
mitropolitului Andrei Șaguna al Ardealului, cel mai reprezentativ ierarh din secolul XIX şi nu un 


ierarh al locului. 





Biserica are obiecte vechi de cult: Chivotul, care se află așezat pe Sf. Masă în Altar, din a 
doua jumătate a secolului XIX, o cruce cu postament traforat din anul 1824, ca o donaţie de la 


ofiţerii austro-ungari cantonaţi la Var în cadrul Regimentului de graniţă şi o Evanghelie din anul 
1890. 





Matricolele botezaţilor, cununaţilor şi morţilor se păstrează din anul 1794, parte din ele sunt 
predate Arhivelor Statului. Arhiva parohială datează din anul 1844. 

Biserica din Var a suferit multiple lucrări de reparații și întreţinere, la fel şi picture. În anul 
1955, biserica a fost prevăzută cu paratrăznet; în anul 1957 a fost înzestrată cu un ceas de turn; în 
anul următor 1958, a fost curăţit interiorul. În anul 1959 a fost electrificată, iar în 1963 a fost reparat 
exteriorul. În 1971, acoperişul bisericii a fost vopsit de meșterul Groza Zamfir din Icloda. Pictura a 
fost spălată și au fost făcute unele rectificăti de Burdea Ioan din Oţelu. 

Restaurarea complexă a picturii aşa cum o regăsim astăzi a fost făcută în anul 1997 de 
pictorul Damian Mihuţ și soţia sa Aurelia, din Valea Bistrei, prin purtarea de grijă a preotului paroh 


Sârbu Eftimie. Tot atunci s-au făcut poleiri cu foiţă la iconostas şi la aureolele sfinţilor. Mobilierul a 


fost vopsit, iar în pronaos a fost pictat portretul P.S. Episcop Laurenţiu actualmente Mitropolit al 
Ardealului. 





În anul 2009 Biserica a fost restaurată exterior în totalitate, prin purtarea de grijă a aceluiași 
neobosit slujitor Sârbu Eftimie şi prin osteneala ctitorului inginer Cuzma Romolus. De asemenea, a 
mai beneficiat şi de o încalzire pe gaz prin sponsorizarea Consiliului Judeţean si de o instalaţie de 
climatizare dăruită de domnul primar Iancu Simion-Simi (Oţelu-Roşu). Biserica are în dotare , în 
prezent trei clopote, turnate în anul 1910 la Timişoara. Clopotul mare are următoarea inscripţie: 

““ Întru mărirea lui Dumnezeu şi întru cinstea Sfintei biserici din Var- Vaăr, Deceza Caransebeşului 
s-a făcut acest clopot, cu cheltuiala credincioşilor ortodocși români din Var la anul 1910, turnat de 
Antoniu Novodny în Timişoara. Nr. 3163, invenţia lui Antoniu Novodny.” 

Numărul amintit aici, ne spune ceva interesant. Probabil este. numărul clopotelor executate de acest 
meșter și inventator. Dacă la anul 1910 numărul era 3163, pentru turnarea clopotelor de la Var, în 
anul 1920, deci cu 10 ani mai târziu când s-au turnat cele patru clopote pentru satul învecinat 
Varului, Obreja, acestea poartă numerele 4000, 4001, 4002 şi 4003, executate de fiul lui Antoniu 


Novodny tot la Timişoara. 

Celelalte două clopote au fost turnate tot la Timișoara și tot de către Antoniu Novodny, în 
urma unui incident. Două clopote mai mici rechiziţionate în primul război mondial au fost înlocuite 
cu altele două: clopotul mijlociu făcut la Timișoara în anul 1922 cu preţul de 36.000 lei de Antoniu 
Novodny și clopotul mic turnat tot la Timişoara tot în anul 1922 şi tot de meşterul Antoniu cu prețul 
de 14.700 lei.“ 

Cu referire la clopotele de la Var trebuie să mai fac o precizare. În perioada primului război 
mondial, armata austro-ungară a ridicat clopotele de la biserică. Clopotul mare, oamenii nu au voit 
să-l predea, deoarece avea o rezonanţă cu totul deosebită auzindu-se până la Caransebeş și nu se 
puteay despărți de el. Cu toate acestea a fost coborât de soldaţi din turnul bisericii și luat. Un lucru 
inedit s-a întâmplat în momentul în care era transportat spre Caransebeş; femeile, fetele şi mulţi 
tineri au ieșit cu flori în mână, cu bocete și plânsete mari au însoţit pe cei ce transportau clopotul 
până la ieșirea din comnuă. În zilele următoare, câţiva oameni mai influenţi şi cu mult curaj din Var 
au intervenit pe lângă episcopul Miron Cristea la Caransebeş, care avea trecere la comandantul 
armatei. În urma intervenţilior au primit dezlegare să-și ia clopotul înapoi. Din nou clopotul a fost 
adus la Var şi urcat de credincioși în turnul bisericii fiind aşezat la locul iniţial. Clopotul are însă o 
fisură, datorită faptului că, atunci când au fost nevoiţi să-l restituie soldaţii austro-ungari l-au aruncat 
din vagon și în contact cu pământul și pavajul din gară a pleznit. 

Curtea bisericii este împrejmuită. Fațada cu stâlpi de beton și grilaj de fier, iar în rest cu zid 
de piatră. Tot în curtea bisericii se mai află şi o încăpere folosită pe post de capelă mortuară. Alături 
de biserică în partea stângă este casa parohială, iar în partea dreaptă se află căminul cultural. 

În localitate există şi culte neoprotestante: penticostali 60 de persoane cu casă de adunare şi 
martorii lui Iehova 2 persoane. 
IV.2.1. Cărţi, icoane şi însemnări 

Parohia a avut cărți de cult şi icoane vechi pe care le amintim mai jos: 
Cărţi vechi de ritual: 
-“ Evanghelie, Bucureşti, 1682, (19.964). Însemnare. F. 3-6, sub text: “Această Sfântă Evanghelie 
iaste a popii Preda ot Bălănești, și am scris când s-a pus domn Ștefan Vodă... popii de vie şi a fost 
văleat 7222 (1714). 
F. 94: “Întru eterna amintire! Sinesiu Bistrian născut la anul 1859, preoțit la anul 1881, pentru par. 


Giurgiova, 1. Oraviţa şi acolo a servit până la 1909; iar d- aci în satul natal Var 1. Caransebeș până 





* ibidem. 

la pensionare, la 1939 și notarea a făcut-o în etate de 83 ani. Caransebeș, 16 Mai 1942. Sinesiu 
Bistrianu, preot”. 


-Cazanie Râmnic 1748- din vremea lui Ghica Voievod şi Mitropolitul Neofit; (19.854). Însemnare. 


Partea ], f. 2-3: “S-au cumpărat cu bani gata, florinţi 20, să fie la besereca în sat în Var”. Partea i Bă 
95: “Când am fost la Var, am scris eu, popa Alisandru, luna lui Marte 25, leat 7266”, (1758). 
Partea I, f. 2-3: “ Să să știe că la annu 1765, am fost eu popa Costa Gheorghievici din Caran Sebiș, 
luna Noemvre 25, în sat în Var.” 
Octoih roman din anul 1750, (19.777). Însemnări. F. 2-6: “Acest octoih l-am cumpărat să fie la 
besereca a lor în sat, în Var, cu bani gata florinți 16”, grafie secolul 18. 
-Antologhion Râmnic 1766- din vremea Episcopului Partenie; (19.846). Însemnări. Forzaţ 2: 
“Nicolae Prisăcean, învăţător. În Var, în 12 Septemvrie anul 1812.” 
F. 429: “Cunoscut să fie că la anul 1894, proprietarii vitelor mărunte, la măsuratul oilor, au făcut 
minciună, interzicând celor mai slabi şi fără păcurari, ca să-și pască vitele mici în grădini și nici în 
țarină, apoi ei au făcut contract”. 
-Penticostar București 1783- din vremea lui A. Ipsilante, Mitropolit fiind Grigorie; 
-Apostol Bucureşti 1784- tot din timpul Mitropolitului Grigorie; 
-Psaltirea 1793- tipărită la Viena; 
-Dumnezeiasca Scriptură cea veche 1810- tipărită la Viena; 
-Predici- de la anul 1810 de Petru Maior; 
-Evhologhion (Molitvelnic)- diri anul 1813 din timpul lui Francisc I, în timpul Episcopului Moga; 
-Octoih- din anul 1826, tipărit la Buda în timpul lui Ştefan Stratimirovici; 
-Testamentul Nou- tipărit în anul 1749; 
-Kiriakodromion- tipărit în anul 1855 în timpul Mitropolitului Andrei Şaguna; 
-Orariu tipărit la anul 1858 în timpul Mitropolitului Andrei Șaguna; - 
-Triodul- tipărit la 1858 în timpul Mitropolitului Andrei Şaguna; 
-Evanghelie tipărită la 1858 în timpul Mitropolitului Andrei Şaguna; 
-Evanghelie lagată în piele cu ferecături de argint din anul 1895; 
-Cele doisprezece minee tipărite la București în anul 1891, legate în piele. 
Parohia a avut 25 de icoane prăznicare pictate în ulei pe lemn, din secolul XIX, acestea sunt 


la Muzeu în prezent. Mici pictori şi mici donator cărora nu li se cunoaște numele. În cele ce urmează 


% MUREȘIANU IOAN B., “Carte veche bisericeasă din Banat”, (Timişoara, 1985). pp. 274-275. 

le amintim: Întâmpinarea Domnului, Sf. Trei Ierarhi, Buna Vestire, Sf. Nicolae, Sf. Gheorghe, 
Adormirea Maicii Domnului, Naşterea Domnului, Tăierea Împrejur, Cuvioasa Parascheva, Intrarea 
în Ierusalim, Tăierea capului Sf. loan Botezătorul, Sf. Arhangheli Mihail şi Gavril, Sf. Ioan 
Botezătorul, Sf. Apostoli Petru și Pavel, Învierea Domnului, Sf. Dimitrie, Pogorârea Duhului Sfânt, 
Schimbarea la față, Naşterea Maicii Domnului, Răstignirea, Înălțarea Domnului, Botezul Domnului, 
Sfânta Treime, Sf. Ilie şi Duminica Tutror Sfinţilor. 

De asemenea tot din secolul XIX şi tot în ulei pe lemn se mai află încă cinci icoane mari 
reprezentând pe: Sf. Niocolae, Sf. loan Botezătorul, și două icoane, reprezentând pe Mântuitorul 
lisus Hrjstos şi Maica Domnului cu Pruncul. Cealaltă nu se cunoaște. 


Biserica din Var deţine şi o cruce din lemn din anul 1887 donată de Căpitanul Gheorghe 


Stan. Din fericire acest obiect vechi de cult se află încă în patrimonial bisericii. 





Așa după cum se poate observa din imaginea înfâţişată mai sus pe fundul Sfintei Cruci există o 
tăbliță pe care sunt postate următoarele cuvinte: 

“Acest postament sau lucrat și ridicat s. biserici din Vaar prin căpitanii c.c. Geogie Stanu și Marcu 
Zsivan la anul mântuirii 1887”. 

Biserica din Var a avut și un Prapor“ cu dimensiunile de 2,60m/ 1,40m din mătase galbenă 
confecţionat în Galaţi, având pictată Învierea Domnului, din anul 1855, adus la întoarcerea din 
războiul Crimeii de tinerii din Var. Acesta are următoarea inscripţie: 

“Acest prapor s-a întocmit în 25 mai 1855. Pre ţara Moldovei, în oraşul Galaţi, prin osteneala 
acestor din jos numiţi ostași spre a lor pomenire şi îmbodobirea Sfintei Biserici a Sf. Dimitrie, în 
%5 Arhiva Bisericii:, “Istoricul parohiei 1967”, întocmit de preot Nicolae Bojin. 

“7 Este vorba de un steag (Prapor), care se află la Muzeul Banatului din Timişoara. Acesta a fost adus din războiul 


Crimeii. 


41 


satul Var aflători, adecă străjeneşte Procopie Ciutean, Cap. Andrei Balint”...între cei care 
mărşăluiau era şi Căpitanul Negrei din Var. 

Atât icoanele cât şi cărţile în prezent sunt la cele două centre muzeistice de la Timişoara şi 
Reşiţa, unde s-au centralizat toate cărţile de cult și obiectele cu valoare de patrimoniu din Eparhia 
Timișoarei, din județele Timiș şi Caraș-Severin, în anul 1967, când s-au întocmit liste special de 
inventor la toate parohiile. 

La strană se găsesc toate cărțile necesare Sfintelor Slujbe, unele tipărite la Râmnic în secolul 
XIX: Minei, Triod, Penticostar, Apostol, legate în piele în stare foarte bună. La tetrapod (locul unde 
se închină credincioşii când intră în biserică), se află o Evanghelie veche din secolul XIX, legată în 
piele cu ornamente viu colorate pe fiecare pagină. 

O însemnare deosebită pe o carte de strană, numită “Cantorul”*%, a fost făcută de preotul 
Sinesie Bistrian, în anul 1921. Acesta a scris Polieleul“”, pe care îl redăm mai jos: 

“Lăudaţi-l că e mare Dumnezeu 

Ce a păzit cu mână tare pe roman poporul său. Aliluia. 

EI din veci ne-a fost Părinte şi stăpân, 

Nici de astăzi înainte nu va părăsi pe roman. Aliluia 

Care ie a lui putere şi va fi, 

Și de câte ori vom cere-să ne ajute- va veni. Aliluia 
Aveam veacuri mărturie că al său scut 

Apărându-ne în urgie printer valuri ne-a trecut. Aliluia 
Când veneau gloate barbare peste noi, 

Dumnezeul nostru mare ne da braţe de eroi. Aliluia 

EI ne-a scris pe sfânta-i cruce: biruiţi! 

Și oriunde vă veţi duce, laude să-I aduceţi. Aliluia 

Și ne-au dat apoi cercării, să arătăm, zi 
Că şi-n jugul apărării al său nume îl adorăm. Aliluia 
Când purtam în grea robie lanţul greu; 

Noi credeam în bărbăţie şi în al nostru Dumnezeu. Aliluia 
C-am chemat să ne ridice şi a venit, 


Și din lanţuri vrăjmaşe braţele ne-a despletit. Aliluia 





“ BunGAN GEORGE, “Cantorul Bisericesc ”, (Arad, 1905). 
“ Din grecescu “Polieleos”- mult milostiv, cântare de laudă de la Utrenie. 

EI ne-a dus la libertate şi la drept; 

Şi sub scutu-i vom combate, cu credinţa lui în piept. Aliluia 
Ascultaţi glasu-i puternic răsunând: 

Înainte fii mei, pășiţi lucrând. Aliluia 

EI din veci ne-a fost Părinte și stăpân; 

Nici de astăzi înainte nu va părăsi pe români. Aliluia 
Lăudaţi-l că e mare Dumnezeu 


Ce a păzit cu mână tare pe roman poporul său. Aliluia” 


= | 








Aceasta se cântă, ca priceasnă la Sfintele Liturghii, în duminici şi sărbători. Cantorii de la 
Var și astăzi îl mai cântă. De aici Polieleul a fost dus şi în satele învecinate, astăzi cunoscându-se în 


toată ţara. După anul 1950 acest Polieleu a fost interzis a se cânta în biserici. Preotul Sinesie Bistrian 





de la Var 1909-1939 aduna pe tineri în biserică şi în anii de luptă pentru unitatea românilor cântau 
acest Polieleu alături de alte cântece patriotice. Pentru că nu putea să aibă întotdeauna la îndemână 
tricolorul, pr. Sinesie a găsit o metodă originară şi la uşile interioare de la pronaos în biserică a pus 
geamuri în trei culori. 
IV.2.2. Troiţe şi Cruci 

În cimitir se găseşte o troiță veche, aşezată de căpitanul Stan Gheorghe în anul 1893. Iată ce 


scrie pe cruce: 

“Această cruce s-au pus în mijlocul mormiţiei spre eternal memorie a fie ertatului în Domnul D. 
Căpitan c. r. Gheorghe Stan” 1893. Pe locul acestei troițe vechi se consideră că a fost construită 


prima biserică. 





Se mai găsește o a doua troiță pe locul bisericii vechi, chiar pe locul Sfântului Altar numită 
“Crucea Viilor”, ridicată de membrii corului de la biserică. Pe această troiță citim următoarele: 
“Ridicată întru mărirea bisericii Ortodoxe române prin corul bisericesc condus de vrednicul 
învăţător Nicolae Sârbu. Var VI 1928. Epitropi Petru Șușoi, Pavel Balint. Preot Sinesiu Bistrian”. 
Sunt trecute numele celor 44 de corişti din acea vreme, printre care Nicolae Bojin învăţător. 

O altă cruce (troiță) împrejmuită cu gard se află la ieşire din localitate pe partea dreaptă. 
Această troiță a fost ridicată de credincioşii Oastei Domnului în anul 1943. Astfel putem observa că 


un număr foarte mare din satul Var a luat contact cu Oastea Domnului încă din acea vreme. 

















Pe lângă acestea satul Var mai este împodobit cu încă două troițe: una în țarină şi cealaltă în 


apropierea bisericii: “Troiţa de la Covaciu”. 





Troiţa de la Covaciu. Troiţa din țarină. 

Nu avem informaţii despre existența unor schituri sau mănăstiri pe vatra satului sau alte 
troițe în afara celor amintite. 
IV.2.3. Şirul preoţilor parohi din Var 

Cele mai vechi date despre preoții slujitori de la Var, le avem după matricole și tradiţii. 
Astfel lista preoţilor care au servit în biserica din Var şi anii în care apar numele acestora în scripte 
sunt următorii: 
-Primul preot pe care îl găsim în aceste date este Mihai loanovici la anul 1775. 
-La anul 1790, găsim numele preotului loan Grozovici. 
-Urmează Mihai Bistrian 1797-1806. 
-În anul 1809 se afla la Var preotul Gheorghe Prisecan. 
-Apoi Nicolae Adamovici la anul 1813. 
Între anii 1813-1824 slujeşte preotul Emanoil Harambașa. 
-Preotul Gheorghe Guliman este consemnat între anii 1824-1838. Sub păstorirea acestuia se 
realizează zidirea bisericii actuale. 
-Urmează preotul Nicolaie Popovici 1838-1859. 
-Succesorul părintelui Nicolaie Popovici este părintele loan Balint care păstorește între anii 1858- 
1864. 





“2 Lista preoților care au servit în biserica din Var şi anii în care apar numele acestora îm scripte, întocmit în anul 1978 
de preot Sârbu Eftimie. 

Între anii 1864-1909 Nicolae Bistrianu din localitate în timpul căruia se zideşte casa parohială, tatăl 
următorului preot. 

Între anii 1909-1939 a păstorit parohia Var unul din cei mai vrednici preoți ai acestei localităţi, 
preotul Sinesie Bistrian. În acest timp la Var îşi desfăşura activitatea, învățătorul Nicolae Sârbu, 
director al școlii, un om vrednic și cu multă credință și dragoste faţă de biserică. Alături de părintele 
Sinesie au făcut o echipă pe care o putem numi “de aur”. Învățătorul Nicolae Sârbu a instruit și 
dirijat corul bisericii, s-a ocupat de școală şi a fost alături de preot. Când părintele Sinesie mergea la 
şcoală pentru predarea orelor de religie, dascălul Nicolae îi acorda tot sprijinul. Această dragoste a 
învățătorului pentru biserică o va aprecia și Episcopul Vasile Lăzărescu de la Caransebeș în vizita 
canonică din anul 1938. 

Părintele Sinesie Bistrian a avut și unele suferințe pentru naționalismul său, a făcut trei luni 
închisoare la austro-ungari pentru faptul că arbora drapelul tricolor și cânta cu tinerii Polieleul şi alte 
cântări patriotice. Fiu al localităţii Var, fiu de preot, a slujit pe sătenii săi cu devotement pânp la 
pensionare în anul 1939, având 58 de ani de slujire în “ogorul Domnului”. 

-După părintele Sinesie Bistrian a venit la Var, preotul Gheorghe Golopenţa pentru patru ani 1939- 
1942. 
-Din anul 1942 păstorește la Var preotul Nicolae Bojin până 31 august 1973. 


-Din anul 1973 1 septembrie şi până în prezent păstorește parohia Prea Cucernicul Părinte Sârbu 
Eftimie. 





Este fiul al satului, din părinţii Dimitrie şi Ana, fiind al patrulea copil al familiei. Şcoala 
primară o face la Var, iar clasele V-VIII la școala din comună până în anul 1965, an în care se 
înscrie la Seminarul Teologic din Caransebeș. Absolvește seminarul în anul 1970. Se căsătoreşte cu 


Jurca Talida din Var, are doi copii un băiat şi o fată. În anul 1970 este hirotonit pentru parohia 

Turnu- Ruieni, iar în anul 1973 la cerere, obţine transferul în satul natal Var. Urmează apoi cursurile 


Facultăţii de Teologie din Sibiu, absolvindu-le în anul 1975. 


Pentru râyna depusă în parohie este distins cu titlul de iconom stravofor (brâu roșu şi cruce) 
în anul 2009, reușind să împodobescă biserica ca pe o mireasă, mireasă a lui Hristos ce este. 

Părintele Eftimie Sârbu și-a dat toată silinţa în activitatea sa din parohie. Astfel biserica arată 
ca o ” mireasă” fiind curată şi împodobită. Părintele a convins pe credincioși, şi, în anul 1997 au 
făcut o restaurare general şi totală a picturii interioare şi recondiţionarea mobilierului şi a 
iconostasului. S-a reparat din nou casa parohială, iar la cimitir s-a făcut un gard împrejmuitor. În 
anul 1990 s-a tencuit exteriorul bisericii. 

Din localitatea Var au plecat în diferite localităţi o seamă de oameni de cultură. Este una din 
puţinele localităţi, care au dat așa mulți preoți de-a lungul vremii. 


IV.2.4. Casa parohială 


Alături de biserică se află casa parohială. Aceasta s-a zidit în anul 1906. Preotul paroh 
Nicolae Bistrian din localitatea Var, cu contribuţia credincioşilor a ridicat casa parohială cu meșteri 
locali. Casa parohială este zidită din piatră şi cărămidă. Are o suprafaţă de 184m2 , iar în curte pe 
suprafaţa de 26m2 s-a zidit un grajd pentru animale. 

Casa parohială în care au locuit toți preoții din parohia Var a fost la momentul potrivit 


reparată și dotată cu cele necesare de toţi preoţii. O reparaţie capital a fost făcută în anul 19745! 





Casa parohială actuală Casa parohială din 1909 
IV.2.5. Vizite canonice şi oficiale 
Parohia Var a fost învrednicită de înalte vizite canonice în decursul timpului. Aşadar în cele 
ce urmează voi relata pe căt îmi este cu putinţă aceste vizite: 


* ITINEANȚU PETRU, coordonator, op. cit., p.163. 

În anul 1910, biserica a fot târnosită de PS.Sa Dr. Miron Cristea, pe atunci Episcop al 
Caransebeşului, mai târziu primul Patriarh al Bisericii Ortodoxe Române. 

-La 31 iulie 1938, biserica a fost vizitată de Î.P.S.Sa Dr. Vasile Lăzărescu. Un document găsit recent 
în Sfânta Masă din Sfântul Altar arată că odată cu acea vizită Episcopul Lăzărescu a şi sfinţit Sfânta 
Biserică. 

-La 25 iulie 1948, biserica a fost vizitată de P.S.Sa Veniamin Nistor. 

-La 23 noiembrie 1975, biserica a fost binecuvântată, iar casa parohială sfinţită de Î.P.S.Sa Nicolae 
Corneanu. 

-La 23 august 1998, P.S.Sa Dr. Laurenţiu Streza, Episcopul Caransebeşului, a vizitat parohia Var 
binecuvântând lucrările de restaurare a picturii la Sfânta Biserică. 

În toamna anului 2008, parohia Var a fost vizitată de P.S.Sa Lucian Mic actualul Episcop al 
Caransebeşului, binecuvântând lucrările de restaurare la cele cinci troițe ale satului. 

-La 10 mai 2009, P.S.Sa Lucian Mic se află din nou în mijlocul satului Var, binecuvântând lucrările 


de restaurare a zidurilor exterioare ale bisericii oficiind totodată şi slujba Sfintei Liturghii? 





Vizita P.S.Sale Lucian Mic Vizita Î.P.S.Sale Dr. Nicolae Corneanu 


-Amintim faptul că satul Var a fost vizitat și de către oameni ce au copilărit aici însă pe care viaţa i-a 
purtat între timp pe alte meleaguri și în alte dregătorii. Unul dintre aceştia este și domnul Ministru al 
Agriculturii, Alimentaţiei şi Pădurilor Ilie Sârbu, care în vara anului 2004 a reușit să fie printre noi și 
să redescopere nostalgia copilăriei. De altfel fiind prezent la toate evenimentele majore din Banat, ca 


fiu al locurilor. 





” Sfânta Evanghelie, (Bucureşti, 1895) - notițe 

-O altă personalitate care a trecut pragul satului este şi doamna europarlamentar Sârbu Ponta 


Daciana, participând la Sfânta Liturghie. 





Vizita doamnei europarlamentar Daciana Sârbu Vizita domnului Ministru Ilie Sârbu 
IV.2.6. Cantorii stranei, epitropii şi crâsnicii bisericii din Var 

Ca şi în localităţile vecine, cantorii de la Var au fost renumiţi prin numărul mare, dar și prin 
glasurile deosebite ale celor ce s-au pregătit pentru strană. Au fost câteva “şcoli de cântăreţi”, unde 
viitori cantori au învâţat tipicul şi cântarea. Amintim că la anul 1898, Şuşoi Nicolae (moşu Nicu) a 
avut la casa sa prima şcoală de cantorat unde s-au pregătit viitori cantori: Toga Alexandru 1930- 
1935, Bona Ion 1937-1940, Burdea Pavel 1947-1950, Bojin loan 1954-1958, la rândul lor au avut la 
casele lor, școli de cantorat. Mai departe, trecem numele cantorilor, care au cântat la strana de la 
Var: Bojin lon- senior, Bojin lon —junior, Burdea Sinesie, Sârbu Petru, Pantelie Meletie, Muntean 
Gheorghe, Ciric Gheorghe, Şuşoi David, Carebea Nicolae, Carebea Pavel, învîțătorul Sârbu Nicolae 
cantor şi dirijorul corului, învățătorul Bojin Nicolae, Bona Ion, Centerean Ion, Jula Ion, Carebea 
Apostol, lacobescu Pavel, Pârvu Sinesie, Carebea Ilie, Jula Petru, Sârbu Petru, Duda Ioan, Burdea 
Ioan, Ciuteanu Ion, Bojin Gheorghe şi Florea Gheorghe. 

Astăzi din păcate, din mulţimea care altădată umpleau ambele strane, a mai rămas doar baritonul 
Florea Gheorghe actual până în present. 

Alături de preot şi cântăreţ, la biserică, la toate slujbele, sunt întotdeauna prezenţi epitropii şi 
crâsnicul. Epitropi la Var au fost: Şuşoi lon 1894, Şușoi Petru fiul lui lon 1910-1934, Adam 
Dimitrie, lacobescu Timotei, Jula Nicolae, Cristea Filimon, Nica Dimitrie, Ostrovan Ion, Murariu 
Ion, Sârbu Ianăș, Burdea Nicolae, Șuşoi Ion, Sporea Nicolae, în prezent: Ciric Gheorghe (Spicu) şi 
Lăpăduş Ion. 

Au slujit biserica fiind cei din tâi care au deschis şi ultimii care au ieşit din biserică, 
următorii crâsnici: Popa Alexandru 1900-1915, Popa Petru 1916-1944, Burdea Pavel 1945-1980, 
Nica Dimitrie 1980-1990, Simulescu Florin 1995-1996, Sârbu Gheorghe 1996-1998, Ilapca Vasile 
1998-2002, Şuşoi Nicuşor 2000-până în prezent."5 
IV.2.7. Corul bisericii din Var 


În localitatea Var aparţinătoarea comunei Obreja, un cor, în adevăratul sens al cuvântului, a 
putut fi ascultat începând cu deceniul al patrulea al veacului XX mai exact în anul 1909, întemeiat 
de preotul Sinesie Bistrian şi dirijat de învățătorul Nicolae Sârbu. 

“Acest colectiv a trecut prin cele trei forme cunoscute de manifestare: cor de bărbaţi (1935), 
de femei (1948) şi mixt (1934, 1938) și a lucrat sub îndrumarea lui ? Bona (1948), cantor, A. Sârbu 
(1938), Dimitrie Sârbu (1946-), învăţător, “vestit cântăreț” şi Nicolae Sârbu (1928-1929, 1932), 
învăţător. O singură referire la repertoriul formaţiei “Imnuri de mărire românească”. Din activităţile 
mai deosebite, realizate cu participarea coriștilor, amintim crucea “ridicată de Corul Bisericii condus 
de vrednicul învăţător Nicolae Sârbu, în 1928, preot Sinesie Bistrian”; şezătoarea “cultural 
religioasă” cu colaborarea Corului Clericilor de la Academia Teologică din Caransebeș (1929), 
concerte ocazionate de adunările Cercului Cultural Învăţătoresc din Centrul Obrejei (1934, 1936); 
sfințirea bisericii (1938) ş.a. 

Corul de copii. Dintr-o cronică muzicală publicată de preotul Sinesie Bistrian cu privire la o 
şezătoare cultural ținută la Var am desprins titlul pieselor muzicale interpretate de corul școlii, pe 
două voci egale: “Păsăr(u)ică” de Nicolae Bretan, “Sub teiul cu frunza lată” de Ion Crișan, 
“Codrule, Măria-Ta” (doină) de Timotei Popovici, “Pui de vrabie” de A. Seidel și “Hai, hai, spic de 
grâu” de Ion Vidu. Din același articol am reţinut și aprecierea autorului asupra dirijorului formaţiei: 
*... iar la fine, tot cel ce munceşte (învățătorul Nicolae Sârbu- n.n.) ne mai şi mulțumește că l-am 
onorat cu prezenţa şi [că] am dovedit indulgență exemplară”.*5% 

Pentru a rămâne în eternitate, acum la sfârșit amintim pe toți membrii corului” bisericesc 
condus de vrednicul învăţător Nicolae Sârbu, sub ascultarea preotului Sinesie Bistrian, în vremea 
epitropilor Petru Şuşoi şi Pavel Balint la data de VI. 1928: Petru Popa, Andrei Sârbu, David Șuşoi, 
Nicolae Jula, Nicolae Bojin învâţător, Ion Pantelie, Gheoghe Stan, Romolus Carebia, Vasile Iana, 
Sinesie Burdea, Gheorghe Munteanu, lanăș Muroni, Dimitri Boşcaiu, Romolu Carebia, Ion Bona, 


Ion Ciuteanu, Ion Jula, Ion Burdea, Nistor Boşcaiu, Vasile Gruia, Petru Iacobescu, Agapie Lazăr, 





* Informatii primite de la preot paroh Sârbu Eftimie. 
** JOMPAN DUMITRU, “Coruri și fanfare din Banat (Caraș-Severin)”, (Timişoara, 2003), p. 219. 

Timoteiu lacobescu, Gheorghe Sârbu, Mon Crâsta, Gheorghe Lucaciu, Ion Panfilescu, Simion Jula, 
Aurelia Sârbu, Maria Duda, Floare Sârbu, Maria Iacobescu, Opriţa Jurca, Ilinca Crâsta, Livia Sârbu, 
Silvia Mociocoi, Maria Balint, Maria Crăsta, Ana Şuşoi, Ion Ciurea, Sinesie Pârvu, Pavel Burdea, 


Nicolae Șușoi şi Nicolae Carebia. 


i 





Troiţa “Crucea Viilor”, pe locul celei de a Troiţa “Crucea Viilor”, ridicată de membrii 
doua biserici, chiar pe locul Sf. Altar. corului de la biserică (44 coriști). 


1V.2.8. Cimitirul parohial 


Satului Var are pentru înmormântarea decedaţilor un cimitir confessional. Parohia deţine un 
cimitir cu o suprafaţă de 6500m?. Acesta se găsește în partea de sud a localităţii, este bine îngrijit şi 
împrejmuit cu gard. Lângă cimitirul ortodox, există şi un cimitir neoprotestant pentru celelalte culte. 
Cimitirul este împrejmuit cu gard din fier cu fundaţie din beton, la intrare având o frumoasă poartă 
din fier. În cea mai mare parte crucile sunt din mozaic şi marmură, însă bineînţeles mai există și din 


lemn. 


Menţionăm că în cimitirul ortodox îşi dorm somnul de veci o seamă de personalități ale localităţii: 
preoţi, primari, profesori, învățători, medici, etc. 

De asemenea menţionăm și faptul că aici, în mijlocul cimitirului a existat prima biserică construită 
din nuiele şi acoperită cu şindrilă. Pe locul acesteia există astăzi o Troiță, lângă care se fac slujbe la 


momentele special, când se iese cu litia (la Bobotează, la Paști). 


51 











Cimitirul este așezat pe deal, de unde a fost alcătuit şi un cântec special: “Pe gealu progăzâ 


sus” cunoscut de muzicanţii mai în vărstă. 
IV.2.9. Oastea Domnului 


În satul Var, a existat şi încă mai dăinuie o puternică comunitate a Oastei Domnului de la 
începutul apariției ei 1943. 

Pentru a înțelege mai bine ce este “Oastea Domnului” să facem un scurt istoric. Începând cu 
Noul Testament Sfântul Apostol Pavel în multe locuri din Epistolele sale ne arată că toți creștinii 
care s-au botezat în numele Sfintei Treimi sunt ostași ai lui lisus Hristos. Având în vedere acest 
lucru, el sfătuiește pe ucenicul său Timotei să se lupte ca un adevărat ostaș al Domnului şi îi zice: 
“Ia-ţi partea ta de suferință, ca un bun ostaş al lui lisus Hristos” (2 Tim.2,3) apoi arătându-i că 
adevăratul ostaş al lui Hristos nu i se cade a se amesteca cu lucrurile şi deşertăciunile lumii: “Nici un 
ostaș nu se încurcă cu treburile vieții, ca să fie pe plac celui ce strânge oaste” (2 Tim. 2,4) ba, şi mai 
mult marele Apostol Pavel arată și care sunt armele duhovniceşti şi îi îndeamnă pe efeseni să le ia 
asupra lor, precum şi pe noi toți creştinii: “Pentru aceea, luaţi toate armele lui Dumnezeu, ca să 
puteţi sta împotrivă în ziua cea rea, şi toate biruindu-le, să rămâneţi în picioare...îmbrăcaţi-vă cu 
platoșa dreptăţii şi încălțați-vă picioarele, gata fiind pentru Evanghelia păcii, luând pavăza credinţei 
cu care veţi putea stinge toate săgețile cele arzătoare ale vicleanului. Luaţi și coiful mărturii şi sabia 
Duhului, care este cuvântul lui Dumnezeu.” (Efeseni 6, 13-18). De aici înțelegem că toţi creștinii, 
încă de la Sfântul Botez, ar trebui să fie ostași ai lui Hristos. 

Oastea Domnului este o mişcare în cadrul Bisericii Ortodoxe Române, care a luat fiinţă la 
iniţiativa preotului Iosif Trifa. Smerit preot de ţară, în anul 1921 este chemat la Sibiu de Mitropolitul 
Ardealului pe atunci Nicolae Bălan, încredințându-l ca duhovnic al Institutului Teologic. Doi ani 
mai târziu în 1923 părintele Iosif, virtuoz om gânditor și profund analizator al frămâtărilor lăuntrice, 


pornește o mișcare de combatere a tuturor viciilor din rândul credincioşilor ortodocși, împotriva: 

beţiei, fumatului, desfrânărilor de tot felul, hoţiilor și altor feluri de răutăţi, care pereclitau 
moralitatea publică. Această mişcare a fost susținută şi promovată de Mitropolitul Bălan. Cu atât 
mai onorabilă s-a prezentat această mișcare cu cât societatea suferea rănile provocate în finalul 
Primului Război Mondial, declinul moral tindea spre apogeu, iar Biserica cu greu își mai împlinea 
misiunea ei socială, aflată şi ea în valurile deznădejdii. După definiţia pe care i-a dat-o părintele 
Iosif Trifa, Oastea Domnului este “aflarea și vestirea lui Iisus Hristos cel răstignit”. 

S-au pus bazele unei gazete “Lumina satelor” apoi “Oastea Domnului” în prezent apare 
“lisus Biruitorul”. Prin publicaţiile respective, prin predici şi adunări în multe parohii credincioșii au 
fost chemaţi să se înscrie la această “luptă” cu ispitele şi păcatul, trăind pentru suflet şi pentru 
Dumnezeu. 

Dumnezeu a scos şi un psalmist pe Traian Dorz care a alcătuit sute și sute de poezii și cântări 
religioase în vremurile grele de restriște, care alături de cele ale părintelui Iosif s-au răspândit printre 
credincioşi în toată țara. Cei ce se dedicau acestei “lucrări” depuneau un legământ, luând la piept 
“semnul biruinței lui Hristos- Crucea”. ; 

Astfel lucrarea oastei a crescut, ajungând și în satul Var cum de altfel, în toată ţara chiar și 
peste hotare. Unii dintre credincioșii parohiei s-au dedicat acestei trăiri, ocolind viciile și păcatul. În 
Duminici şi sărbători cercetau, cum fac dealtfel şi astăzi, Sfânta Biserică, nu consumă băuturi 
alcoolice, nu merg la petreceri şi caută să fie din toate punctele de vedere aşa cum ne cere 
Evanghelia Mântuitorului. Credincioşii Oastei Domnului sunt mai atașați de Biserică şi de misiunea 


ei caritabilă şi în general de manifestările Bisericii atât în interior (Sfintele Slujbe) cât şi în exterior. 





În prezent grupul celor ce aparţin Oastei Domnului în parohia Var este format în mare parte 
de femei.Așa cum am putut constata încă, din anul 1943, aceștia îşi arătau devotamentul faţă de 
biserică fiind exemple de smerenie și credinţă. Şi în prezent ei sunt cei ce sprijină biserica primii. 


luând parte la Sfintele Slujbe. Odată pe an, în luna octombrie, se ţine adunarea festivă a Oastei 





*"TRIFA LOSIE, “Ce este Oastea Domnului ”, ediţia VII, (Sibiu, 2003), pp. 17-60. 

Domnului, la care i-au parte credincioși din localităţile vecine, dar şi de mai departe. Dintre cele ce 
au făcut cinste adunării Oastei amintim pe: Panfilescu Aniţa, Pârvu Măriuţa, Bojin Floare, Albu 
Floare, Șuşoi Floare, Șuşoi Marea, Timotei Anica, lana Maria şi Borlovan Dimitrie. Astăzi grupul 
femeilor este alcătuit din Albu Maria, Borlovan Rusanda, Jula Ana, Drăgan Maria, Nica Cătălina, 
Pârvu Iconia, lacobescu Florica, Ciutean Cătălina, Pamfilescu Floare, etc, şi de un număr foarte 
mare de simpatizanți.” 

IV.3. Oameni marcanţi din satul Var 


ISAIA ȘTEFĂNIGĂ“ 








ISAIA ŞTEFĂNIGĂ 


S-a născut în comuna grănicerească Var, în anul 1843. A urmat școala naţional-grănicerească 
din comuna natală, apoi școala capitală din Caransebeș şi cursurile Preparandiei din același oraș, iar 
la terminarea acestora s-a reinters în comuna natală unde a funcționat ca învățător până la 
pensionare. 

Om dăruit muncii de dascăl, Isaia Ştefănigă, a desfăşurat o seamă de activităţi la catedră dar 
şi extra şcolare. Cu elevii săi altoiau pomii, urmăreau activitatea albinelor din stup sau culegeau 
roadele câmpului de pe holdele oamenilor bătrâni sau suferinzi. 

În ciuda interdicţiilor impuse, Isaia Ştefănigă îşi aduna odraslele în tinda bisericii unde îi 
învăţa cântecele neamului său. O activitate meritorie ce o făcea Isaia Ştefănigă a fost aceea că 


aducea de la fraţii de peste munţi cărţi atât de necesare peoților cât şi confraţilor săi, învățătorii din 


* Intormatie primita de la Albu Maria. 
 Gnoza Liviu ; RăpuLescu MIHAIL, “Grăniceri bănăţeni în slujba neamului românesc”, (Lugoj, 2002), pp.121-123. 

comunele grănicerești învecinate. Sub pretextul că se ducea cu oile la munte, sau cu brânză să o 
comercializeze, avea grijă ca fundul putinilor sa fie dublu, aici punând cărţile pe care le cumpăra. 
După mulţi ani, când a trecut la cele veşnice, învățătorii și preoţii din Valea Bistrei l-au numit, pe 
bună dreptate: “Badea Cârţan al grănicerilor bănăţeni”. Numărul mare de cărți, tipărite peste munţi, 
existente în biserica din Var, cu siguranță că au fost aduse de învățătorul Isaia Ştefănigă. 

Afirmația noastră se bazează pe faptul că în acest sat prin poziţia sa geografică (izolat la 
poalele muţilor împăduriţi) era o bună cale pentru menţinerea legăturilor cu românii din Oltenia de 
unde se aduceau cărțile atât de necesare pentru păstratrea limbii şi a credinţei creștin-ortodoxe. 
Această cale, bine cunoscută de învățătorul Isaia Ştefănigă, a folosit-o cu success pentru împlinirea 
scopurilor sale. Bătrânii trecuți acum la cele veşnice, ne-au lăsat o serie de informaţii cu privire la 
activitatea lui Isaia Ştefănigă legat de aducerea de cărți de la fraţii de peste munţi. Așa se explică 
faptul că în acest sat au existat mai multe cărţi decât în satele din jur. La biserica satului a existat 
Cazania de Râmnic (1748), Octoih de Râmnic (1750), Antologhion de Râmnic (1766) şi Penticostar 
de Bucureşti (1783). La toate acestea se mai adaugă un număr însemnat de cărţi tipărite la Buda 
între anii 1810 şi 1858. 

Între învățătorul Isaia Ştefănigă şi preotul Nicolae Bistrian (tatăl sârguinciosului preot 
Sinesie Bistrian) a existat o colaborare rodnică, stabilind legături strânse între școală și biserică. Aşa 
se motivează și numărul mare de intelectuali (în mod deosebit preoți și învățători) pe care i-a dat 
comuna grănicerească Var în acea perioadă. 

Isaia Ştefănigă a slujit ca învăţător în comuna grănicerească Var în cadrul Regimentului de 
graniță numărul 13 timp de 8 ani de zile. Şi-a continuat activitatea în cadrul imperiului dualist, fiin 
un luptător activ împotriva legilor de maghiarizare a populaţiei şi a schimbării numelui satului (se 
numea Msszfalu- satul cu var). 

Încadrat plenar pentru păstratrea neamului şi a purității limbii române, învățătorul Isaia 
Ștefănigă a purtat numai costum popular, specific satului în care s-a născut, fiind încins la mijloc cu 
o brecire tricoloră (roșu, galben și albastru). 

Cu toată vârsta oarecum înaintată şi de astă dată pensionat, Isaia Ştefănigă a participat la 
marea dunare ținută în anul 1906 la Caransebeş, în curtea Institutului Teologic și Pedagocic, pentru 
a protesta împotriva legilor lui Apponyi. 

Trecerea în neființă, în anul 1910, a învățătorului Isaia Ştefănigă a produs un gol în satul 


Var. Aceasta însă pentru puţin timp deoarece locul său a fost luat de fostul său elev, preotul Sinesie 

Bistrian, un vlăstar al satului care prin activităţile educative, naţionale şi moral-religioase, a 
demonstrate că “din stejar, stejar răsare”. 
SINESIE BISTRIAN (1859-1946) 

La sfârşitul secolului al-XIX-lea şi în prima jumătate a celui de-al doilea, în Episcopia 
Caransebeșului au activat o seamă de ierarhi, profesor de teologie și pedagogie, preoți și învățători 
care, prin ostenelile lor pe tărâm bisericesc şi cultural, pun activitatea patriotic şi prin operele tipărite 
în tipografia diecezană, și-au înscris numele pentru totdeauna, în cartea de istorie a neamului 
nostrum şi a Bisericii sale drept măritoare. 

Din rândul celor amintiţi mai sus face parte şi Sinesie Bistrian, fiul preotului Nicolae 
Bistrian, patriot luminat și luptător neînfricat pentru drepturile românilor. Pentru a justifica cele 
afirmate despre tatăl său, este de ajuns să arătăm că pe când era preot la Var, acesta a înălțat 
rugăciuni în biserică “pentru martirii naţionali români”, adică pentru memorandiști şi a refuzat 
categoric să facă același lucru cu ocazia zilei de naștere a împăratului Franz Josef. Reclamat la 
autoritățile austro-ungare, preotul Nicolae Bistrian a scăpat de pedeapsă datorită abilității 
protopopului dr. Andrei Ghidiu de la Caransebeş. Însărcinat de forurile eparhiale să cerceteze acest 
caz delicat, protopopul Ghidiu s-a conformat întocmai și, la încheierea investigaţiilor, a raportat că 
preotul de la Var nu a oficiat Sf. Liturghie din ziua de 6/18 august (ziua de naștere a împăratului) 
întrucât a fost bolnav. De fapt, preotul Bistrian a avut curajul de a afirma public că “Maiestatea sa 
nu este vrednic ca să se ţină pentru dânsul serviţiu d-zeesc, pentru că a vândut pe români ungurilor 
dară sunt vrednici pentru aceea martirii închişi (memorandiştii n.n.), cari luptând şi suferind vor 


elibera națiunea română de ghearele tiranilor unguri”. 





** Popescu IONEL, “ Medalion- preot Sinesiu Bistrianu”, în: rev. Altarul Banatului, nr.7/1999, pp. 45-47. 
* Arhivele Statului Caransebeş, fond Protopopiatul gr.ort. roman Caransebeş, Dos 2/1895, fila 1. 

Născut în anul 1859, în localitatea Var, Sinesie Bistrian a crescut în atmosfera caldă a 
căminului părintesc şi preoţesc, bucurându-se, așadar de o educaţie religioasă morală şi patriotică de 
excepție. Talanţii primiţi în familie şi în biserica satului natal i-a înmulţit apoi, urmând cursurile 


Institutului Teologic- Pedagogic din Caransebeş, pe care l-a absolvit din anul 1879-1880. 





În mijloc tânărul Sinesie 
înconjurat de 2 prieteni 
În anul 1881, tânărul teolog a fost hirotonit preot pe seama parohiei Giurgiova (unde slujise 


un timp şi tatăl său) şi acolo a activat până în anul 1909, când s-a transferat la Var. Din acest 
moment, preotul Sinesie a păstorit pe consătenii săi timp de 30 de ani, remarcându-se printr-o 
activitate pastoral-culturală deosebită. Mărturie în acest sens sunt numeroasele articole şi lecţii de 
religie publicate de acest preot venerabil, cum îl numea consilierul Nicolae Cornean, în “Foaia 


x» 


Diecezană” şi în “Calendarul românului”, mai ales cele consacrate Decalogului. De asemenea, în 


prestigioasa colecţie “Biblioteca religios morală” înfiinţată în anul 1930, preotul Sinesie a publicat 
împreună cu Nicolae Cornean broşura “Fericirea- vremelnică şi veşnică”. 

În rândul realizărilor preotului Bistrian se înscrie și monografia “comunei bisericeşti 
ortodoxe române din Var”, pe care a întocmit-o în urma circularei Episcopului Miron Cristea din 18 
noiembrie 1914. Această monografie care ar merita să vadă lumina tiparului, cuprindea date despre 
istoria satului Var și a bisericii de acolo, despre situația școlară, consemnează unele evenimente 
locale și prezintă ocupațiile locuitorilor. 

Procesele verbale ale Consiliului Parohial, întocmite în perioada 17 ianuarie 1919- 17 
decembrie 1939, relevă preocuparea acestui preot zelos atât faţă de biserica în care slujea cât şi faţă 


de problemele şi nevoile cu care era confruntată parohia sa. De pildă spre a facilita circulaţia 


sătenilor, parohia din Var a acordat Primăriei un împrumut de 20.000 lei pentru “facerea podurilor 

comunale”. În acelaşi timp, preotul Bistrian a sprijinit şi a făcut cunoscută activitatea cultural “din 
acest sat obscure şi învecinat cu codrul secular”. 

Un material publicat de preotul Sinesie în “Foaia Diecezană”, nr.9 /1932, pPp.4-5, prezintă 
şezătorile cultural organizate iarna la casa cultural din comună de către vrednicul învăţător Nicolae 
Sârbu. Programul şezătorii cultural din 7 februarie 1932, prezentat în articolul amintit mai sus, este 
format din cântări corale, bisericeşti şi laice, declamaţii, discursuri, etc. Preotul însuşi simte nevoia 
să-și exprime admiraţia față de asemean manifestări cultural şi cu un vădit caracter instructiv 
educativ. “Cu un astfel de luminător (învățătorul Nicolae Sârbu n.n.) am convingerea că şi poporul 
din obscurul meu sătuţ va progresa în cele bune și îndestulate”, nota încrezător. 

Pentru remarcabila sa activitate pastoral, cultural și didacitcă ( a predat religia copiilor din 
Var), preotul Sinesie Bistrian s-a bucurat de dragostea şi respectul credincioșilor săi, dar și de 
activitatea conducerii eparhiale de la Caransebeș, fiind ales asesor consistorial şi consilier Episcopal. 
Vrednicia sa a fost apreciată și de protopopul Andrei Ghidiu, care a lăsat prin testament ca la 
moartea sa să slujească și să cuvânteze un singur preot, iar acesta să fie “patriarhul” Sinesie Bistrian, 
cum îl numea neuitatul profesor Romulus Ciric. 

Dintr-o însemnare lăsată de preotul Bistrian pe o Evanghelie tipărită la București în anul 
1859, p.370 și aflată în inventarul parohiei Var, aflăm că acest slujitor al altarului s-a pensionat la 1 
iulie 1939, dar a mai slujit în satul său până la sfârșitul acelui an când a fost numit noul preot paroh. 
În anul 1946, preotul Sinesie Bistrian a trecut la cele veșnice și a fost înmormântat în cimitirul 
istoric Sfântul Ioan Botezătorul din Caransebeş. La căpătâiul său străjuieşte o modestă cruce din 
piatră, așa cum modestă i-a fost întreaga viaţă. 

PETRE CIOROGARIU“ 

S-a născut la 17 Septembrie 1870, în satul Var, comuna Obreja, judeţul Caraș-Severin. 
Învățător, profesor, dirijor, folclorist și compozitor. Născut într-o familie de “ugulani”. “Fratele său 
şi strănepotul Gheorghiţă Ciorogariu, sanitar (...) au trăit până în zilele noastre”. A studiat școala 
primară în satul Var, “Institutul Pedagogic- Teologic” Caransebeş, obţinând “testimoniul școlar” în 
anul 1891 cu calificativul “foarte bine”, Academia Regală de Muzică din Bucureşti. 

Învățător în comuna Păltiniş (toponim iniţial Valea Boului), lângă Caransebeş şi Hodoș, 


judeţul Timiş. Profesor la Brașov (1898) și București (1899-1909). 





“* cf. proces verbal din 29 iulie 1928, p-35, apud., PopEscU IONEL, “ Medalion- preot Sinesiu Bistrianu”, în: rev. 
Altarul Banatului, nr.7/1999, p.46. 
SLJOMPAN DUMITRU, “Antoniu Sequens (1865-1938)”, (Reşiţa, 2003), pp.40-41. 

Elev al memorabilului professor Antoniu Sequens, Petre Ciorogariu..... Primul cor pe care I- 
a dirijat a fost cel din comuna Păltiniș (1891), apoi Hodoș (1892); în toamna anului 1893 (29.09), 
preşedenţia Reuniunii Române de Cântări şi Muzică din Caransebeş a fost preluată de dr. Petru 
Barbu iar conducerea corului de învățătorul Petre Ciorogariu. După 1899, Petre Ciorogariu a mai 
instruit și dirijat societăţile corale bucureștene: Carmen și Minerva (1899-1909). 

Ca şi folclorist, a publicat volumul “Cântece din popor” alcătuit din 58 de producţii muzicale 
populare culese din Banat, Ardeal și Muntenia, pe care le-a grupat în patru secțuini: “Colinde și 
cântece de stea, Cântece de lume, Cântece de dor, Cântece domestic şi de voinicie”. Scopul acestei 
antologii; dezvoltarea gustului muzical, l-a determinat să renunţe la “notarea fioriturilor” care, așa 
cum se justifică în prefaţă “îngreunează zadarnic solfegierea” devenind astfel inabordabilă. 

Nu în ultimul rând ca și compositor, între prelucrările publicate de Petre Ciorogariu amintim: 
Cinci melodii populare din Banat, f.]., 1903; Două cântece de stea; o colindă și două melodii poulare 
din Banat, armonizate pentru cor, București, f.a. Referatul lui D.G. Kiriac adresat Casei Școalelor în 
anul 1903 pentru publicarea volumului 100 cântece şi coruri scolare; alcătuit de Petre Ciorogariu, nu 
a găsit înțelegerea cuvenită rămânând până astăzi, ca multe alte comori destinate tiparului, în 
manuscris. 

Se stinge din viaţă la 11 Noiembrie 1909, la Bucureşti, în vârstă de 39 de ani, “om în floare 
vârstei”, atât de aproape de porţile mâiestriei artistice, dar mult prea departe de ai săi. 


NICOLAE SÂRBU“ 





S-a născut în satul Var, comuna Obreja din judeţul Caraş-Severin, în anul 1890, din părinți 


țărani. Învățătorul Nicolae Sârbu, numit şi “dascălul lui Geta”, de la porecla pe care o avea în satul 





“2 Informaţie primită de la d-na doctor Stoian Emilia (nepoata d-l învățător). 

Var, a fost o personalitate aparte. Încă de pe băncile școlii a fost remarcat, ca fiind un elev 
excepţional şi mai târziu un dascăl deosebit. 

Şi-a început cariera de luminător în satul Șopotul Vechi, Valea Almăjului, unde a cunoscut-o 
pe Paulina (1896-1941), cea care i-a devenit soție devotată și mama celor trei copii. 

S-au mutat în satul natal Var, unde a funcţionat ca învăţător şi director de şcoală până la 
pensionare. A avut o minte strălucită, un om foarte sever, dar drept, care nu făcea nici un rabat în 
ceea ce privește munca de institutor. I-a învăţat pe elevii lui nu numai carte, ci și cum să-și 
muncească pământul, cum să-și îngrijească livezile şi să altoiască pomii cu soiuri nobile de meri şi 
pruni. l-a învăţat reguli de igienă, cum să trăiască mai bine și mai civilizat. 

A înființat primul cor mixt din Mitropolia Banatului, colaborând tot timpul cu preotul din 
sat. A fost un bun creștin, care a păstrat cu credinţă legea stămoşească şi-a recurs chiar la pedepse 
pentru cei care lipseau din anumite motive de la biserică. A fost un foarte bun matematician, n-a 
existat vreo problem de aritmetică ori geometrie pe care să n-o rezolve. 

Faţă de frați, surori, nepoți și-a luat rolul de “Pater familiae”, i-a îndrumat, a avut grijă ca 
fiecare să-și primească drepturile şi să-şi găsească un rost în viață. S-a străduit să ţină familia unită 
şi avea mare autoritate în sânul ei. S-a zbâtut să-și educe cât mai bine copii, cei doi băieţi au devenit 
medici veterinari reputați, unul în Caransebeş- Sârbu Petru şi celălalt în Bucureșşti- Sârbu Emil, fiica 
i-a urmat vocaţia tatălui şi a devenit “dăscăliţă” în oraşul Lugoj- Sârbu Aurelia. 

Era un bărbat foarte frumos, gingaș, pedant, nu prea înalt, dar care se impunea printr-o ţinută 
deosebit de măreaţă, semeaţă. Era iubit cu o dragoste respectuasă de copii, nepoți, foşti elevi, vecini 
și rude. 

Cu toate acestea era un om foarte bun, sufletist, nimeni nu îndrăznea să-l contrazică, fiind 
considerat ca cel mai învăţat şi știutor om din împrejurimile satului Var. 

A fost un prieten bun, a avut mulţi prieteni, dintre care amintim prietenia cu preotul satului 
Sinesie Bistrianu, a dat dovadă în multe privinţe de mult curaj, a refuzat oportunitatea de-a studia la 
Buda şi astfel să ajungă un om important acelei vremi, plata fiind maghiarizarea lui, era un om 


respectuos și amintit chiar și peste veacuri. 

ROMULUS CIRIC 
“Profesorul Romulus Ciric face parte din acea definitiv consacrată elită a învățământului din 
Caransebeș, ieșită din rândul țăranilor bănăţeni, urmaşi ai grănicerilor de altădată”. (Sunt cuvintele 


profesorului Liviu Feneșan, fost elev, apoi coleg de catedră cu acela care l-a format). 





S-a născut în satul Var, comuna Obreja din judeţul Caraș-Severin, la 1 Octombrie 1910, din 
părinţi țărani. Clasele primare le-a urmat în satul natal unde pe lângă grija părintească s-a adăugat 
atenta educaţie a învățătorului Andrei Șchiopu și a preotului Sinesiu Bistrian. La sfatul celor doi, 
părinţii l-au înscris la liceul din Caransebeş. 

După terminarea liceului a urmat Facultatea de Științe Fizico-Chimice din Bucureşti unde a 
avut ca profesori pe Gh. Lovinescu, Gh. Ţiţeica, Octav Onicescu, Dragomir Hurmuzescu și alţii 
profesori pentru care a avut Fam Sa aprecieri spuse la superlativ. După terminarea facultăţii s-a 
reântors la Caransebeş slujind cu credință şi devotement la liceul pe care l-a absolvit cu ani în urmă. 

Dacă laboratorul de fizică şi chimie a devenit pentru elevi un loc sacru, orele de dirigenţie 
petrecute cu profesorul Romulus Ciric se transformau în clipe de revelaţie deoarece profesorul sobru 
de la catedră devenea părinte şi sfătuitor. Avea un zâmbet cuceritor, ştia să domine, timp în care se 
apropia de sufletul elevilor cu căldura sufletului său ce emana încredere şi speranță. 

În anul 1938 s-a căsătorit cu Florica Talpeş cu care a avut doi copii. loan Ciric prof. univ. dr. 
în Canada şi dr. Victoria Ciric, căsătorită Frăţilă, medic în București. 

A trăit perioade zbuciumate mai ales în timpul celei de a doua conflagrații mondiale, când 
ororile războiului le întâlneai la tot pasul. Liceul din Caransebeş, ca şi alte edificii publice din oraș, 


au fost transformate în spital militar și totuşi şcoala a funcţionat. Laboratorul nu mai era, dar a rămas 





* Mic LUCIAN; ALIC DANIEL; DRĂGAN M. Liviu; Poe G. GABRIEL; GROZA Liviu; BRĂTESCU C-TIN; PONEŢCHI 


MARIA; IACOBESCU MONICA, “Biserica “Naşterea Sf. loan Botezătorul” din Caransebeș, necropolă a personalităților 
de seamă din Banat”, (Caransebeş, 2008), pp. 55-56. 

profesorul care în orice loc a avut puterea să-şi aducă elevii cu gândul la procesele chimice şi fizice. 
Orele au fost tot atăt de fascinante şi atrăgătoare. 

Cu același interes ca și la catedră, profesorul Romulus Ciric a muncit şi în afara şcolii. Ca 
preşedinte al despărțământului Astra a invitat în Caransebeş profesori de remarcă ca: Dr. Constantin 
Daicoviciu, Raluca Ripan, Octavian Goga, Nicolae Iorga, Liviu Rebreanu și lista poate continua. 

Cartea i-a fost un prieten bun, fapt ce l-a determinat să aibă o bibliotecă demnă de invidiat. 
Ajuns la o vârstă înaintată a lăsat prin testament ca biblioteca sa să fie donată liceului care l-a format 
şi în care a slujit cu credință. j 

O boală care a avansat ca un fulger l-a trecut la cele veșnice la 7 iunie 1994, lăsând în urma 
lui doar amintirea că a fost. Am găsit nimerit să închei scurta trecere în revistă a îndelungatei vieţi a 
profesorului Romolus Ciric cu câteva cuvinte ce i-au aparţinut, ele fiind aminite în cuvântul ce l-a 
rostit profesorul Bujor Jumanca atunci când cortegiul funerar s-a oprit la liceul “Traian Doda”. Sunt 
cuvinte de suflet ale magisterului: “ Am văzut continente, mări şi oceane gigant și civilizaţii super 
dezvoltate”, dar după fiecare călătorie, după ce ne povestea tot ce a văzut, ne spunea: “ Măi, băieți! 
Eu tot aici mă simt mai bine, în liniștea serilor cu aer curat ce vine de la munte și de la pădure; aici 
unde sunt îngropaţi moșii și strămoșii mei.” 

IV.4. Şcoala din Var 

“Prima școală a fost Biserica, ca apoi să se înființeze şcoala profesională, cu învățătorul 
plătit de biserică și părinţii elevilor care îi dădeau salar în natură și bani.Apoi a fost transformată în 
şcoală germană, mai târziu maghiară iar în 1918 în Școală de stat Românească.” 

Unde se desfășurau activităţile de învățământ nu ştim deoarece până în perioada stăpânirii 
austriece nu putem vorbi documentar de locuri de școală şi chiar şi în această perioadă, pentru 
şcolile românești și sârbeşti, construirea locurilor de școală a constituit o piedică în dezvoltarea 
învățământului elementar. Înainte de 1774 unele localități printre care și satul învecinat Varului, 
Iazul, reușise să construiască localuri de școală, deci în peisajul sătesc apare o nouă instituţie 
socială, şcoala tinzându-se ca învățământul să se desfășoare într-o clădire proprie şi nu în casa 
învățătorului, a preotului sau în tinda bisericii. “Ceea ce se poate afirma cu certitudine este că după 
1783 toate școlile din comună (Obreja, Ciuta, Iaz, Var), se află sub directa supraveghere şi 
conducere a comandantului de campanie care răspundea de repartizarea localurilor destinate școlii și 


de întreținerea lor, odată alăturat regimentului grăniceresc. Autoritatea militară răspundea şi de 





“ Arhiva Bisericii, “Istoricul parohiei 1967”, întocmit de preotul Bojin Nicolae. 
“ TARCOVNICU V., “Istoria invatamantului din Banat- invatamantul din Banat in perioada 1774-1800”, p.168. 

încadrarea școlilor cu învățători, posturile lor fiind ocupate la cerere, dar pe bază de concurs. Tot 
autoritatea militară veghe la pregătirea învăţătorilor, iar pentru perfecţionarea lor, pentru 
uniformizarea metodelor de predare şi a sistemului de învățământ, un învățător de campanile era 
trimis, pe cheltuiala regimentului, la Viena, la cursurile de pregătire. Pe lângă asigurarea cu clădiri 
destinate şcolilor și încadrarea acestora cu învățători competenți, autoritatea militară de campaniile 
mai răspundea de frecvanţa elevilor şi chiar de buna desfășurare a procesului de învățământ. 
Regimentul lua măsuri drastice împotriva învăţătorilor care scuteau elevii de şcoală sau îi foloseau 
pentru diferite servicii personale."% 

„La Var locul de școală este mai nou în comparaţie cu celelalte sate. Știm că lucrările de 
ridicare au fost finalizate în vara anului 1925 şi aceasta nu dintr-un document istoric ci de pe spatele 
unei fotografii ce arată școala împreună cu tot satul adunat în faţa ei de la cel mai mic până la cel 
mai în vârstă. Amintim așadar cuvintele de pe spatele fotografiei: 

“Domnul fie cu noi. Amin! 
Spre eternă amintire 
Zidirea școlii s-a făcut în vara anului 1925 şi sau sfinţit în ziua de Arhangheli 
Ioan Bona cantor și corist tenor | 


Var la ziua de 14/X 1928” 





Școala este alcătuită din două săli de clasă și o cancelarie. În una dintre sălile de clasă funcţionează 
grădinița. Această alcătuire cât și forma școlii dăinuieşte până astăzi. De asemenea școala mai este 
prevăzută cu un coridor ce ţine de-a lungul sălilor și a cancelariei, o magazine de lemne şi o curte 


interioară medie. 





“ Gnoza Liviu, op.cit., pp. 86-87. 

În privinţa şcolarizării copiilor de vârstă şcolară, a frecventării de către aceştia a școlii și a 
promovării lor nu există documente decât după anul 1900. Condiţiile economice, felul de viață al 
locuitorilor acestor meleaguri, munca la sălașe departe de sat, au determinat folosirea copiilor la 
muncile agricole şi gospodărești în primul rând la păzitul vitelor, ceea ce a dus la o slabă participare 
a acestora la procesul de învățământ. La Var nu se cunoaște data atestării școlii şi nici numărul de 
case așa cum din documentele vremii datează la celelalte sate învecinate (Ciuta, Iaz şi Obreja). Cert 
este că în anul 1808 când îl găsim ca învăţător pe Ionel Stan numărul de elevi era de 14.% 

“Învățământul era obligatoriu și se prevedea aplicarea de amenzi părinţilor care nu îşi 
trimiteau copiii la şcoală, dar acestea erau de multe ori formale. O oarecare îmbunătăţire a 
şcolarizării şi a frecventării școlilor de către copiii de vârstă şcolară se simte în perioada când 
comuna era administrată de regimental de grăniceri şi când comandanții acestuia erau obligaţi să 
inspecteze școala și răspundeau nu numai de asigurarea localului, de asigurarea şcolii cu învățătorii 
pregătiți dar și de cuprinderea la'școală și de frecventarea acesteia de toţi copiii. 

După desfiinţarea graniţei militare, școlarizarea, frecvenţa și promovarea şcolii cunosc din 
nou scăderi. Această stare de lucruri se desprinde din cataloagele și unele procese verbale existente 
în arhiva școlii. La Var în anul școlar 1911-1912 din 76 copii de vârstă şcolară, frecventează şcoala 
doar 28 restul de 44 fiind declaraţi necalificaţi datorită absenţelor. Aceeași situație se întâmplă și 
între anii 1915-1916 şi 1918-1919 când numărul celor ce nu au frecventat şcoala era de 26 şi 
respective 18 fiind declaraţi necalificaţi din totalul de 62 de elevi.""8 

Promovabilitatea era în funcție mai mult de frecvenţă decât de știința de carte. Cine venea la 


şcoală şi își însuşea cât de cât cele predate, trecea clasa. De altfel care era ştiinţa de carte a 





“” ITINEANŢU PETRU, coordonator, op. cit., p.174. 
“ PARvu ION; SANDU VALENTIN, op.cit., pp. 148-153. 

locuitorilor peste vârsta de 7 ani, deprindem şi din următoarea situaţie menţionată în recensământul 


din 29 decembrie 1930.% 


























Localitatea Nr. populaţiei Știutor de carte Pondere Peste 7 ani 
Peste 7 ani 
Obreja 1762 833 43,3 
Ciuta 583 290 499 
Iaz 709 400 56.4 
Var 870 601 70 
Total comună 3924 2140 55.9 




















Începând cu perioada anilor 1930 se îmbunătățește şcolarizarea, frecvenţa şi promovabilitatea şi ca 
urmare întâlnim absolvenţi a șapte clase mai bine pregătiţi, capabili să urmeze cursurile unui 
învăţământ superior. După reforma învățământului din 1948 şcolarizarea şi frecvența încetează a 
mai fi o problem, practic toţi copiii de vârstă școlară fiind cuprinși în învățământ şi peste 85-90% 
din ei au absolvit 7 şi apoi 8 clase, marea majoritate a acestora urmând cursurile profesionale sau 
liceale din Caransebeș. 

Amintim faptul că între anii 1962-1963 la şcoala din Var s-au organizat cursuri pentru clasa 
a-V-a la care materiile erau predate şi de unii profesori din Obreja ce se deplasau la Var în funcţie de 
numărul de ore pe care le aveau. Drept urmare a activităților meritorii desfăşurate, şcolile din cadrul 
comunei au fost citate de mai multe ori ca exemplu pozitiv în cadrul Raionului și apoi judeţului. 

Pentru realizarea școlarizării şi a promovabilităţii redăm în cele ce urmează o situaţie pentru 


anii 1950-2009 la școala din Var.” 


















































Anul Şcolar Copii de vârstă Înscrişi Promovaţi Repetenţi 
şcolară 

1950-1951 50 50 46 4 
1951-1952 43 43 4l 2 
1952-1953 39 39 38 1 
1953-1954 52 52 50 2 
1954-1955 SI SI 50 | 
1955-1956 50 50 49 1 
1956-1957 55 53 50 sI] 
1957-1958 57 56 56 = 
1958-1959 50 50 50 = 
1959-1960 52 52 52 

1960-1961 - - - - 
1961-1962 56 54 SII) 3 
1962-1963 41 4l 39 2; 























“ Arhiva Şcolii Generale Obreja. 
70: 
ibidem. 

1963-1964 54 54 54 - 
1964-1965 48 47 47 = 
1965-1966 44 + H = 
1966-1967 40 40 40 = 
1967-1968 27 27 27 = 
1968-1969 32 32 92 = 
1969-1970 28 28 28 - 
1970-1971 27 27 27 - 
1971-1972 29 29 28 i 
1972-1973 26 26 26 = 
1973-1974 28 26 26 - 
1974-1975 29 29 29 - 
1975-1976 31 31 29 2. 
1976-1977 42 42 38 4 
1977-1978 36 35 34 1 
1978-1979 34 34 34 - 
1979-1980 31 31 31 - 
1980-1981 29 29 29 - 
1981-1982 33 32 30 2 
1982-1983 33 33 30 3 
1983-1984 29 29 29 - 
1984-1985 30 30 30 = 
1985-1986 34 32 ii | E32 - 
1986-1987 28 28 28 - 
1987-1988 34 34 32 2 
1988-1989 34 34 31 3 
1989-1990 31 30 30 E 
1990-1991 28 26 26 - 
1991-1992 29 29 29 = 
1992-1993 28 28 28 - 
1993-1994 ŞI 31 30 1 
1994-1995 31 30 23 2 
1995-1996 28 28 28 - 
1996-1997 27 27 27 - 
1997-1998 27 S 26 26 = 
1998-1999 28 28 26 2 
1999-2000 32, 30 30 - 
2000-2001 36 29 25 1 
2001-2002 13 13 13 - 
2002-2003 II LII La! - 
2003-2004 16 16 16 = 
2004-2005 20 20 20 - Ș 
2005-2006 20 20 20 - 
2006-2007 24 24 24 - 
2007-2008 17 17 17 = 
2008-2009 15 15 14 = 





A existat și o serie de greutăţi în privinţa școlarizării și a promovabilităţii datorate în mare 
parte greșitei înțelegeri a democraţiei în politica şcolară promovată după 1948 și mai ales procedeele 
organelor conducătoare prin care în special după anii 1970 direct sau indirect se făceau presiuni 


asupra cadrelor didactice de a promova pe toți elevii. Cu toate greutăţile întămpinate în lungul drum 

parcurs de la înființarea școlilor din comună dintre cei ce le-au pășit pragul mulţi au absolvit şcoli de 
grad superior. 

Prin şcoala de la Var au trecut deasemeni mulţi oameni care s-au remarcat în viaţa socială a 
satului sau a altor sate. Dintre aceștia amintim preoţii: Bistrian Sinesie, Sârbu Eftimie, Şuşoi 
Nicolae, Ostrovan Ioan, loan Bocicai, Eftimie Sârbu, Petru lana, lon Cărăbea, Ion Jula; profesorii şi 
învățătorii: Sârbu Nicolae, Florica Șuşoi, Nicolae Bojin, lova Muroni, Ana Jurca, Maria Boldujel, 
Floarea Munteanu, Ciric Romulus, Ruja Cuzma, Floarea lana, Ana Bojin. 

Dintre cadrele cu pregătire tehnică amintim pe: Bocicai Dimitrie, Ion Bojin, lanăş Albu, 
Dicu Jula, Nicolae Cărăbea, Ion Ciutean, Petru Borlovan, Maria Belean, Floarea Şuşoi, Viorica 
Munteanu, fraţii Gheorghe și Mariana Pârvu, Rodica Șuşoi (Negrei), Dorin Şuşoi, Iconia Boşcai şi 
Nicolae cărăbea. Din Var au plecat mulți medici și asistenți medicali ca de exemplu: Ion Pavel, Ana 
Şuşoi, Nina Albu, Gheorghe Ciorogaru, Nicolae Cărăbea şi Maria Balint. Să amintim şi juriștii: 
Petru Duda şi Floarea Munteanu, precum și economiștii și contabilii Nina Muroni, Elisaveta Lazăr 
şi Mariana Muroni. 

După cum s-a mai arătat în preajma anului 1770, copiii care doreau erau învăţaţi de diferiţi 
săteni ştiutori de carte, mai ales de cantorii bisericeștii care “cunoșteau buchiile”, ştiau cântările 
bisericești şi poate și puțină socoată.”! 

“După 1748 şirul dascălilor se întrerupe până în anul 1808 când funcţionează ca învățător 
loan Stan la Var. Anul 1808 este singurul an în care găsim toţi învățătorii care au funcţionat la 
şcolile din comună. La Var după Ioan Stan pe o perioadă de 100 de ani, adică între anii 1808 şi 1908 
şirul dascălilor este amintit pe frânturi: în anul 1812 este amintit învățătorul Nicolae Prisăcean, Isaia 
Ştefănigă, în anul 1876 când Şcoala comunală din Var s-a transformat în şcoală confesională este 
amintit învățătorul Pârvu Ion, un alt conducător al şcolii din Var este Petrică Balint, între anii 1895- 
1899 la Var este învăţător Ion Ionescu. Din această dată până în 1927 semnează în cataloagele școlii 
învățătorul Elisei Ştiopul. În anul 1903 școala din Var are registru, iar în anul 1910 funcţionează ca 
învățător Andrei Șchiopu având un număr de 53 de elevi.”? 

După 1918 anul Marii Uniri sau străduit să împărtăşească ştiinţa de carte, de data aceasta 
însă în limba maternă dascălii care până atunci erau obligaţi să predea în limba ungară.'? De la 
această dată se întâlnesc următorii învăţători: până în anul şcolar 1940-1941 învățătorul Nicolae 


Sârbu precum şi învăţătoarea Florica Șușoi (Dobreanu) până în anul şcolar 1952-1953. Tot în aceşti 





”* Informatii primite de la preot paroh Sârbu Eftimie. 

7 PARVU ION; SANDU VALENTIN, op.cit., pp. 126-147. 

” În anul 1880 s-a introdus limba maghiară în școala confesională din Var. 

ani se mai întâlnesc învățătorii Traian Babescu în anii 1942-1944, Constantin şi Ecaterina Sider în 
anul 1944-1945 și Bojin Nicolae începând cu anul 1945. Din anul 1948 când are loc reforma 
învăţământului încadrarea cu învăţători nu cunoaște practice mari modificări. Astfel întâlnim la Var 
același învăţător Nicolae Bojin alături de care mai funcţionează Maria Stan (Boldujer), Stela 
Munteanu, Iuliana Don, Maria Ionescu, Elena Munteanu și în anii în care au funcţionat și clasele a- 
V-a și apoi a-VI-a au fost încadraţi ca profesori suplinitori Cătălina Ambruş și Nicolae Ştefănigă.'* 
La Var grădinița funcţionează din anul 1974 avâd la dispoziţie însă o sală de clasă de la 
şcoală. Activitatea la acestă unitate de învăţământ a fost condusă de educatoare Sofia Păsulă în 


perioada anilor 1974-1976, Maria Năsturel 1976-1977, Maria Bătrânu 1977-1980, Ana Jurca 


(Mărcuș) 1980-1982, apoi ana Floare din 1982 care este educatoare până în prezent.” 





Invăţătoarea Ana Mărcuș, În mijlocul elevilor. 


La şcoala din Var funcţionează ca titulară în prezent învăţătoarea Ana Mărcuş (Jurca). Cu 
ajutorul bunului Dumnezeu scriu despre mama mea, căreia cu smerită recunoștință îi aduc sincere 
mulțumiri pentru faptul că exist şi că m-a îndrumat spre ceea ce sunt și ceea ce fac astăzi. Cu 
înțelepciune părintească m-a povăţuit și s-a ostenit în vederea formării mele profesionale, m-a 
pregătit, m-a sprijinit pentru a duce la bun sfârşit misiunea pentru care am fost chemat. 

Nepoată a vrednicului învăţător Nicolae Sârbu, este a doua fiică a familiei pădurarului Jurca Serghie 
şi Floare, născută la data de 4 august 1959 în localitatea Var. Copilăria și școala primară şi-a 
desfășurat-o în satul natal Var între anii 1966-1970, ciclul gimnazial între anii 1970-1974 la Liceul 
Nr.1 actual Traian Doda din Caransebes. În anul 1974 se înscrie la Liceul Pedagogic pe care îl 


absolveşte în anul 1978 secţia Învățător. Odată cu terminarea şcolii îmbrățișează meseria de dascăl 





”* Arhiva Scolii Primare cu clasele I-IV Var. 
7 Informatii primite de la invățătoarea Mărcuş Ana. 

pe care o numeşte: “o artă, arta de a modela suflete şi de a forma caractere...a fi dascăl înseamnă a fi 
părinte de două ori, înseamnă să fi actor, să joci un rol pregătit cu migală şi răbdare” Astfel din 
toamna anului 1979 profesează la Școala primară clasele I-IV din Var. Şi cum orice lucru îşi are 
firescul lui în anului 1984 se căsătorește cu tânărul teolog Marian Mărcuș (tatăl meu), având 3 copii 
dintre care unul este chemat la sânul Tatălui. Câţiva ani mai târziu urmează cursurile Facultăţii de 
Teologie Ortodoxă “Sfânta Muceniţă Filoteia” din Piteşti secția Teologie- Asistenţă socială 


absolvind-o în anul 2003. 

V. PROBLEME DE ETNOGRAFIE ŞI FOLCLOR ROMÂNESC 
V.1. Limba. Particularităţi lingvistice. 

Graiul satului Var are fonetismul specific dialectului bănăţean: frace( frate), cinără (tânără), 
unge (unde), dulșe (dulce), șinși (cinci); sânje (sânge); jinere (ginere). 

Foarte multe cuvinte au o formă mult mai apropiată de cea originar latină: dzi (zi) lat. dies; 
scamn (scaun) lat. scamnum; călcâni (călcâi) lat.calcaneum; pră (pe) lat. per. Unele vocale se 
pronunță în sat ca și în aproape întreg Banatul: lapcili (laptele), peşcili (peştele), iar vocala „u ” 
cunoaște forme diferite de cele literare: luvat (luat).7€ 

Graiul bănăţean dovedeşte că a păstrat mai mulți termeni din latină decât în restul teritoriului 
daco-roman; de exemplu verbul a cure, care înseamnă a alerga. Limba folosită de vărăni cunoaşte și 
unele influențe ale limbilor germană: crumpei (cartofi); sârbo-croată: gost (musafir) şi maghiară: 
marvă (vite). Toate acestea exercitate atât în graiurile naționalităților conlocuitoare în sat şi pe Valea 
Bistrei, dar şi sub aspectul oficial al limbilor respective, în anumite etape istorice, au dus la un 
nucleu de termeni specifici Banatului: sobă (cameră), uică (unchi),golâmb (porumbel), foale (burtă), 
piparcă (ardei), părădaisă- paradaisă ( roşie), cărora li se adaugă și câteva trăsături morfologice ca: 
mi-s (eu sunt), ni-s (noi suntem), a zuita (a uita). 

Influenţa limbilor străine a constituit o „barieră” în calea dezvoltării şi cultivării limbii 
române, cauzele fenomenului fiind multiple. Dintre aceste cauze este suficient să amintim doar una 
şi anume: mediul poliglot al Banatului. 

După cum se știe, în Banat, ca și în alte părţi ale pământului românesc, s-au așezat, de-a lungul 
istoriei, diferite naţionalităţi. Important e faptul că între români şi naţionalităţile conlocuitoare s-au 
stabilit relaţii fireşti de prietenie, relaţii bazate pe stimă şi prețuire reciprocă, pe respect și pe 
omenie. Datorită acestui mediu poliglot, asupra limbii române s-au exercitat diferite influențe 
fonetice şi lexicale, cele mai puternice fiind influenţele germane şi sârbo-croate. Aceste împrumuturi 
n-au constituit nicidecum vreun „pericol” pentru limba română, deoarece împrumuturile respective 
au fost profund asimilate de graiul vorbitorilor, au fost întocmite şi formate după fonetica limbii 
române. Românii bănăţeni n-au conştiinţa că utilizând elementele respective, n-ar vorbi corect 
românește. Ei își apără cu destulă îndârjire graiul, dialectul lor, considerându-l ca o particularitate 


între graiurile din celelalte zone ale României. Particularitatea graiului bănățean cade pe 





7 Tincu VELEA NICOLAE, „Noul atlas lingvistic român pe regiuni, Banat”, (Bucureşti, 1980), p.65. 
7! IEREMIA Ghiţă, „Județele Patriei, Caraş-Severin, Monografie”, (Bucureşti, 1981), pp.242-243. 
70 















































| 


ID 


LL 





transformarea lui „ d” în „g”, a lui „c” în, ş”, a lui „, e” în „i”, precum şi transformarea lui ,, pre” în 
„pri 8 

Mai jos o să enumăr câteva cuvinte din zonă: 
Piparcă= ardei, părădaisă= roşie, orman= dulap, bunari= fântână, procoviță= pătură, sobă= cameră, 
zaicin= ulei, obor= curte, lăvor= lighean. 
V.2. Locuinţa văranului | 

În cadrul unei gospodării ţărăneşti, casa reprezintă cea mai important construcţie a acesteia, 
legată fiind de una din cele mai stringente nevoi omenești, aceea de adăpostire. Majoritatea 
locuinţelor dacilor erau construite din lemn şi acoperite cu paie, locuinţe ce s-au menţinut pe tot 
parcursul perioadei medievale și până în primele decenii ale secolului al X-lea, lemnul numărându- 
se printre materialele de bază în construirea caselor, anexelor gospodărești şi chiar bisericilor din 
mediul rural. 

Văranul își construiește singur casa, de cele mai multe ori casa este zidită, din pământ 
bătătorit , mai târziu, din cărămidă crudă, bârne cioplite, din buşteni care sunt așezate una peste alta 
iar acoperișul din şindrilă, în general, în două ape, iar o caracteristică a caselor grănicerești este acea 
că acoperișul din faţă avea o teşitură, aceasta nefiind de regulă obligatorie. Fundamentul caselor era 
din piatră adunată cu migală și trudă din albia râurilor, nu era prea adânc, iar la suprafață aceasta se 
ridica de la 0,5 la 1 m. “Pereţii de regulă erau văruiți şi mai rar colorați. La construcţia casei nu se 
folosesc cuie sau balamale din fier. Balamaua ușilor este făcută din lemn, iar încuietorile sunt nişte 
zăvoare tot din lemn care se deschid de multe ori printr-un artificiu cunoscut doar de gazdă. La 
ferestre, geamurile au de obicei unul sau doi ocheţi mici prin care pătrunde lumina, fiecare având 
câte două canaturi, prevăzute mai târziu cu obloane ce se închideau la mijloc, fixându-se în rama 
geamului cu ajutorul unor cârlige. Fiecare canat al geamului avea câte două ochiuri de sticlă. Uşile 
şi ferestrele nu se vopseau. La început, se spălau cu apă caldă în care se puneau paie de ovăz şi astfel 
lemnăria căpăta culoarea brun-gălbuie. Mai târziu, însă, lemnăria geamurilor şi a ușilor se vopsea. 
de regulă în culoarea maro. 

Casele grănicereşti aveau pivniţă de obicei săpată sub casa din napoi, având pereții zidiţi din 
piatră de râu, acoperiți cu grinzi și scânduri groase din lemn de stejar. Intrarea în pivniţă se făcea din 
curte, pe trepte din lemn de stejar sau dale din piatră, sub un acoperiș de şindrilă, un fel de şopron 


sau numai o prelungire a straşinii rezemată pe stâlpi de stejar. Ușile se confecţionau din lemn de 





"5 Tincu VELEA NICOLAE op. cit. , p. 235. 

esenţă tare şi se închideau cu un răcher (zăvor) confecţionat din lemn de esență tare, mai târziu, 
acesta a fost înlocuit cu unul din fier. 

Fațada casei se tencuia de sus şi până jos la fundament și se văruia. Spaţiul dintre geamuri și 
de deasupra lor se ornamenta. Oranmentele executate pe fațadă erau variate, atât ca formă cât și ca 
dimensiuni. Pentru o mai bună înțelegere, le putem grupa în: elemente geometrice, elemente florale, 
elemente zoomorfe şi mai rar întâlnite elemente antropomorfe. În general elementele ornamentale nu 
apar izolate, ci sunt grupate armonios. Din rândul elementelor geometrice fac parte liniile drepte, 
orizontale în formă de brâuri, verticale sub formă de coloane, sau folosite ca și chenar, linia frântă 
folosită tot ca și chenar asemenea dintelui de lup, cercul, pătratul, dreptunghiul şi rombul. Din 
motivele florale fac parte ghivecele cu flori, copaci, în special foioasele și brăduţul. Motivele 
zoomorfe sunt executate prin excizii reprezentând cocoș, păsări cântătoare de pădure, cai şi alte 
animale. Din motivele antropomorfe mai des era folosită perechea umană.””” Aceste motive 
ornamentale au rădăcini în vremuri îndepărtate, în epoca neolitică, toate având la bază anumite 
credinţe sau obiceiuri. 

“Construirea clădirilor de locuit se făcea cu aprobarea autorităţilor militare trebuit a fi 
respectate anumite reguli ca: toate clădirile destinate a fi locuite să se construiască din materiale 
solide, iar casele să contribuie la înfrumusețarea localităţilor grănicereşti. La construirea caselor, pe 
lângă faptul că trebuiau să le construiască din material solid, trebuiau să mai respecte anumite 
cerințe cum ar fi aceea că: locuinţele să fie înalte şi luminoase iar între clădiri să fie o distanță 
corespunzătoare. Toate clădirile destinate ca locuinţă trebuiau să poarte un număr de ordine scris pe 
o tăbliță fixată la intrarea principală. O casă nouă construită era înregistrată cu numărul următor 


ultimului număr din sat, chiar dacă clădirea s-a construit între alte case care aveau deja număr.”80 





” GRoza LIVIU, “Arhitectura caselor grănicereşti”, în: rev. Studii şi comunicări de etnografie-istorie II, (Caransebeş, 
1977), pp. 53-58. 
* Bona P.; GRoza L.; Gumă N. “ Caransebeș- Contribuţii monografice”, (Caransebeş, 1990), pp. 91-92. 

Casă grănicerească din satul Var, construită la 1890. 


“Întreaga casă este compusă dintr-o cameră mare și o cuină (bucătătrie), de obicei în această 
cămăruţă se află unu-două paturi din lemn, o masă, un dulap, câteva scaune cioplite tot din lemn. 
Soba este clădită din lut, hornul de la bucătărie fiind din nuiele lipite cu pământ, focul este aprins 
direct pe pământ (la vatra focului). De asupra focului atârnă căldăroniu (ceaunul) în care se fierbeau 
bucatele. Sunt rare cazurile în care existau șpoierturi (cuptoare ) în casă, pentru fiertul mâncării. La 
adusul apei se foloseau tot căldăroanele ca şi la fiertul mâncării, cei mai înstariţi aduceau apă în oale 
de pământ (lut) ori ulcioare. Bligile (farfuriile) şi lingurile erau făcute din lemn. Cei înstăriți aveau 
blige din lut. Grânele sunt păstrate în lăzi special confecţionate (destinate) în acest scop, la fel era 
păstrat şi porumbul.”$! 

Vitele erau ţinute în grajdiuri (anexe ale gospodăriei), acestea se găseau situate în fundul 
curţii din faţă și paralel cu strada, alături fiind cocina de porci şi coteţul păsărilor. Între casă şi grajd 
era un spaţiu destul de mare, care constituia, aşa cum am mai văzut prima curte numită obor sau 
voreţ. Din stradă se putea intra în această curte printr-o poartă mare confecționată din scânduri de 
lemn de brad aşezate în formă de parchet sau traforate în partea superioară. Fânul pe timpul iernii 
era ţinut în clăi. Vara vitele stăteau pe pășune astfel era asigurată cea mai bună hrană. 

“Aproape ca o regulă generală fiecare gospodărie grănicerească, avea, în afara perimetrului 
vetrei satului, o altă casă numită sălaş care era construit după aceleaşi reguli ca şi casa din sat şi era 
folosit ca adăpost pentru familie şi animale în timpul muncilor agricole. Rolul acestor sălașe va 


creşte simţitor după desființarea regimentului, când sălașele au devenit o a doua locuinţă a ţăranului 





* Informaţie primită de la Ciric Maria (femeia din imagine). 

bănăţean. Tot din arhitectura populară grănicerească fac parte şi morile de apă. Pe firul tumultos al 
apelor de munte se construiau, prin asocierea mai multor familii grănicereşti, aceste mori la care prin 
programarea stabilită încă de la început, se rânduiau la măcinat toţi membrii comunităţii morii 

respective.”8? 


V.3. Portul văranului 





Familia lacubescu din Var 


Îmbrăcămintea văranului pe timpul verii, constă dintr-o cămașă brodată, în unele cazuri şi 
din izmene ţesute din pânză de in, pe cap poartă o căciulă (clăbăţ) care de obicei este albă ori neagră 
din blană de miel sau oaie, iar în jurul brâului o curea lată din piele numită praşchie sau brecire 
ţesută în război cu diferite modele. Țăranii avuţi se îmbracă adesea fără să ţină cont de anotimp şi cu 
şubă de culoare albă. Pe timpul iernii ei poartă un cojoc din blană de oaie sau veste numite becheșe 
(cojoc fără mâneci). Tot în acest anotimp se poartă iţarii (pantaloni groși). Picioarele sunt învelite în 
obele din lână, iar în picioare poartă opinci din piele legate cu nojiţe. 

Femeile pe timpul verii poartă o cămaşă de in împodobită la gât și mâneci cu fir de lână. 
Cămașa este strânsă pe corp, lungă până la glezne cu două oprege confecționate din franjuri de lână 
colorate în mai multe culori şi atârnă cu puţin peste genunchi atât în față cât şi în spate. Iarna 
îmbrăcămintei i se adaugă un cojoc. 

Găteala capului este deosebit de frumoasă, părul împletit este îmbodobit cu ace, pietre 


semiprețioase și salbă din galbeni mici de aur. 





* Bona P.; GRoza L.; Gumă N., op.cit., p. 92. 

Portul popular văran în sărbători: 

Portul popular al văranului, face parte din portul naţional românesc specific omului de la 
țară. O notă parte a portului (costumului) popular o constituie ceapsa, devenită astăzi podoabă de 
cap, care este alcătuită din rânduri de mărgele şi monede de argint. 

Ceapsa este alcătuită din două componente: fund si obadă. Fundul denumit și dos ori mijloc, 
are formă dreptunghiulară. După ce s-a decupat fundul se mai croiește încă un dreptunghi numit 
obadă, cunsocut sub numele de jănilă sau ciucă. Ca urmare a unei influențe dinspre Valea 
Almăjului, în Var a fost asimilat tipul de ceapsă cu fundul triunghiular, spre deosebire de cea cu 
fundul dreptunghiular care se poartă în satele din restul Văii Bistrei. 

Ciupagul (ia) este decorat cu table de mai multe culori, predominante fiind: negrul, roșul. 
bordo şi galben. Pe mâneci şi pe piept se asigură echilibru în coloritul îmbrăcămintei femeilor. 

Șirul podobelor femeiești se completează cu salbele de galbeni mici şi mari purtate în zilele 
de sărbători. 

Încadrându-se în tipul de costum cu două cătrânţe, portul tradiţional al femeilor se 
individualizează prin opregul cu ciucuri în locul cătrânţei de la spate. 

Opregul este confecţionat din păr de lână, care este multicolor, deasupra are un brâu care este 
ţesut din lână şi cusut cu lână şi mătase de mai multe culori, în context cu vârsta celei care o poartă. 
Cele tinere poartă culori deschise, cele mai în vârstă culori închise. 

Cătrânţa duce cu sine peste vremuri peisajul coloristic al câmpului, ceea ce dovedeşte că 
femeile aveau gustul frumosului şi darul de a eterniza natura. 

Poalele sunt țesute ca şi ciupagul din bumbac, in sau cânepă şi au un chenar lativ cusut după 
preferinţele celei care le poartă. 

În picioare se poartă opinci din piele cu obele care au colţul întors. Obelele sunt ţesute din 
lână colorată. 

Monumentalitatea portului este sporită de şubele albe uneori sure, ornamentate uneori cu 
şneor (şnur) negru. 

Costumul bărbătesc este deosebit, remarcându-se prin discrețţia lucrării. 

Cămaşa este țesută din cânepă, in sau bumbac cu ciurătură albă la gât, la mâneci şi jos la 
poale. Mânecile sunt prevăzute cu pumnașe (manșete). Este prinsă în jurul taliei (brâului) cu 
bricirea, care și ea este țesută din păr din lână de mai multe culori. 

Laibărul este țesut din lână şi este decorat cu sânioare, iar nasturii sunt din lemn. 


Izmenele sunt largi şi nu prezintă alte ornamente. 

Clăbăţul este podoaba capilară bărbătească din piele de miel. Clăbăţul este descifrabil şi în 
portul dacilor de pe Columnă (dacii tarabostes).5 

Obelele. Picioarele sunt înfaşurate în obele care sunt ţesute din lână şi se poartă cu colțul 
întors. 

Opincile: în picioare sunt purtate opincile care sunt confecționate din piele şi sunt legate cu 
nojiţe. 

Costumul călușerilor: cămașa este țesută din cânepă, in sau bumbac cu ciurătură roșie la gât, 
la măneci și jos. În partea de jos sunt prinşi ciocoţii roşii, la mijloc cămașa este prinsă în jurul taliei 
cu bricirea care este țesută în trei culori (roșu, galben şi albastru). Tot cu o bricire tricolor este 
petrecută peste umăr în diagonală. 

În costumul călușerilor tricolori se mai găsește și căciula care este de culoare neagră și are 
fixată pe ea o pană de fazan. În picioare tinerii poartă opinci care sunt legate cu nojiţe, iar de la 
genunchi până la glezne picioarele sunt înfăşurate cu benzi tricolore. În mână călușerii au un baston 
de alun înfăşurat și el cu panglici tricolore. 

V.4. Negeia sau Ruga 

Numele Nedeie aminteşte de vechile “nedei ale munţilor” cu caracter sacru, de mare bucurie 
și bună înţelegere între locuitorii ținuturilor montane. Astăzi nedeile se ţin numai în satele de la 
poalele munților, fiind legate de sărbătoarea hramului bisericii din sat. 

Negeia se sărbătoreşte în ziua hramului bisericii, această sărbătoare în zilele noastre a căpătat 
o notă laică. La Var hramul bisericii se sărbătorește la Duminica Tuturor Sfinţilor, data acestei 
sărbători variind în funcţie de Sfintele Paşti. În trecut Biserica sărbătorea două hramuri: la Duminica 
Tuturor Sfinţilor şi pe 26 Octombrie Sfântul Dimitrie. Astăzi hramul a rămas primul iar Sfântul 
Dimitrie este ocrotitorul satului. 

La această mare sărbătoare pe lângă localnici, participă şi o bună parte a rudelor și 
cunoștințelor, a goșcilor (musafiri), cum spunem noi bănăţenii. Este și un prilej de revefiire în sat a 
celor plecaţi, a fiilor satului. 

Cele trei zile de petrecere colectivă, ilustrează in contemporaneitate un aspect al modului în 
care de-a lungul istoriei, locuitorii acestor meleaguri și-au creat cadrul necesar păstrării unităţii de 
simţire şi manifestare spirituală. Pregătirea pentru negeie, începe cu mult timp înainte. Aproape în 
fiecare gospodărie, se face curățenie generală, începând din faţa casei şi până în grădină, pentru ca 


goşcii să fie primiţi așa cum se cuvine. 


* SrerănEscu L.D., “Arta veche a Banatului”, ( Timişoara, 1981 ), p.76. 

Femeile sunt preocupate din vreme, de confecţionarea costumului popular, lucrat anume și 
tot ele se îngrijesc de pregătirea bucatelor având în vedere că numărul goşcilor, va fi destul de mare. 
Bărbaţii se îngrijesc de tocmirea muzicanților. În prima zi de negeie, după-amiază muzicanţii sunt 
puși să cânte într-un loc special amenajat (exemplu: în balconul căminului), aici se adună întreg 
satul cu goşcii lor. 

Negeia este deschisă cu o horă, care este condusă de preotul satului cu ani în urmă, în present 
încep doi tineri, care urmează să se căsătorească în anul respectiv, după care muzicanţii cântă 
ardeleana şi doiul specific jocului nostru bănăţean. Așa cum se desfăşoară prima zi de negeie, va fi 
și cea de-a doua zi. În cea de-a treia zi de dimineaţă feciorii satului, dar nu numai, impreună cu 
muzicanții merg la cimitir, unde cântă în amintirea celor morţi, la fiecare cruce la care sunt solicitaţi. 
După-amiază se iasă din nou la joc și se joacă până seara târziu. De remarcat, că la Var la negeie, 
țiganii aveau colonia lor, organizând separat balul, la care participau doar ei. De asemenea tineretul 
şi intelectualii satului, organizau bal, cu muzică usoară în curtea Căminului Cultural şi apoi în 
Cămin, unde au cântat formaţii care s-au bucurat de un mare succes în ţară. 


V.5. Claca 


Se pare că acest obicei este foarte vechi, unii locuitori spun ca îl cunosc de când se știu. 
Acest obicei se mai practică și în zilele noastre. 

Claca, era organizată în special în perioada de iarnă, dar nu numai. Când o familie avea lână 
de tors porumb de desfăcut, nuci de ales sau orice alte munci în gospodărie organizau așa numita 
clacă. Gazda chema prietenii, vecinii, rudele să vină acasă la ei. Cu o zi înainte, gazda se pregătea 
pentru clacă cu: boabe de porumb fiert, scoverzi (clătite) cu pelmez (gem) de prune, ţuică fiartă, 
sucitură (cozonac) cu măr şi nucă, servindu-le celor care participau la clacă. În general participanții 
la clacă erau tineri, care pe lângă ajutorul dat gazdei la diferite munci, ei cântau, jucau unele jocuri, 
totodata era un bun prilej pentru cei necăsătoriți de a se cunoaște mai bine între ei. De cele mai 
multe ori, prieteniile începute la clacă se terminau prin căsătorii. La asemenea şezătoare numită și 
clacă băieţii şi fetele cântau pe întrecute. Câte o fată, părută mai îndrăzneață începe să cânte: 


“ Bade ce te-ai mâniat 

Ce-ai cerut şi nu ţi-am dat 

Tu-ai cerut păhar cu miere 

Eu ţi-am, dat buzele mele.” 

De la masă, câte un fecior cu obrajii îmbujoraţi nu se lasă mai prejos şi începe: 


“ Nană chică galbănă 
Dorul tău, mă leagănă 
Şi mă leagănă frumos 
Să nu cad dîn leagăn jos 








Şi mă leagănă mereu 


Să ce iubesc numai eu.” 
Cântecele populare izvorâte din sufletul acestui popor, sunt nenumărate şi formează adevărate 


mărgăritare, astfel încât orice trecător prin aceste ținuturi se minunează de frumusețea lor.5* 
V.6. Măsuratul oilor 

Odată cu ivirea primelor semne ale primăverii, crescătorii de oi sunt preocupaţi de stabilirea 
datei și locului pentru măsurat. Însă data exactă nu se stabilește decât cu cel mult 4 săptămâni 
înainte de măsurat. După ce se stabilește data “măsuratului”, crescătorii de oi se preocupă în special 
de aprovizionarea celor necesare pentru întregul an. În primul rând stabilesc locul unde are loc 
măsuratul, apoi ustensilele necesare măsurării laptelui, stabilesc data urcării oilor la munte pe timpul 
verii, repararea stânilor, numărul animalelor cu care participă fiecare dintre ei materialele necesare 
preparării laptelui și a derivatelor din lapte cum ar fi: cheagul, sarea, iar în final hotărăsc numărul 
ciobanilor la paza oilor. 

În ajunul măsuratului, fiecare proprietar işi înseamnă oile care urmează a fi duse la munte şi 
îşi aleg mieii, berbecii și sterpele din oile cu lapte. Pentru a întâmpina cum se cuvine măsuratul 
femeile oierilor sunt preocupate din vreme cu confecţionatul hainelor de sărbătoare și se îngrijesc 
de pregătirea bucatelor. Fiecare dintre ele încearcă să pregătească cât mai multe și mai speciale 
bunătăţi culinare ca astfel nimeni să nu fie ca ele. 

Bărbaţii se îngrijesc de tocmirea muzicanților care nu au cum să lipsească de la acest mare 
eveniment al satului, şi nu în sfărșit pregătesc oile și terenul pentru măsurarea laptelui. 

În vederea evitării unor. rele care “se abăteau asupra turmei”, făcea parte cu ani în urmă și 
acel numit descântec al “luării laptelui” de la oi prin vrăjitorie. În primul rănd aveau grijă ca trecerea 
turmei să nu lase urme, șuviţe de lână, semne ce puteau fi folosite de cei ce ştiau “să ia laptele”. 
Crescătorii de oi mai aveau grijă ca nutrețul să fie stropit cu apă sfinţită, de asemenea făina de 
porumb, tărâţele de grâu şi sarea trebuiau obligatoriu sfinţite de preot. 


Erau şi cazuri când se reușea de către vrăjitori luarea laptelui, în acest caz se apela la 
descântătoare. Erau femei care ştiau “să aducă năpoi laptele”. Iată mai jos cum suna un astfel de 
descântec:  ““Audz lapce? a 

Unie ieşci luat? 

Unie ieşci descântat? 
Unie ieşci hoinărit? 
Părăsât? 

Dă-i fi luat dă la vaşi? 
Dă la oi 





* Informaţie primită de la Cuzma Iconia. 

Vino lapce iar năpoi. 
La ate turmă dă oi.” 
În dimineața zilei de măsurat, pregătirile crescătorilor se desfășoară în mai multe planuri. 


Acasă femeile termină gătitul bucatelor, început cu 2-3 zile înainte. Bărbaţii merg la locul ales 
pentru măsurat, fac “staurii”, “strungă” şi şopru la strungă dacă timpul se arată a fi ploios. 

Când toate pregătirile au fost terminate, ciobanii bagă oile la strungă. La strungă sunt 
pregătite gălețile de muls care sunt impodobite cu flori și ceva mai departe cu flori “şiubăru” pe care 
este pusă o “străcătoare”. După ce își spală măinile fiecare mulgător, începe mulsul, laptele este pus 
în “şiubăr”, ori în alt vas adus în acest scop, apoi urmează a fi măsurat. În acest fel se continuă până 
toți crescătorii de oi de la acea stână au muls tot laptele. Momentele măsurării laptelui sunt urmărite 
cu mare atenţie de toți membrii stânii, de cantitatea de lapte obţinută acum, depinzând cantitatea de 
caș ce urmează a fi luată de fiecare proprietar pe toată perioada verii. 

Odată cunoscut modul de retribuire a fiecărui proprietar de oi pe toată perioada verii şi 
ordinea în care urmează să se succeadă la luarea caşului şi la păşunatul oilor, toate acestea fiind 
condiționate de cantitatea de lapte obţinută la măsurat, se trece la ultimul moment al acestui mare 
eveniment: petrecerea. Acest străvechi obicei de obşte, practicat în mare măsură şi de către daci, mai 
dăinuieşte încă și astăzi.% 

Tot de zeci de ani, la începutul verii, în iunie gugulanii urcă turmele de oi la munte, sub 
sceptrul Gugului, pentru a fi mai aproape de Zamolxe- zeul dacilor, despre care legenda spune că îi 
cheamă mereu pentru a plânge (odată cu ploile foarte frecvente la munte) înfrângerea dacilor în faţa 
romanilor, acum două milenii. La sfârşitul lui august turmele coboară în satele din vale, pentru a 
relua ciclul transhumanțţei în anul următor. Vârful Gugu (2290 m) se detașează din aspectul general 
al înălțimilor munţilor Godeanu, prin aspectul de muchie ascuţită ce domină toți munţii din jur, 
având o siluetă distinctivă. Acest vârf Gugu- muntele sacru al dacilor- a impus numele de gugulani 
locuitorilor din zona de munte a Banatului. Toţi gugulanii sunt mândrii de acest nume, dar cu atât 
mai mult vărănii care stăpânesc acest ţinut, cel mai înalt din tot Banatul şi cel mai aproape de 
Dumnezeu, au motive să fie cei mai “făloşi”. 

Aici pe aceşti munţi vegheaţi în permanenţă de vârful Gugu se găsesc cele mai bune pășuni 
montane: pajiștile alpine, (peste 2000 m) şi subalpine (1650-1800 m). Sub 1800-1700 m apar 
jnepenișuri ce fac trecerea spre pădurile de brad şi molid. Vegetaţia alpină este străns legată de 
solurile acide și de condiţiile climatic cu temperature scăzute şi vânturi puternice. Schimbările 


climatic sunt fregvente chiar în timpul unei zile, specific climatului montan. De altfel, această zonă 





“ Informaţie primită de la Cuzma Ion. 

montană este locuită numai sezonier- pe timpul verii în stânele ciobanilor bănăţeni, amenajările 
turistice lipsind. Ciobanii ajutaţi de câini puternici şi credincioși ţin adesea piept atacurilor urşilor și 
lupilor, chiar în acest început de mileniu III. Poate pentru Europa este o poveste, dar pentru noi 
românii este o realitate, o problemă de curaj şi demnitate, iar pentru alţii o enigmă ca şi păstrarea 
“insulei de latinitate” a poporului și limbii române în S-E Europei. Liniştea de mâine zi este dată de 
zborul avântat al vulturilor spre albastru cerului, de cântatul cocoșului de munte şi de fulgerătoarea 
alergare a caprelor negre ce întregesc viața zilnică a muntelui înfrățit cu omul.56 

Munţii Țarcu fac parte din Carpaţii Meridionali, grupa Retezat- Godeanu, ocupând partea de 
N-E a acesteia, până la culoarele tectonice Timiş, Cerna și Bistra ce o mărginesc în vest şi nord. În 
S-E, munţii Țarcu sunt mărginiţi de râul Rece, râul Şes şi râul Mare, care îi despart de munţii 
Cernei, Godeanu și Retezat. Cea mai înaltă treaptă se situează la peste 2000 m altitudine şi cuprinde 
culmile cele mai semeţe ale munţilor Țarcu, masivele : Țarcu (2190 m), Baicu (2123 m) și Bloju 
(2162 m), având o vedere de ansamblu asupra întregii zone înconjurătoare. 

Stânile vărănilor sunt accesibile din mica stațiune Poiana Mărului, de unde pornește plaiu” de 
lângă păstrăvărie. Drumul este anevoios solicitând trupul la maxim, timpul până la stână durând 
chiar și opt ore de mers pe jos, ca și viaţa oamenilor din zona munţilor înalți. Viaţa oierilor era în 
fiecare clipă expusă riscului, redăm astfel o întâmplare petrecută în munţii Țarcu în anul 1910: 

* Voiesc însă să amintesc, că încât priveşte pe locuitorii din Var, încă în luna Mai 1910 ni sta 
anticipat nenorocirile; căci pornind proprietarii de oi la munte, or poposit peste noapte la locul 
obișnuit de zeci de ani, anume la “Priboiu mic”,- i-a ajuns urgia lui Dumnezeu, să desfăcură nuorii- 
după istorisirea celor scăpaţi de potop- aprinseseră aerul şi apa, cutremura ceriul şi pământul, 
punând la grea încercare pe sermanul român grănițer dela gura Bistrei şi Valea Almașului, la întreg 
comitatul Caraș-Severin. 

Şi-n Valea “Priboiu mic” în aceea noapte fatală, puvoiul de ape, întovărăşit cu lemne și petrii 
mari, sfârşi viaţa a cinci tineri vărani, în etatea între 15-32 ani, peste 250 oi, 6 cai, trăsuri, câini şi 


merinde.” 


V.7. Drumul gugulanilor 


Un obicei pierdut, o sursă de câștig, un renume câştigat, acel “gugulan cu car cu meră” a 


rămas o amintire. Toţi gugulanii sunt mândrii de acest nume, dar cu atât mai mult vărănii, deoarece 





“ ITINEANȚU PETRU, coordonator, op.cit. pp. 24-26. 
“ Arhiva Bisericii: “Cronica Parohiei 1915” întocmită de preot Sinesiu Bistrianu. 

sub acest ținut din vârful Gugului 2290 m, îşi duc traiul păscând turmele cu oi, fiind cel mai înalt din 
tot Banatul și cel mai aproape de Dumnezeu, având motive să fie cei mai “făloși”. 

Zeci de ani gugulanii au coborât cu cociile cu meră și răchie în pusta Banatului, până la 
Recaş, Timişoara, Jimbolia, Vinga şi Arad, întorcându-se încărcate cu grâu şi porumb. 

Cântecul “Gugulan cu car cu meră” este un adevărat imn de suflet curat și deschis al nostru, 
al gugulanilor. 


Gugulan, cu car cu meră 
Și cu frumoasă muieră 
Mă dusă-i să cumpăr meră 
Şi cu ochii la muieră. 
Gugulanu-i om cumince 
EI ti-o spune dânăince: 
Eu vând meră, eu vând peră 
Dar nu vând a mea muieră! 
Gugulanu-i cu opinci 
Cu opinci şi buze dulci, 
Gugulanu-i cu obielă 
Și cu buze subțirele. 
Până la colectivizarea agriculturii, de regimul communist în 1962, locuitorii comunei Var, 


Străbăteau cu căruțele încărcate cu mere, drumul gugulanilor spre Pusta Banatului (Câmpia 
Banatului) pentru a vinde fructele pe bani sau bucate. Această deplasare dura cel puţin o săptămână, 
însă de cele mai multe ori, două săptămâni. 

“Acest drum, era pregătit cu mare atenţie. Se înțelegeau 2-3 familii, asupra datei plecării şi a 
locului de destinaţie. Cele necesare drumului erau pregătite cu mare chibzuinţă: căruţa pusă la timp, 
caii poteoviţi, limpașul, fân pentru cai, vase pentru pregătirea hranei și nu în ultimul rând încărcarea 
mărfii (mere, pere, nuci), în căruța cu arneu (coviltir) şi toste cele necesare. În ziua fixată porneau cu 
căruțele dimineața spre Iaz, Ciuta, Maciova, Peşteră și Căvăran (azi C.Daicoviciu). Aici pe izlazul 
de lângă podul peste Timiş făceau prima “slobozită” (oprire pentru odihna de peste noapte). Femeile 
pregăteau cina, iar bărbaţii hrăneau şi adăpau caii, supraveghind mica tabără, povestind tot felul de 
lucruri. În ziua următoare dis de dimineață porneau la drum prin Sacu, Jena, Găvoşdia, până la 
Lugoj. Aici era a doua slăbozită. Se interesau de prețul merelor în oraș şi pe sate de la cei ce se 
întorceau din pustă. Existau cazuri când se opreau chiar şi în Lugoj să vândă dacă cererea era mare. 
Dar, de obicei, îşi continuau drumul spre Timişoara. După 4 zile de drum, în a cincea zi dimineaţa 
ridicau arneul şi bunătăţile de mere, pere şi nuci îmbinate cu mirosul fânului atrăgeau primii 
cumpărători. Se adăuga frumuseţea şi sănătatea afişată a femeilor de la munte ce a dus la apariția 


cunoscutului cântec, amintit mai sus: “Gugulan cu car cu meră”. Dacă în piaţa din Fabric, era multă 

marfă rămânea doar o căruță, celelate mergeau în Cetate şi în Iosefin. Dacă piaţa mergea bine în 2-3 
zile marfa era vândută, întorcându-se astfel în aceeaşi formaţie spre casă. Cu banii câștigați 
cumpărau ce îşi propuneau din Timişoara, iar din sate cereale, fie pe bani fie la schimb pe fructe. 
Dacă nu mergea vânzarea în Timişoara, mergea prin satele laterale față de “drumul mare” unde 
vindeau numai pe cereale. Pentru un câștig mai bun şi sigur mergeau spre Arad, până la Vinga, unde 
era o piaţă foarte bună la Variaș, Sânnicolaul Mare și Deta. Mersul “în cale” nu era o simplă 
plimbare, presupunea un mare risc cu greutatea deplasării pe drumul de ţară, în condiţii de vreme rea 
şi o anumită nesiguranță față de rău făcători “hoţi la drumul mare”. 

Gugulanii, oameni de la munte învingeau toate riscurile, iar cu câștigurile cu greu agonisite 
porneau pe drumul de întoarcere spre casă la copiii cei aşteptau cu drag. Cu aceleași “slobozite” și 
cu atenţia sporită depănau povești la cină îmbunătăţită cu o găină friptă şi un vin de Recaș până 
noaptea târziu. 

La întoarcerea în sat, bucuria în familie era foarte mare. Cei ce erau pregătiți de plecare “în 
cale” veneau să afle cum merg treburile în pustă, plecând pe acelaşi drum: “drumul sugulanilor” %8 
V.8. Jocurile şi cântecele populare 

Obiceiurile şi jocurile populare sunt remarcate prin faptul că au un loc aparte în sufletul 
bănăţeanului, deoarece exteriorizează întregul trecut al populaţiei din această zonă cu un specific cu 
totul aparte satelor din zona Banatului de munte. 

Doinele “tărăgănate” exteriorizează refugiul, transhumanţa, reîntoarcerea la locul de baștină, 
munca în general şi dorul de viaţă și pace, iar cântecele mai repezi, “de doi, brâurile, poşovoaicele” 
şi toate celelalte jocuri vijelioase asemenea apelor Banatului în revărsare reprezintă anumite 
momente neprevăzute din viaţa populţiei cu diferite figuri de ritual, ca şi cum ne-ar povesti în 
desfășurarea lor, însăși istoria de mai bine de două mii de ani a poporului nostru. Ascultându-le, 
văzându-le plac oricui indiferent din ce zonă ar fi căci recunosc în ele poporul român. 

Un loc aparte în viața culturală a vărănilor îl are jocul căluşari. Acest minunat joc a fost 
pentru miile de spectatori care l-au privit o adevărată revelaţie. Fără a-l stiliza cum au făcut “başcii” 
din Pirinei sau scoţienii cu dansurile lor atât de asemănătoare cu ale noastre prin originea lor celtică. 
“Originea dansului se pierde în istorie. Unii cercetători îi atribuie vechimea din perioada greacă de 
la sărbătorile cunoscute sub numele de “saturnalii”, sărbători dedicate Zeului Saturn, Zeu care 
patrona muncile agricole şi roadele pământului., în care un loc de frunte îl ocupa muzica şi dansul şi 


bineînțeles ospeţele. 





“ Informaţie primită de la Jurca Floare. 

Jocul căluşarilor este cel mai vechi dans autohton. În ţara noastră primul care s-a ocupat cu 
descrierea jocului căluşarilor a fost Dimitrie Cantemir. 

Tinerii care doresc să facă parte din grupul călușarilor se adună în afara satului unde își aleg 
şeful formaţiei cunoscut sub numele de vătaf. Acesta trebuie să aibă calităţi deosebite, fiind mai în 
vârstă decât membrii grupului, care grup este format dintr-un număr impar. 

Odată grupul format, tinerii depun jurământul de credinţă repetând ceea ce le spune vătaful: 
Jur pe acest pământ 

Că-l voi cânta 

Că-l voi juca 

Că-l voi apăra 

Facem jurământ! 

Prin jurământul lor căluşarii se leagă să fie buni gospodari, buni dansatori (păstrători ai 
tradițiilor moștenite), dar şi buni luptători.* 

Melodia după care se execută dansul este sacadată ceea ce scoate în evidență ordinea şi 
dișciplina. Bunicii noştrii povestesc cu emoție momentele sărbătoreșşti petrecute atunci când jucau 
călușarul cu diferite ocazii. Atât “bătuta”, “umblata” cu cele 6 figuri, căluşarii redând pe toate cele 
12 figuri de la partea a doua reprezentând fazele anului solar şi zodiacul “hora căluşarilor” și mai 
ales arhaicul “brâu al căluşșarilor” reprezintă mersul astral în jurul soarelui. Amintim cu venerație 
câteva nume de vătafi în ordine ierarhică a axei temporare care şi-au scris numele în “cartea de aur 
al căluşarilor”. Cele mai de seamă nume de “vătaf” sunt: Harambașa Ion (Şolu) şi Bocicai loan. 

Pe bună dreptate se poate spune că vărănii de-a lungul timpului l-au jucat magistral, cu 
suflet, unitate și euritmie dând cadențelor farmec şi păstrând jocului, sensul mistic. Este suficient să 
afirmăm că jucătorii bănăţeni au cucerit prin armonia lor şi printr-o desăvârşită unitate şi aristocrație 
şi că publicul i-a răsplătit prin generoase şi nesfârşite aplauze şi ovaţiuni. 

V.9. Solişti instrumentiști şi vocali din Var 

Aceştia erau cunoscuţi şi apreciaţi în tot Banatul, dar în special în zona Banatului montan. 
Muzicanţi minunaţi ce au vrăjit prin instrumentele şi vocea lor pe toţi cei care îi ascultau primind 
răsplată un “mare renume”. 

Dintre soliștii vocali, pe lângă marele Achim Nica doinitorul Banatului, din Var s-au 
remarcat în mod deosebit: 
1.MATEONI OPRUŢ FLOARE născută la 6 iulie 1918 din părinţi cu înclinații pentru cântec. Tatăl 
a fost cantor în strana bisericii, iar mama a cântat în corul bisericii. Mateoni Opruţ Floare a urmat 


şcoala primară în satul natal şi de mică avea înclinații deosebite pentru lucrul de mână și cântat. Mai 





se Informaţie primită de la d-l col. (r.) Liviu Groza. 

întâi cântă apostolul la biserică, apoi la nunţi, la celelalte serbări din sat şi la înmormântări ca 
bocitoare. A fost culegătoare de folclor autentic din zona natală, din care își alegea cântecele pe care 


LI 


le armonia cu vocea sa caldă și răscolitoare. A făcut înregistrări cu “ Doina Banatului” din 


Caransebeș (1968) şi sunt cunoscute piesele: “Fată mare din Banat”; “Ia ieşi, mândruţo, pân” la 


Piz) 


poartă” şi altele. În anul 1971 a urmat o altă serie de înregistrări cu orchestra populară a Casei de 
Cultură din Caransebeş, condusă de Nicolae Purdele. A murit în anul 1995. 
2. LUCA NOVAC. Marele taragotist al Banatului s-a născut la 15 septembrie 1941 în satul Var. 
Luca Novac mai este numit și “Șarpele” deoarece în cântările sale reuşeşte cu foarte multă ușurință 
să întoarcă, să urce, ori să coboare sunetul încât toți se minunează. Provine dintr-o familie cu 
preocupări muzicale, tatăl său a cântat la saxofon, iar bunicul la clarinet. Încă de la 8 ani a cântat la 
fluier, apoi la saxofon şi ulterior la taragot- instrumental care prin talentul şi munca sa îl ajută în 
decursul anilor să urce treptele cele mai înalte. S-a afirmat încă din tinereţe fiind laureat al 
concursurilor de amatori din 1957 și 1966 și al Festivalului Balcanic din 1974. În calitate de 
saxofonist şi apoi taragotist îndrumat de Nicolae Perescu va face parte din Orchestra Populară 
“Doina Banatului” din Caransebeş. Va avea spectacole în ţară dar și în Ungaria şi lugoslavia. 

Deși fără prea multă şcoală poate fi asemănător oricând cu marele taragotist Dumitru Fărcaș. 

Din 1970 va activa ca solist la orchestra populară “Banatul” din Timişoara făcând turnee în: 
Coreea, China şi Mongolia. Şi-a cules melodiile din întreg Banatul și din anul 1976 devine 
colaborator al formaţiei condusă de naistul Radu Simion cu care se remarcă pe tot cuprinsul ţării, dar 
şi în Germania, Olanda, Franţa şi Suedia. Printre cele mai cunoscute piese ale sale amintim: “Doina 
oilor; Doiul lui Luca Novac; Balta Goznei”, etc. A făcut înregistrări la studioul Radio Timişoara, dar 
şi la Bucureşti cu Orchestra Populară a Radiodifuziunii sub bagheta iluştrilor dirijori: Victor 
Predescu, Ionel Budișteanu, Constantin Arvinte şi George Vancu. Alături de această neobosită 
activitate se adaugă apariţiile la Televiziunea Română şi cele șase discuri Electrocord, de casete 
audio nici nu mai vorbim. ă 

Alături de Luca Novac s-au remarcat şi fraţii săi: Gheza la trompetă, Cornel la acordeon și 
Silviu la saxofon. 
3.STANCIU PETRICA (TITĂ). S-a năcut la 24 ianuarie 1925 în localitatea Var unde a absolvit 6 
clase primare. S-a format în viața muzicală datorită talentului său și a dragostei faţă de trompetă. 

A cântat în Orchestra “ Lazăr Cernescu” din Caransebeş. Petru Stanciu zis Tită a început să 
cânte din anul 1950 sub îndrumarea unor muzicanți ca: moșul Novac, Horia Vasile și alţii din Dalci. 


A fost laureat la cele patru ediţii ale concursului de muzică populară la care participă alături de 

formaţia Caminului Cultural din Borlova. A cântat ani de-a rândul ca solist al orchestrei, sub 
îndrumarea competentă a dirijorului Nicolae Perescu. 

Împreună cu Orchestra Lazăr Cernescu a înregistrat un disc colectiv în anul 1960 la 
Bucureşti. A făcut înregistrări la Radio Timişoara în același an, fiind păstrate în fonetica de aur a 
studioului. Amintim cele mai de seamă piese ale sale: “Brâul lui Tită, Doiul lui Tită”, minunata 
doină “Izvorel cu apă rece”, etc. A murit în anul 1988.% 

V.10. Datini- obiceiuri, tradiţii creștine 

Datini şi obiceiuri locale întălnim și pe meleagurile Varului, vorba aceea: “Tot satul cu 
zănatul?, de fapt datinile şi obiceiurile sunt aceleași cu ale satelor învecinate. Unele din obiceiuri şi 
datini vechi au mai dispărut, luând locul altele noi, cele vechi nemaicorespunzând noirilor vremii. 
Aceste datini şi obiceiuri sunt legate fie de evenimentele mai importante din viaţa omului (naștere, 
botez, cununie, moarte) fie de anumite sărbători din cursul anului (ajunul Crăciunului, ajunul Anului 
Nou, ajunul Bobotezei, Boboteaza, la Joi Mari, în Săptămâna Patimilor, Nașterea Sfăntului loan 
Botezătorul, Sfântul Prooroc Ilie Tezviteanul, Cuvioasa Parascheva, Adormirea Maicii Domnului, 
etc). 

În cele ce urmează vom încerca să redăm cât mai fidel unele din aceste datini şi obiceiuri. În 
acest sens am apelat la informaţiile culese mai în vârstă precum și la amintirile noastre legate de 
datinile și obiceiurile satului natal. 

A.Obiceiuri străvechi la Naştere şi Botez 

Dacă prima persoană care intră în casă în ziua Anului Nou este de sex feminin, femeia 
însărcinată va naşte o fetiță. Femeii însărcinate îi este îngăduit să lovească pisica cu piciorul, pentru 
a nu da naștere unui copil “păros”. Femeia însărcinată nu are voie să fure căci îi va rămăne copilul 
“însemnat”. De asemenea femeii însărcinate îi este interzis să se mire de oameni handicapaţi fizic 
ori psihic ca să nu nască copii care să le semene. Cu siguranţă o gravidă va naşte o fetiță dacă îi 
“buzată” în această perioadă. Cu siguranţă o gravidă va naște băiat dacă are sarcina “foarte sus” fără 
ca o femeie gravidă să observe, i se pune sare pe cap. Dcaă ea duce mâna la faţă va face fecior, iar 
dacă duce mâna de la brâu în jos va face fată. 

Pregătirea Botezului constă în faptul că înainte cu o zi de botez, mama duce un coș cu 
merinde la moașă. În ziua botezului dimineața moaşa aduce hăinuţele noului născut și îl pregăteşte 
pentru a merge la biserică. Tot moașa aduce şi o lumânare la care pune pânză (crâșmă) legată cu vol 


(aţă groasă). În timpul botezului mama nu merge la Biserică, ea stă acasă şi efectuează o serie de 


” ITINEANȚU PETRU, coordonator, op.cit.„pp.222-223. 

activități cum ar fi: citește, scrie, socotește, lucrează, joacă, cântă, toate acestea le face pentru ca 
noul născut să fie înțelept, harnic, jucător, etc. 

Aceste obiceiuri se păstrează și astăzi. Între botezul pruncului şi lucrurile pe care le face 
mama în casă este o strânsă legătură prin rugăciune și credința mamei că prin nașterea din nou a 
pruncului “din apă și din Duh”, prin Sfânta Taină a Botezului, Dumnezeu îi va trimite darurile 
înţelepciunii, ale hărniciei, cinstei, toate dorinţele bune ale mamei, pruncului, ca să fie fericit în 
viață. 

De la biserică în drum spre casă, moașa cu copilul în braţe se opreşte la toate fântânile 
întâlnite în drum şi zice: "aşa să vină copiii la fata mea, cum vine lumea la fântâna asta”, dacă 
micuțul era băiat zice: “să vină fetele la el, ca lumea la fântână”. 

Când ajung acasă sunt așteptați de mamă cu fereastra deschisă și ţinând o oglindă în mână 
întreabă moașa: 

-Mama-ştie copilul să scrie? 

-Moaşa-ştie 

-Mama-știe copilul să joace? 

-Moașa-știe 

-Mama-ştie copilul să socotească? 

-Moaşa-ştie 

De fiecare dată întreabă şi i se răspunde de trei ori. 

Copilul născut nu se lasă singur până la botez. În cazuri excepționale, când familia este 
nevoită să-l lase singur, se pune lângă copil un cuţit, un obiect de fier sau tămâie, o carte de 
rugăciune ca armă împotriva răului ca “să nu se prindă nimic de el”. 

După botez urmează ospăţul (petrecerea) care are loc în după-amiaza aceleiași zile. La masă 
se serveşte răchie și apoi mâncare ca la nuntă. După ce se serveşte masa, invitţii îl cinstesc pe noul 
născut cu daruri şi cu bani. Pe toată durata ospăţului nu lipsește nmuzica, cu ocazia acestui 
eveniment fiind tocmiţi lăutari. 

Practici si obiceiuri legate de noul născut:La prima scaldă se pune în trochiță (văniță) mai 
multe obiecte. Oglinda să fie fălos, aur să fie căutat ca aurul, bani să fie bănos. Tot la prima scaldă 
se mai pune și o pană de rață, să-i placă scalda ca la rață. Apa, este bine să fie aruncată la rădăcina 
unui pom. Ca să nu fie “geochiat”, noului născut i se leagă o aţă roşie la mână. Când mergi în vizită 


la un nou născut e bine să-i pui în leagăn bani şi să-i zici: “na să fi bănos”. 

Copilul să nu se joace cu focul căci se va urina noaptea în pat. Dacă plânge mult este bine să i 
se mute căpătâiul la picioare. Dacă copilul mic se uită înapoi printre picioare, se zice că în curând va 
avea un frăţior. Este bine ca atunci când vezi un copil mic să-i pui în scutece o scamă de la tine şi să- 
i zici: “îţi dau puţin somn”, ori “să dormi ca mine”. Este bine să scuipi copilul mic de trei ori, să nu 
îl deochi. 


B.Obiceiuri străvechi la Nuntă 


p 





Gheoghe și Maria Ciric 

Prima condiţie a unei căsătorii era legată de vârsta tinerilor. Băieţii trebuiau să împlinească 18 
ani, iar fetele 16 ani, altfel nu puteau să se căsătorească. Cu toate acestea, de multe ori au fost 
constatate abateri de la această regulă. De asemena o altă condiţie era legată de gradul de rudenie 
între cei doi viitori soţi. Căsătoria era oprită între “verii întâi” şi “veri de-al doilea”. Atunci când 
tinerii nu îndeplineau condiţiile menţionate mai sus şi relaţiile dintre ei erau atât de puternice încât 
nimeni şi nimic nu-i putau opri, flăcăul “fura de la părinti” fata, şi o ducea la el acasă. 

Peţâtul (cererea în căsătorie de la părinţi), este un element component al obiceiului legat de 
căsătorie. Viitorii “cuscrii” iau legătura in direct prin intermediul prietenilor, rudelor în problema 
realizării căsătoriei. Dacă părţile se pun de acord prin trimişii lor, peţâtul avea loc. Când mergeau în 
peţât, junelui i se arunca o pisică în spate. Dacă se agăța pisica de spatele tânărului, atunci aveau 
noroc la peţât, iar de nu se prindea, peţâtul era fără noroc. Intrând în casă peţâtorii întrebau: “Aveţi 
otavă bună de vânzare?” Dacă părinţii fetei doreau ca tinerii să se căsătorească se răspundea: 
“Avem, avem, poftiţi înăuntru”, iar dacă nu doreau se răspundea: “Otavă nu avem, numai paie”. 


Gazdele sunt anunţate din timp că vin peţitori pentru a se pregăti acest eveniment. Când pețitorii 
87 





ajungeau erau invitați la masă și deşi se cunoşteau bine scopul vizitelor, la început se dicuta despre 
vite, semănături, despre vreme, aspect diverse ale vieţii obștești şi abia într-un târziu se discuta 
scopul vizitei. Tot acum se pune în discuţie zestrea fetei cu care va veni noră: cât pământ, câte 
capete de vite, galbeni, etc. Părinţii fetei aveau pretenţii ca de exemplu, să fie fata “scrisă la casă”, 
etc. Acum la această masă se hotărăște şi ziua când va avea loc logodna (căpara). 

Acest obicei în zilele noastre s-a pierdut, acum tinerii se înţeleg ei, pregătesc terenul şi dau 
întâlnire părinţilor. 

Tatăl băiatului și al fetei își anunțau rudele apropiate cu câteva zile înainte să ia parte la 
logodnă. Urmează apoi petrecerea cu mâncare, băutură și muzică. După logodnă, tinerilor le este 
permis să stea mai mult timp împreună să meargă la petreceri dar şi la munca câmpului. În acest 
mod tinerii au ocazia să se cunoască mai bine. 

Cu trei săptămâni înainte de nuntă preotul anunţă în biserică trei duminici la rând, nunta care 
urmează a fi, oamenii le ziceau “cele trei strigări”. În ultima duminică dinaintea nunţii, rudele 
apropiate tinerilor merg cu plosca prin sat și fac chemările la nuntă. 


x 


Pregătirea pentru nuntă: viitorul mire are grijă să “arvunească” muzicanţii pentru nuntă. De 
obicei muzicanţii sunt găsiți în zilele de târg la oraș (joia), dar și la noi în sat sunt muzicanți. 

Stagul-naşul are obligaţia de a pregăti “stagul”. Acesta este compus din boată (bât), tricolor, 
un batic, panglici multicolore și flori. 

Stăghişul-cel care poartă stagul în timpul nunţii, este un prieten bun al mirelui, fiind numit de 
acesta. Obligatoriu “stăghişul” trebuie să fie flăcău, un bun dansator, el joacă tot timpul cu stagul în 
mână sau pe umăr. Stăghișul trebuie să fie vigilent pentru a nu i se fura “stagul”. În cazul în care i se 
fură, el trebuia să-l răscumpere cu bani și pe deasupra se face de râs în fața celorlalți nuntași. 

Plosca-poate fi din lemn, sticlă sau porțelan, este gătită cu o basma cu “șiocoți”, flori și 
verdeață. Plosca este purtată de givăr, naș şi mire, fiecare din ei având obligaţia să o pregătească. 

Șofeiul-un vas din lemn plin cu apă, împodobit frumos. Z 

Mirele şi mireasa-sunt cele mai de seamă personaje, ei sunt așa zişii “sărbătoriți”. 

Nașul și nașa-sunt părinţii spirituali ai mirilor; iar după aceştia lor li se acordă mare. 
importanţă în timpul nunţii. 

Givărul-este ales de către mire dintre rudele lui. 

Bucătarul- este recunoscut de întregul sat, ca un bun specialist în arta culinară locală. 

Strigătorii şinstălor. “Şinstălii” (darurile) sunt strigate de unul sau doi nuntași, care sunt 


recunoscuţi pentru calitățile lor umoristice. Ei mai au și rolul de a bine dispune pe nuntaşi. 

Începutul nunţii-în dimineaţa nunţii, mirele cu prietenii şi rudele lui îi așteaptă pe lăutari. 
După ce au sosit lăutarii, în sunetele muzicii sunt aşteptaţi chemaţii mirelui. Mirele cu prietenii cei 
mai apropiaţi și cu rudele, duc muzicanţii la cimitir să cânte la crucea celor morţi, în amintirea lor. 

La naş acasă- la întoarcerea de la cimitir, mirele și cu ceilalți nuntaşi, pornesc alaiul spre casa 
nașului. Tot acum este dus un coș în care sunt puse următoarele: răchie, carne și prăjitură. După ce 
nașul primește coşul, dă stagul stăghișului şi împreună merg apoi la băiat acasă. 

La mireasă acasă- când alaiul ajunge acasă la mireasă, porţile sunt închise. Aici se poartă un 
dialog între chemaţii miresei şi chemaţii mirelui. Acest dialog are ca scop de a bine dispune pe 
nuntaşi. Invitaţii sunt lăsaţi să intre în curtea miresei şi sunt serviţi cu răchie și prăjitură. În acest 
timp este adusă “mireasa mică”, care spre amuzamentul invitaţilor nu îl mulțumesc pe mire. El dă un 
dar (bani) tinerei mirese la fel ca și ceilalți invitați. Acum este adusă Mireasa, de care mirele este 
foarte mulţumitîi dă şi ei bani ca și ceilalți invitaţi. În timp ce muzicanţii cântă marșul, alaiul se 
îndreaptă spre Biserică. În acest moment există câteva datini şi practice pe care le redăm in 
continuare: 

Când se merge cu nunta la cununie și plouă, se spune că tinerii nu vor avea un mariaj de 
durată, ei se vor despărți. Acela care în timpul cununiei se lasă călcat pe picior va fi supus 
partenerului toată viața. Dacă lumânările nu ard cu flacără mare şi se sting în timpul ceremonialului, 
tinerii se vor certa mereu, nu vor fi fericiţi. La cel care se vas tinge primul lumânarea acela va muri 
primul. 

De la biserică se merge la băiat acasă, dacă fata merge noră. Când ajung acasă mireasa este 
urcată pe masă. De pe masă, ea aruncă în cele patru zări pe rând cu grâu, sare și apă. Fetele 
nemăritate stau în jurul mesei și încearcă să prindă boabe de grâu sau sare, ori să fie udate cu apă. 
Câte boabe prind, atâţia ani mai durează până se căsătoresc. Abia acum se intră la masă, unde se bea 
ţuică şi se mănâncă: supă, sarmale, carne şi prăjitură. A doua zi dimineaţa se strângeau toți nuntaşii 
la băiat acasă, unde mirii erau luaţi într-un căruţ şi purtaţi prin sat după care mergeau la nași. 

La apă- după ce aduceau naşul, se mergea la apă (la râul Axân). Mirele cu mireasa duceau 
“şofeiul” care era plin cu apă şi era frumos împodobit. Tinerii erau mascaţi și pe parcursul drumului 
udau fetele și le vopseau cu funingine de la sobă. Același lucru făceau şi când ajungeau la apă. 
Atunci când mirele şi mireasa ajungeau la apă, puneau “șofeiul” în marginea apei şi amândoi cu 
piciorul îl loveau de trei ori şi vărsau apa. Când se întorceau de la apă, nuntașii pun în şofei bani de 


metal întru sănătatea şi fericirea noii familii. Când ajungeau acasă la mire, mireasa era pieptănată. 

Se trece de la pieptănătura de fată “cu cişi” (codițe), la pieptănătura de nevastă “cu conci” (un fel de 
coc). Mama fetei cu o rudă mai apropiată și cu soacra, participă la acest ritual. 
În tot acest timp este interpretată melodia: 


“ Te-ţ mireasă dzâua bună! 

De la tată, de la mumă 

De la fraţi, de la surori 

Dă la grăgina cu flori 

Trăndăfir în colţu mesâ 

Vai, cum plâng ochii miresâ 

Las să plângă cât de tare 

Că mila îi măicuţă sale, 

Nici-o dată n-o mai are 

Că milă dă la bărbat 

Îi ca umbra dă la gard 

Soacra-i ră, bărbatu-i câne! 

Ar mâncao-n două dzâle!” 
După ce mireasa era pieptănată, toţi nuntaşii merg la naș la masă. Când terminau masa se 


mergea la băiat acasă şi se juca până seara târziu. Noaptea se intră din nou la masă şi se ţine până 
dimineaţa când se strigă darurile. Când masa e pe terminate se strigă darurile, “şinstălii”. 

Iată-ne ajunși la capătul ultimului drum de ritual. După ce au fost strigate “șinstălii”, întreg 
alaiul conduce naşul acasă, apoi se merge la băiat acasă, dacă mireasa merge noră, se joacă un ultim 
joc după care fiecare merge la casa lui?! 

C.Obiceiuri străvechi la Moarte 

Exită in popor, deci și în parţile Banatului unele semne specifice care prevestesc moartea. 
Astfel dacă visezi cu apă tulbure se spune că moare cineva din familie, dintre rude sau cunoscuţi. 
Dacă ţi se “bate ochiul”, moare cineva dintre cei apropiaţi. Cântecul cucuvelei întotdeauna 
prevestește moartea. 

O boală grea care este şi de lungă durată (agonia), dă de înţeles tuturor că omul nu mai are 
multe zile de trăit. Când omul este bolnav este în această situaţie, este vizitat de rude şi de cunoscuți, 
dar mai ales de preot pentru Spovedanie şi Împărtășanie. Ei împreună îşi amintesc evenimentele 
plăcute sau mai puţin plăcute, cerându-și iertare reciproc asupra unor neînţelegeri. Sunt oameni care 
în viaţă au comis fapte grave, faţă de una sau mai multe persoane. Acei oameni nu pot muri până nu- 
și cer iertare de la persoanele cărora le-a creat necazuri. Familia roagă persoanele în cauză să 


viziteze bolnavul în agonie, pentru a putea să-şi ceară iertare. 





= Informaţie primită de la Ambruş Silvia. 

Când cei din familie observă că bolnavul se află în pragul decesului, acestuia i se pune o 
lumânare aprinsă în mână pentru ca să aibă “vegere” pe lumea cealaltă. În momentul când omul îşi 
dă obștescul șfârșit, oglinzile din casă sunt acoperite “ca să nu se vadă mortul în casă”. 

Mortul este pus într-un “ciuvan” cu apă şi este spălat. În apă mortul este ţinut mai mult sau 
mai puţin în funcţie de anotimpul de afară, apa fiind “premenită” de mai multe ori. De menţionat că 
“ciuvaniul” în care se spală mortul nu este folosit şi la altceva. Dacă decedatul este bărbat el este 
tuns şi bărbierit de un membru apropiat familiei. 

Există credința că oamenii răi la suflet, cei cu obrajii exagerat de roşii sunt predispuși să se 
facă strigoi. Se spune că aceste creaturi sunt controlate de diavol și făceau mult rău oamenilor, din 
acest motiv se căuta a se preveni ca mortul să se facă strigoi. 

În “copârsău” se presară țărână de la strașina casei, praf de pușcă, usturoi, cuie şi sigur 
mortul nu se face strigoi. În același scop lângă mort în copârșău se mai puneau fuior şi corn de 
berbec, mac și tămâie. Înainte de a fi pus în sicriu, mortul, sicriul este închis pentru a fi tămâiat şi 
pentru a arde praful de puşcă. Înainte de a fi aşezat în copârșău mortul este îmbrăcat cu haine curate 
care de obicei sunt noi. Costumul mortului este cel tradiţional: batic negru, ciupag, pieptar, poale, 
cătrânță, opreg, opinci sau ghete-la femei. La bărbaţi costumul mortului este compus din: clăbăţ, 
cămașă, laibăr, izmene, opinci, obele. Cele trebuincioase mortului pentru viața de apoi sunt: săpun, 
brici, piaptăn; iar pentru femei: aconiţă, aţă, andrea pentru cusut conciul, piaptăn, săpun, etc. 

Mortul este bocit de cei apropiaţi, rude, vecini, prieteni: 


“Drago unie ai pliecat-o 

Gie-așă mândru cie-ai schimbat-o 

Cu şinie cie-ai i sfăgit-o 

Gi pă masă cie-ai suit-o? 
Cu nimie nu cie-ai sfăgit-o 
Numa moarcea o venit-o 
Ge toace cie-o gespărţât-o 
C-o vienit moarcea gin valie 
Ș-o făcut pagubă marie 

Ş-o venit moarcea pă stălie 

Ş-o făcut o mare jălie 

C-o vienit moarcea vienit-o 

Cân în casă o intrat-o 

Rupsă pupu florilor-o 

Şi fruntu fișiorilor-o.”? 
Zorile sunt cantata dimineaţa la fereastră, înainte de ivirea zorilor. Se cântă în atâtea dimineţi 


în câte se află mortul în casă. Zorile sunt cântate acolo unde familia dorește să fie cantată. De fiecare 


* JoMPAN DUMITRU, “Folclor din Marga”, (Reşiţa, 1979), p.329. 

dată zorile sunt cântate numai de femei, acestea fiind în număr de 5 sau 7, cea care ştie versurile 
începe să cânte, iar celelate repetă imediat după ea versurile: 


“Zori Sfinte surori 
Voi să nu grăbiţi 
Până nu zoriți 

Că astă dimineață 
Ca ieri dimineață 
Mortul X s-a schilit 
Şi vouă v-o fi. 

X a plecat 

De la casa lui 

De la copii, nepoței, 
De la neamurile 

Şi de la vecini. 
Numai să nu-l luaţi 
Pă mână stângă 

Că mi-i calea strâmbă 
Cu plugu-i arată 

Cu spini sămănată 
Cu sânge picată. 
Numai să mi-l luaţi 
Tot pe mâna dreaptă 
Că-i calea gireaptă 
Cu plugu-i arată 

Cu flori sămănată 
Cu lacrimi picată. 
La mijloc dă cale 
Mi-i că se ivea 

O tufă dă răchită 
Frumos impupită. 
Sub ea cine șăgea 
Maica Precista 

X când ajungea 

Jos mi se-apleca 
Poala săruta 

Și picorele - 
Şi ea mi-l măi lua 
Şi-l mai ducea 

În mijloc dă rai 
Unde-i loc de trai. 
Tot la mese încinse 
La făclii aprinse. 

X a plecat 

Pe drumul lungat 
Napoi neturnat. 
Atunci s-a-nturnat 
Când şerbii or ara 

Ciuţii o săcera 
Atunci si nici atunci. 
După înmormântare trei femei care au cântat zorile merg la cimitir la crucea celui decedat şi 

“vorbesc” după cum urmează: 


Bună gimineaţa X 

Noi am venit cu tămâie 
Să ce tămâiem. Cu ai să ce aim 
Aici să-ţ fie casa 

Aici să-ț fie masa 

Să n-ai dă lucru 

Cu copii noapcea 

Aici să locuieșci 

Aici să stăpâneșci 

Aici să-ţi fie casa 

Aici să-ți fie masa. 

Trei zile la rând, în fiecare zi se spun de trei ori versurile de mai sus. 

Tot timpul mortul este “privegheat” de către rude, prieteni, vecini, ca nu cumva duhul răului 
să-i stea în preajmă. Numărul celor care stau în priveghi depinde în mare măsură de vârsta celui 
decedat, renumele de care se bucură familia,în cadrul colectivităţi. De vârsta celui decedat depinde 
şi atmosfera de compasiune. De cele mai multe ori tinerii prin jocurile lor la priveghi, estompează 
acea stare sufletească care este foarte apăsătoare. Unul din jocurile de priveghi se desfoşoară în felul 
următor: cu ajutorul sorților se desemnează un tânăr care trebuie să păzească încăperea: 


Într-un cuib dă viorele 
Şăgeau două păsărele 
Amândouă ciripesc 
Eu pă şine să iubesc? 
Ce iubesc la nebunie 
Ca pe cel rău dân cutie. 
Cei care rămâneau înăuntru își puneau fiecare un nume de floare. Cel de afară, atunci când 


intră, trebuie să ghicească numele unuia dintre participanţi, Dacă ghiceşte, acela trebuie să iasă 
afară, dacă nu ghicește iese tot el afară, până ghicește. 

Groapa este săpată în dimineaţa zilei înmormântării de către rude și cunoscuţi ori vecini. 
Numărul celor care sapă groapa trebuie să fie cu soţ. Sicriul era confecţionat din scânduri de 
meşterii tâmplari ai satului. Măsura mortului era luată cu un băț de alun, acest băț este îngropat 
odată cu mortul. Până ce sicriul va fi terminat, mortul este pus pe o scândură, această scândură nu va 
mai fi folosită în gospodărie, ea va fi pusă pe puntea unui râu. Sicriul este scos din casă pe braţe, 


mortul trebuie să fie cu picioarele înainte. După ce mortul este scos din încăpere, sunt închise uşile 





* NEGREI DIMITRIE; NEGREI D. PAvEL; Pop S. EGHITA, “Monografia localităţii Zlaena”, ( Timișoara, 2007), 
pp. 121-122. 

la cameră şi se sparge o oală de pământ cu jar şi tămâie, aceasta ca să nu mai moară nimeni din casă. 
În curte sicriul este pus pe “ţagră” deasupra căreia se aşterne un covor. Aici în curte preotul ține o 
slujbă. 

Copârşăul (sicriul) defunctului este scos pe umeri în stradă unde se formează cortegiul 
funerar după cum urmează: în față este dusă crucea care este confecţionată de unul din meșterii 
satului, urmează “prapurii” (steaguri) trei sau cinci la număr, coroanele de flori, copiii îmbrăcaţi în 
Stihare negre bisericeşti cu ripizi, preotul cantorii, sicriul, familia şi mulţimea. Pe drum se fac 
“stâlpi” (rugăciuni) la fiecare intersecţie, aceştia sunt solicitaţi de familie. 

La biserică preotul oficiază slujba, apoi se dă mortului “sărutarea dă pă urmă”. La cimitir în 
faţa gropii se rupe mai întâi “burunjicu” (pânză ce acoperă corpul mortului în coșciug) de pe faţa 
mortului și se stropește cu vin apoi se bate capacul sicriului în cuie. După ce mortul este îngropat se 
dau de pomană “vămile” și se face pomană la casa răposatului, iar dacă sunt mai mulţi oameni 
atunci pomana se pune în una din sălile căminului. 

Dacă murea tatăl, copiii rămași în special minorii puteau să-și prindă un tată, pe una din 
rudele sau prietenii celui răposat, mamă sau frate de cruce. Pe deasupra mormântului era tras cu o 
creangă de măr de tatăl de cruce, din acel moment îi zicea tată. 

Dacă mormântarea avea loc într-o zi de post, mâncarea la pomană era: supă de orez, fasole 
“sleită” (zdrobită) cu ulei de seminţe de dovleac și ceapă friptă pe deasupra, cozonac, fără ţuică. 
Dacă pomana este de slastă la început se dă răchie apoi supă, sarmale,carne cu cartofi si cozonac. 

Din ziua înmormântării un copil duce apă cu ulciorul la vecini, la neamuri, timp de nouă zile 
spunând că e de pomană celui mort. La nouă zile de la înmormântare se “sloboage” izvorul. Se 
merge la izvor cu ulciorul care este împodobit pe margini cu flori şi lumânări, Pe o tăbliță se pune o 
lumânare în cruce şi îi dă drumul pe apă. Se mai dă drumul pe apă la bani iar copiii îi adună. 

De Sărbători mari-“Împărăteşti” îndeosebi: Crăciun, Sfinte Paşti, Înălţarea Domnului, 
Rusalii, Adormirea Maicii Domnului se dă de pomană pentru cei adormiţi, pentru fiecare în parte. 
Doliul este ţinut timp de un an, unele femei mai în vârstă ţin doliul doi , trei sau chiar toată viaţa.” 
D.Obiceiuri de Sărbători 

Naşterea Domnului- Crăciunul 
Piţărăii-în noaptea dinainte de ajun se face foc în sat. Fetele şi flăcăii stau toată noaptea în jurul 


focului, cântând şi întreţinându-l cu pin şi alte lemne pregătite din timp. Focul este aprins ca să 





să Informaţie primită de la Cuzma Ica. 

oprească lucrarea spiritelor rele care lucrează sub pământ. Auzind pe tineri cântând “piţărăii”, 
spiritele rele ies afară să-i asculte şi atunci Dumnezeu le lovește: 


“Uuu! Bună zâua lu Ajun 
Că-i măi bun a lu Crăciun 
Că-i cu miei, cu purcei 
Cur copiii după ei, 
Cu cigania sfârâind 
Cur copiii, bucurând 
Dă-ne poame, 
Că ni-i foame. 
Dă-ne alune, 
Că-s măi bune. 
Dă-ne nuci, 
Că-s măi dulci. 
Dă-ne cârnaţi, 
Să-i băgăm pe maţ. 
Dă-ne colăcei, 
Că ni-s X pițărăi.” 
În zori de ziuă copiii, cu o trăistuță merg din poartă în poartă, unde stăpânii casei îi așteaptă 


cu de toate, punându-le în “săcui” (traistuţă) cârnaţi, nuci, colăcei, mere, etc. 
Dacă se întâmplă ca la poarta unei case să nu fie nimeni, ei strigă: 


“Câte cuie pe casă 
Atâţia...la gazdă pe masă. 
Câte găuri la ciur, 
Atâtea bube la gazdă pe ...!” 
În noaptea de Crăciun se colindă tot satul. Tinerii, prin colindele cântate pe la ferestrele 


caselor, duc vestea Naşterii Domnului şi Mântuitorului nostru lisus Hristos, primind ca răsplată un 
bănuţ, cârnaţi, colaci, etc. În ziua de Crăciun, după Sfânta Liturghie copiii vin “cu steaua” în casele 
creştinilor, unde redau momentul Naşterii Domnului, sosirea magilor, etc. 


“Irod întreabă craii: 
-Crailor, de unde voi veniţi, 
Șin încotro cu așa scumpe daruri vă sârguiți? 
Cum vă sunt numele voastre? 
Sănu fiţi cumva iscoadele ţării noastre? 
Au poate alti împărați au năvălit, 
Şi spre ajutor la mine aţi prevenit? 
Sau poate că alt lucru prea mărit, 
Şi de la moşiile voastre încoace aţi pornit? 
Craiul 1 răspunde 
Împărate! Deşi ești stăpân de ţară, 
Să şti, că noi nu suntem de ocară. 
Ci măcar noi călărim pe cai, 
Noi suntem de la Persia nebiruiţi trei crai: 
Întâi eu, Bătrânul Gaşpar. 

Cu al doilea Melchior cel bărbos 
Și cu al treilea Baltazar cel tânăr și frumos. 
Noi cu steaua de acasă fără de osteneală am plecat. 
Cu daruri să ne închinăm prea marelui nou născut împărat. 
Craiul 2 răspunde: 
Pe acela ce cu bucurie lumea l-a aşteptat, 
Acum este la noi născut împărat, 
Spun o sută, o mie și fără tăcere. 
Precum și noi suntem mari cititori în stele. 
Și tuturor vouă v-arătăm, 
Fiind credincioși am plecat lui să ne închinăm. 
Craiul 3 răspunde: 
Pe noi, împărate, o stea de la răsărit ne poartă, 
Care ne-a adus aici aproape de poartă. 
De am văzut nașterea prea marelui nou născut împărat, 
Şi cu trei scumpe daruri din ţările noastre am plecat. 
Ducem: aur, smirnă şi tămâie, 
Care închipuiesc a lui veşnică împărăție. 
Şi să ştiţi că acel împărat va fi peste toţi domnii sfânt, 
Care stăpâneşte în cer şi pe pământ! 
Irod întreabă sfetnicul: 
Dar tu, sfetnicul meu, știi tu ceva despre prorocirea aceasta? 
Sfetnicul răspunde: 
Prea înălțate împărate! Cu adevărat despre o stea, că acela a prorocit-o mai de mult Valaam prorocul 
iar la prorocul Mihea așa scrie: Și tu Vitleeme, casa ta Eufrato, nu eşti mai mic între miile Iudei, căci 
din tine îmi va ieşi căpetenie ca să fiu întru Israiel. 
Irod se adresează crailor: 
Ce, au altă viţă este să se ridice 
Şi împărăţia Iudeii din nous ă o strice? 
Că împărăția mea e lumii foarte vestită, 
De Cezari și de puteri în veci întărită. 
Că eu Irod am fost vrednic, şi sunt, împărat. 
Că eu îngrozesc apele și vântul, 
Şi de puterea mea se cutremură tot pământu 
A doua zi de Crăciun, finii merg la masă la nași, ducând într-o traistă un colac și cârnaţi. 

Colindatul:- în colindă se merge în seara ajunului Crăciunului, până la miezul nopţii. Colindă 
atât copiii cât şi feciorii. Numărul participanţilor într-o ceată de colindători este de la 2 până la 7-8.. 
Perioada de pregătire a colindelor, începe cu 3-4 săptămâni înainte de Crăciun. Conducătorul cetei 
de colindători trebuie să fie un bun cunoscător al colindelor, atât a versurilor cât şi a melodiilor. 
Repetiţiile se ţin zilnic, acasă la câte unul din participanţi. Tot în această perioadă se face şi 
selecționarea membrilor, care pe lângă condiţiile de vârstă, talentul muzical, trebuie să îndeplinească 


şi pe acela de a fi frecventat cu regularitate repetițiile în perioada de pregătire. Repertoriul era 


“ TIBIL JUSTINIAN, “Obiceiuri de Crăciun în Caransebeș”, (Lugoj, £.l.), pp.10-11. 

alcătuit din următoarele colinzi: “ O ce veste minunată, Mare minune, În oraş în Vifleem, Maică 
Sfântă, Trei crai”. 

Ajunși în faţa casei, conducătorul grupului întreabă gazda: “ primiţi colinda?”. Dacă gazda 
răspunde afirmativ, colindătorii încep să cânte. În general se colindă la fereastra de la stradă sau în 
curte, dar sunt și cazuri când gazda are o cameră mai spațioasă “cindă” ( sufragerie), atunci se cântă 
colinda în casă. Colindătorii sunt răsplătiți cu colac și cârnaţi, cozonac și cu bani. După terminarea 
colindatului, banii și celelalte produse se împart în mod egal. 

De Anul Nou- Sfântul Vasile cel Mare 
Această, sărbătoare de Anul Nou ( 1 Ianuarie) mai este numită în Banat şi “Săvăsâi”, deoarece în 
noaptea de Revelion, mai mulți tineri băieţi și fete, se adună într-o casă şi joacă un joc numit astfel. 
Acesta constă în așezarea pe masă a mai multor farfurii ( de obicei se pun 9 farfurii), cu faţa în jos. 
Sub fiecare farfurie se pune câte un obiect: o bucată de cărbune, o bucată de pâine, sare, piaptăn, 
sticlă, cartof, inel, păr, bani, oglindă, pahar, etc. Tinerii intră pe rând înăuntru, şi își aleg 3 dintre 
cele 9 farfurii. Fiecare din obiectele aflate sub ele, simbolizând trăsăturile fizice sau de caracter ale 
viitorului sau viitoarei soţii a celui sau celei care alege. Cărbunele simbolizează culoare pielii 
viitorului partener de viață, pâinea bunătatea, sarea sărăcia, piaptănul ne spune ceva despre dantura 
viitorului partener de viaţă. Sticla sau paharul sugerează faptul că e beţiv, cartoful că e guşat, inelul 
că e cârlionțat, părul că e păros, banii sunt asimilați cu bogăţia celui ales, oglinda sugerează faptul că 
viitorul partener de viaţă este “fălos” ( mândru). 

În Ajunul Anului Nou, fetele şi băieţii merg în grădină și numără parii din gardul ce 
marchează perimetrul grădinii, de la 9 la 1. Dacă ultimul par este neted, atunci viitorul soţ sau 
viitoare soţie nu mai are frați ori surori, iar dacă parul este cu noduri, atunci vor fi mulţi fraţi, va fi o 
familie numeroasă. 

Fetele aduc lemne cu braţul în casă şi le numără. Dacă iese un număr par se căsătorește în 
acelaș an, iar dacă iese un numaăr impar mai au de aşteptat. Tot fetele merg pe la geamul vecinilor şi 
ascultă. Dacă aud cuvinte ca: “pleaca, dute, mergi”, se vor căsători curând, iar dacă aud cuvinte 
precum: “stai, așteaptă, şezi”, mai au de așteptat, nu se vor căsători. 

În ziua Anului Nou nu se dau bani pentru a nu se cheltui bani în timpul anului. De asemenea 
se încearcă achitarea tuturor datoriilor până la începerea anului nou, existând credința că dacă intrii 
în noul an cu datorii, tot anul respectiv vei fi datornic. De asemenea nu este îngăduit a se dormii în 


timpul zilei pentru a nu fi somnoros tot timpul anului şi pentru a nu-ţi ploua fânul. 

Mâncarea nu se găteşte pentru prima zi din Anul Nou, nicidecum nu se găteşte din carne de 
pasăre, care “râşcâie” înapoi, ci din carne de porc, care “râmâie” înainte, astfel încât în anul ce 
urmează să mergi înainte, să progresezi şi să nu dai înapoi. 

De Bobotează: 

În ajunul Bobotezei, când preotul merge la sfinţirea caselor, fetele pun la pragul casei un obiect de- 
al lor (piaptăn, ace de păr, etc) ca să treacă preotul peste ele, apoi fură busuioc de la preot pentru a 
avea noroc în căsătorie. Seara, alături de busuioc sunt puse sub pernă și obiectele de sub prag și cu 
cine visează noaptea, acela va fi viitorul soț. Unele femei rup busuiocul de la preot pentru a avea “ 
târg bun” la piaţă, la valorificarea produselor agricole. 

Hoţii se feresc să fie stropiţi de către preot cu apă sfințită “ aghiasmă” pentru a nu fi prinși 
când merg la furat. Mai există o tradiţie care se practică și de multe ori cu rezultate pozitive. Dacă 
în familie un copil nu vorbește la momentul potrivit, atunci solicită preotului să-i dea să bea apă 
sfințită din “țâu” (clopoțelul cu care un copil anunţă pe oameni că vine preotul). 

În ziua Bobotezei, preotul împreună cu enoriașii merg la râu, unde preotul face sfințirea apei 
mari, stropeşte credincioşii cu aghiasmă mare, apoi fiecare credincios ia acasă apă sfinţită. Aceasta 
este folosită când oamenii au probleme, sunt bolnavi, etc; aghiasma mare fiind tămăduitoare pentru 
trup şi suflet. În aceeaşi zi sunt stropiți pomii fructiferi cu apă sfințită pentru a rodi din belșug. 

În sâmbăta lăsatului sec de carne și a lăsatului sec de brânză 
În sâmbăta lăsatului sec de carne se fac cotoroage (răcituri) din carne de porc și gospodinele coc 
malai în “tobă”. Cotoroagele sunt puse în “tăniere” (farfurii) şi cu o bucată de mălai sunt împărțite la 
vecini, la nănași și la cei nevoiaşi, cu o lumânare după ce au fost “tămâniate”. 

În săptămâna lăsatului sec de brânză se face “plăcinta lui Lazăr”, plăcintă cu brânză sărată. 
Femeile pregătesc plăcinta după o rețetă specială și se dă de pomană tot pentru cei decedați. 

Sâmbăta întâi din post. 

În prima sâmbătă din post nu se lucrează, mai ales în ziua de marţi, existând superstiția că cei care 
lucrează sunt prinşi de “Caii lui Sântoager”, nişte cai năzdrăvani şi imaginari în același timp. În 
prima sâmbătă din post, sâmbăta lui Sântoager sau sâmbăta morţilor se face colivă şi se pomenesc 
cei adormiți întru veşnicie. Seara se întorc toate vasele cu faţa în jos, fetele nu au voie să privească 
la geam și nici un om nu are voie să iasă afară, pentru că noaptea când vin Caii lui Sântoager 
pătrunzând în casă pot omorâ toți membrii familiei şi de asemenea pe cei ce se află pe stradă. 


Desigur că aceşti cai nu au rănit niciodată un sătean, însă superstiția legată de ei persistă și astăzi. 





* NEGREI DIMITRIE; NEGREI D. PAvEL; Pop S. EGnira, op. cit..pp.123-125. 

Sfinţii 40 de Mucenici (9 Martie) 

În această zi se fac colaci cu figurine pe ei, simbolizând pe cei 40 de Mucenici, fiind numiţi 
“mucenici sau colăceii mucenicilor, ai sâmţilor”. Colacii se dau de pomană în numele celor dragi, 
decedați din familiile, ca şi aceștia să sălășluiască prin mijlocirea sfinţilor 40 de mucenici, “căci 
mult face rugăciunea sfinților”, în ceruri. 

Ciobanii în această zi de 9 Martie, dau cu “boțile ciobănești” în pământ ca să alunge frigul și 
să vină caldura; tot în ziua praznicului sfinţilor 40 de mucenici este tămâiat şi sfințit pământul cu 
aghiasma mare de la Bobotează pentru a alunga şerpii şi toate “gângăniile” dăunătoare, ca să dea 
roade bogate. 

Joia patimilor (joi mari) 

Acum se duc “joimărele” (crenguţe), ramuri subţiri de alun, la cimitir şi se face focul cu ele pe 
mormânt. Tot pentru cei decedați se dau căni cu apă şi păine sau colaci și o lumânare pentru fiecare 
mort în parte. 

Ziua Învierii Domnului- Sfintele Paşti 
Se merge la Înviere cu mic cu mare, cu lumânări aprinse. Cu ele aprinse se întorc acasă. Cât timp 
durează slujba Învierii, la ferestrele caselor, sătenii pun lumânări aprinse. Lumânarea aprinsă este un 
semn al bucuriei. Această lumină sfântă să vină în casa fiecăruia, în sufletul fiecăruia şi să rămână 
veșnic. 

La Sfintele Paşti se roșesc ouă, semnul bucuriei că Hristos a înviat. Acum se ciocnesc ouăle 
roşii la masă, salutându-se cu: “Hristos a Înviat!”- “Adevărat, a Înviat!”. La biserică după luarea 
“paştilor”, a pâinii stropite cu vin, se servesc caș, ouă fierte, carne de miel, vin, primindu-se şi un 
colac, un ou roșu şi o lumânare, toate binecuvântate după rânduială la sfârşitul Sfintei Liturghii. 
Simbol al Agapei frățeşti a primilor creştini, simbolul unităţii, expresie a bucuriei Învierii, aceste 
alimente sunt aduse de o familie sau de mai multe familii ce se anunță din timp că “fac paştile”. 

Luni la Paști după Sfânta Liturghie, se iese cu “Litia” la cimitir, unde se face pomenirea 
tuturor celor adormiţi. Întorcându-se de la cimitir, finii merg la naș cu “ploconul” sau “colacul”: un 
colac, ouă roșii, carne de miel, ţuică sau vin. 

Naşterea Sfântului loan Botezătorul- Sânzienele (24 Iunie) 

În ajunul sărbătorii se culeg flori de sânziene, se fac cununi care se pun la poarta casei, iar altele se 
pun la cimitir, la morminte. 

În dimineaţa de “Sânziene”, fetele şi băieţii merg la camp să se spele cu rouă pentru sănătate, 


frumuseţe și voioşie. 

CONCLUZII 


Istoria zbuciumată a Văii Bistrei s-a datorat așezării sale geostrategice la confluența 
drumurilor. Atât Imperiul Otoman cât și cel Habsburgic au urmărit ca să aibă ca şi posesiune teritorii 
de pe Valea Bistrei, pentru a putea prevenii atacurile dușmanilor la frontierele lor, dar şi de a 
controla din punct de vedere economic celelalte zone învecinate Văii Bistrei. Chiar dacă această 
zonă a fost stăpânită când de turci, când de austrieci, ea nu a suferit aceleași restricții ca și celelalte 
teritorii românești cucerite. 

Datorită eroismului dovedit de vărăni, dar şi de ceilalți locuitori de pe Bistra în luptele 
purtate contra turcilor, francezilor sau nemților, această Vale a căpătat respect în ochii Marilor 
Puteri. Respectul acesta s-a concretizat printr-o serie de drepturi funciare, civile şi culturale, pe care 
vărănii le-au primit din partea stăpânitorilor. 

Toate elementele de tradiţie şi folclor au constituit un factor de unitate pentru vărănii în ceea 
ce priveşte încercările maghiarilor de a-i asimila. Orice văran este legat de obiceiurile şi de locul 


natal, şi oriunde s-ar duce, dorul de casă nu-l va părăsi niciodată. 

Sfânta Biserică în anul 197]. 


Casa parohială veche. 











Iconostasul actual al Sf. Biserici. 

Pr. Nicolae Bistreanu și soţia Sofia . Pr. Sinesiu alături de fiica Maria, 1946. 

